Jailed Atlas Ramachandran's wife makes desperate plea | വാടക കൊടുക്കാൻ പോലും എന്റെ കൈയിൽ പണമില്ല; എന്റെ ഭർത്താവിനെ എങ്ങനെ രക്ഷപ്പെടുത്തണമെന്ന് എനിക്കൊരു പിടിയുമില്ല; 21 മാസം മുമ്പ് പൊലീസ് കൊണ്ടു പോയപ്പോൾ മുതൽ തുടരുന്ന കാത്തിരിപ്പ്; ഒരു ബിസിനസ്സിലും ഇന്നേവരെ ഇടപെട്ടിട്ടില്ലാത്ത ഞാനും ഏത് നിമിഷവും ജയിലിലാകും; രണ്ട് കൊല്ലം കൊണ്ട് എല്ലാം നശിച്ച് ആകെ തളർന്നു പോയ അറ്റ്‌ലസ് രാമചന്ദ്രന്റെ ഭാര്യ മനസ്സ് തുറക്കുന്നു - MarunadanMalayali.com\nJune 19, 2017 | 12:57 PM IST | Permalink\nദുബായ്: ജനങ്ങളുടെ വിശ്വസ്ത സ്ഥാപനമായിരുന്നു അറ്റ്‌ലസ്. സ്വർണ്ണക്കച്ചവടത്തിലൂടെ ലഭിച്ചതെല്ലാം സമൂഹന്മയ്ക്ക് വേണ്ടി മാത്രം ചെലവഴിച്ച നന്മയുടെ പ്രതിരൂപമായ രാമചന്ദ്രന്റെ സ്ഥാപനം. അദ്ദേഹത്തിനൊപ്പം താങ്ങും തണലുമായി ഭാര്യ ഇന്ദിരയും. മലയാളിക്ക് എപ്പോഴും സഹായത്തിനായി ഓടിച്ചെല്ലാവുന്നിടം. പ്രവാസികളായി യുഎഇയിലെത്തിയ നിരവധി പേർക്ക് ഈ കുടുംബ താങ്ങും തണലുമായി. ശരണം തേടി എത്തിയവരെ ആരേയും ഈ കുടുംബം കൈവിട്ടില്ല. എന്നിട്ടും അറ്റ്‌ലസ് രാമചന്ദ്രൻ ജയിലിലായപ്പോൾ ആരും സഹായത്തിനില്ല. അദ്ദേഹത്തിന്റെ ഭാര്യ സഹായത്തിനായി മുട്ടാത്ത വാതിലുകളുമില്ല. എന്നിട്ടും ചില വാതിലുകൾ മനപ്പൂർവ്വം തുറക്കുന്നില്ല. തന്റെ ഭർത്താവിന് മനുഷ്യത്വപരമായ നീതി ലഭിച്ചില്ലെന്ന് ഇന്ദിര തിരിച്ചറിയുകയാണ്. രാമചന്ദ്രൻ ജയിലിലായ ശേഷം ആദ്യമായി ഇന്ദിരയുടെ മുഖം മാധ്യമങ്ങളിൽ പ്രത്യക്ഷപ്പെട്ടു. ഓജസോടെ രാമചന്ദ്രനൊപ്പം നിന്ന ഇന്ദിര ഇന്നാകെ മാറിയിരിക്കുന്നു. ആ മുഖത്തിലുണ്ട് അനുഭവിക്കുന്ന പീഡകളുടെ യഥാർത്ഥ ചിത്രം. ഖാലിദ് ടൈംസിനോടാണ് തന്റെ വേദനിക്കുന്ന അവസ്ഥ ഇന്ദിര വിശദീകരിക്കുന്നത്.\nഅദ്ദേഹം ജയിലിലായിട്ട് 21 മാസമായി. ആരോഗ്യ നില അനുദിനം വഷളാകുന്നു. കഴിഞ്ഞയാഴ്ച വീൽചെയറിലാണ് അദ്ദേഹത്തെ ആശുപത്രയിൽ കൊണ്ടു പോയത്. എനിക്കും ആരോഗ്യ പ്രശ്‌നങ്ങളുണ്ട്. നിസ്സഹയായും ഒറ്റപ്പെട്ടവളുമായെന്ന ചിന്തയാണ് എനിക്കിപ്പോഴുള്ളത്. സുരക്ഷാ ഉദ്യോഗസ്ഥർ കൊണ്ടു പോകുമ്പോൾ മണിക്കൂറുകൾക്കകം ഭർത്താവ് തിരിച്ചെത്തുമെന്നാണ് കരുതിയത്. എന്റെ ജീവിതത്തിലെ ഏറ്റവും വലിയ ട്രാഡജഡിയാണ് സംഭവിക്കാൻ പോകുന്നതിന്റെ ഒരു സൂചനയും അന്ന് ഉണ്ടായിരുന്നില്ല-ഖലീജ് ടൈംസിനോട് അവർ വിശദീകരിക്കുന്നത് ഇങ്ങനെയാണ്. താനും അറസ്റ്റിന്റെ ഭീതിയിലാണെന്നും ഒരു ബിസിനസ്സിലും ബന്ധപ്പെട്ടിട്ടില്ലാത്ത തന്നേയും ബാങ്കുകൾ ഭീഷണിപ്പെടുത്തുന്നുണ്ടെന്നും അവർ പറയുന്നു. വാടകൊടുക്കാൻ പോലുമില്ലാത്ത അവസ്ഥയിലാണ് ഇന്ദിര ഇന്ന്. എങ്ങനേയും ഭർത്താവിനെ പുറത്തിറക്കണം. അതിന് ആരുടെ സഹായം എവിടെ നിന്ന് കിട്ടുമെന്ന് അറിയാതെ വേദനിക്കുകയാണ് ശതകോടീശ്വരനായിരുന്ന അറ്റ്‌ലസ് രാമചന്ദ്രന്റെ ഭാര്യയിന്ന്.\nഅറസ്റ്റ് ചെയ്യുമെന്ന് ബാങ്കുകൾ എന്നേയും ഭീഷണിപ്പെടുത്തുന്നു. ചിലർ സഹായം നൽകനായി കോടിക്കണക്കിന് രൂപയാണ് ചോദിക്കുന്നത്. ഞാൻ ശാരീരികമായും മാനസികമായും തളർന്നു കഴിഞ്ഞു. എന്ത് ചെയ്യണമെന്ന് അറിയില്ല. ജീവനക്കാരും കാശിനായി സമ്മർദ്ദം ചെലുത്തുന്നു. കുറേ ജീവനക്കാർ ഒരു ദിവസം വീട്ടിലേക്ക് കയറി വന്നു. ശമ്പള കുടിശിക നൽകിയാലേ പോകുവെന്ന് പറഞ്ഞ് ബഹളമുണ്ടാക്കി. ഭർത്താവിന്റെ അഭാവത്തിൽ പലരും കള്ളക്കളികൾ നടത്തി. പത്ത്് കോടിയുടെ ഡൈമണ്ട് വെറും മൂന്ന് കോടിക്ക് വിൽക്കേണ്ടി വന്നു. അങ്ങനെയാണ് ജീവനക്കാരുടെ ബാധ്യത തീർത്തത്-അവർ പറയുന്നു. തന്റെ ഭർത്താവിന് പുറത്തിറങ്ങാൻ ആയാൽ എല്ലാം പരിഹരിക്കപ്പെടുമെന്ന വിശ്വാസമുണ്ട്. പക്ഷേ ആരോ അതിന് സമ്മതിക്കുന്നി്‌ല്ലെന്നാണ് അവരുടെ വാക്കുകളിലുള്ള സൂചന. ആരെങ്കിലും കാര്യമായി സഹായിക്കാനെത്തിയാൽ രാമചന്ദ്രൻ ഉടൻ പുറത്തിറങ്ങുമെന്ന് തന്നെയാണ് പ്രതീക്ഷ. ബിസിനസ് തകർക്കാർ ആരോ ബോധപൂർവ്വം ശ്രമിച്ചെന്ന സൂചനയാണ് അവരുടെ വാക്കുകളിൽ ഒളിച്ചിരിക്കുന്നത്.\nമകളും മരുമകനും അറസ്റ്റിലായി. അവരെ പിടികൂടിയത് അറ്റ്‌ലസുമായി ബന്ധമില്ലാത്ത മറ്റൊരു കേസിലാണ്. ഇതോടെ എല്ലാം താൻ ഒറ്റയ്ക്ക് നേരിടേണ്ട അവസ്ഥയും വന്നു. ചില ബാങ്കുകളുമായി താൽകാലി ഒത്തുതീർപ്പുകൾ ഉണ്ടാക്കിയിട്ടുണ്ട്, മസ്‌കറ്റിലെ രണ്ട് ആശുപത്രികൾ വിറ്റായിരുന്നു ഇത്. 350 കോടിയാണ് ഇതിലൂടെ നേടിയത്. എന്നാൽ മൂന്ന് ബാങ്കുകൾ ഒത്തു തീർപ്പിന് വിസമ്മതിക്കുകയാണ്. ഒത്തുതീർപ്പിനായി എല്ലാ വാതിലുകളും ഞാൻ മുട്ടുന്നു. അത് സംഭവിച്ചാൽ തന്റെ ഭർത്താവ് ഉടൻ ജയിൽ മോചിതനാകുമെന്നും ഇന്ദിര പറയുന്നു. എല്ലാവരോടും കരുണകാട്ടിയ തന്റെ ഭർത്താവിന് മനുഷ്യത്വ പരമായ പരിഗണന ആരും നൽകിയില്ലെന്നും ഇന്ദിര പറയുന്നു. രാമചന്ദ്രൻ പുറത്തിറങ്ങിയാൽ എല്ലാം പരിഹരിക്കപ്പെടും. അതു മാത്രമാണ് ഇന്ദിരയ്ക്ക് പറയാനുള്ളത്. രാമചന്ദ്രന്റെ ആരോഗ്യ നിലയാണ് അവരെ കൂടുതൽ വേദനിപ്പിക്കുന്നത്. സർക്കാരുകളും തന്റെ ഭർത്താവിനെ സഹായിക്കാൻ ഒന്നും ചെയ്യാത്ത വേദനയും അവരുടെ വാക്കുകളിൽ ഒളിച്ചിരിപ്പുണ്ട്.\nപുറത്തിറങ്ങിയാൽ ഇന്ത്യയിൽ അറ്റ്ലസ് വാങ്ങിക്കൂട്ടിയതും ഇപ്പോൾ പലമടങ്ങു വില വർധിച്ചതുമായ ചില വസ്തുക്കൾ വിറ്റാൽ പോലും രാമചന്ദ്രന് ബാധ്യത തീർക്കാം. എന്നാൽ ഈ സ്വത്തിൽ കണ്ണുള്ളവർ അതിന് വിഘാതം സൃഷ്ടിക്കുകയാണ്. ഇതോടെ രാമചന്ദ്രന് അനുകൂലമായ നിയമ നടപടികൾ പോലും അട്ടിമറിക്കപ്പെടുകയാണ്. ഇതിൽ ഗൾഫിലുള്ള മലയാളികളെല്ലാം നിരാശരാണ്. രാമചന്ദ്രന്റെ കാരുണ്യത്തിന്റെ ഫലം അനുഭവിച്ചവരാണ് മലയാളികൾ ഏറെയും. ആശുപത്രികളിലും അദ്ദേഹത്തിന്റെ സ്ഥാപനങ്ങളിലുമെല്ലാം മനുഷ്യത്വത്തിന്റെ ഇടപെടൽ വ്യക്തമായിരുന്നു. മുതലാളിയെന്നതിൽ അപ്പുറം സഹജീവികളുടേതെന്ന പോലെ അദ്ദേഹം ഇടപെട്ടു. എന്നാൽ സാധാരണക്കാർ എത്രക്കൂട്ടിയാലും രാമചന്ദ്രന്റെ ബാധ്യത തീർക്കാനാവാത്ത സാഹചര്യമാണ് ഉള്ളത്. യുഎഇ ഭരണകൂടവുമായും ചർച്ചകൾ നടത്താനുള്ള സ്വാധീനം സാധാരണക്കാർക്കില്ലെന്നതും രാമചന്ദ്രന് വിനയാകുന്നത്. ഈ നിസ്സഹായത തന്നെയാണ് ഇന്ദിരയെ ഒറ്റപ്പെടുത്തുന്നതും.\nജനകോടികളുടെ വിശ്വസ്ത സ്ഥാപനംഎന്ന പരസ്യത്തിലൂടെ സ്വയം മോഡലായി പ്രത്യക്ഷപ്പെട്ട അറ്റ്‌ലസ് രാമചന്ദ്രൻ 2015 ഓഗസ്റ്റ് 23നാണ് ദുബായിൽ അറസ്റ്റിലായത്. ബാങ്ക് വായ്പ വക മാറ്റി ചെലവഴിച്ചതും 77 ലക്ഷം ദിർഹത്തിന്റെ ചെക്ക് മടങ്ങിയതുമായിരുന്നു കുറ്റം. കോടതി വിധിച്ച പിഴത്തുകയെക്കാൾ ആസ്തി ഉണ്ടെങ്കിലും അത് പ്രയോജനപ്പെടുത്തി കടം വീട്ടാനുള്ള സാഹചര്യവും സൗകര്യവും കിട്ടാത്തതായിരുന്നു ജയിലിൽ പോകാനിടയാക്കിയത്. രാമചന്ദ്രൻ ജയിലിലായതോടെ അദ്ദേഹത്തിന്റെ പേരിലുള്ള വസ്തുവകകളുടെ ഇടപാടുകൾ നടത്താൻ മറ്റുള്ളവർക്ക് കഴിഞ്ഞതുമില്ല. അറ്റ്‌ലസ് ജുവലറിക്ക് ഗൾഫിൽ മാത്രം അമ്പതോളം ശാഖകളുണ്ടായിരിക്കേയാണ് രാമചന്ദ്രൻ അറസ്റ്റിലായത്. 15 ഇന്ത്യൻ ബാങ്കുകളിൽ നിന്നും ആയിരം കോടി രൂപയുടെ വായ്പയെടുത്ത് ഇന്ത്യയിലേയ്ക്ക് കടത്തിയ രാമചന്ദ്രൻ അറ്റ്ലസ് ഇന്ത്യ ജൂവലറി എന്ന സ്ഥാപനമുണ്ടാക്കുകയും തിരുവനന്തപുരം, ബംഗളൂരു, മുംബൈ, കൊച്ചി, തൃശൂർ, ചെന്നൈ എന്നിവിടങ്ങളിൽ വൻതോതിൽ നഗരഭൂമികൾ വാങ്ങിക്കൂട്ടുകയും ചെയ്തുവെന്നായിരുന്നു ആരോപണം. യുഎഇയിലെ 19 സ്വർണാഭരണശാലകളടക്കം സൗദി അറേബ്യ, കുവൈറ്റ്, ഖത്തർ, ഒമാൻ, ബഹ്‌റൈൻ എന്നിവിടങ്ങളിലായി 52 ശാഖകളാണ് അറ്റ്ലസിനുണ്ടായിരുന്നത്.\nവായ്പാതട്ടിപ്പിന് പിന്നാലെ ഈ ജൂവലറികളിലെ ടൺ കണക്കിന് സ്വർണം ഇന്ത്യയിലേയ്ക്ക് കടത്തിയെന്നും ദുബായ് പൊലീസ് കണ്ടെത്തി. ഹാൾമാർക്ക് ചെയ്യാൻ സ്വർണം കൊണ്ടുപോയി എന്നായിരുന്നു ശൂന്യമായ ആഭരണശാലയിലെ ജീവനക്കാർ നൽകിയ വിശദീകരണം. ഇതോടെയാണ് കുരുക്കുകൾ മുറുകിയത്. രാമചന്ദ്രന്റെ ജനകീയ ഇടപെടലുകളെ കുറിച്ച് യുഎഇയ്ക്കും മതിപ്പാണ്. അവർക്കും രാമചന്ദ്രനെ ദ്രോഹിക്കണമെന്നില്ല. എന്നാൽ നിയമം കടുകട്ടിയാതിനാൽ പണം തിരിച്ചടച്ചാൽ മാത്രമേ മോചനം സാധ്യമാക്കാനാകൂ. കേന്ദ്ര-സംസ്ഥാന സർക്കാരുകൾ ഇടപെട്ട് ഉറപ്പു നൽകിയാൽ വിട്ടുവീഴ്ചയ്ക്ക് തയ്യാറുമാണ്. എന്നാൽ കേന്ദ്ര-സംസ്ഥാന സർക്കാരുകൾ ഈ വ്യവസായിയെ മറന്ന മട്ടാണ്. അതും സ്വത്ത് മോഹികളായ വമ്പന്മാരുടെ ഇടപെടൽ മൂലമെന്ന വാദം സജീവമാണ്. സാധാരണക്കാരനായ പ്രവാസി മലയാളിയായിരുന്ന രാമചന്ദ്രൻ നായർ അറ്റ്‌ലസ് രാമചന്ദ്രനായി വളർന്നത് അതിവേഗമായിരുന്നു. എന്നാൽ, അതുപോലെ തന്നെ അവിശ്വസനീയമാണ് ഇപ്പോൾ അദ്ദേഹത്തിന്റെ തകർച്ചയും ഉണ്ടായിരിക്കുന്നത്.\nകുവൈത്തിൽ ഒരു ബാങ്ക് ഉദ്യോഗസ്ഥനായിട്ടായിരുന്നു എംഎം രാമചന്ദ്രൻ നായരുടെ പ്രവാസ ജീവിതം തുടങ്ങുന്നത്. അവിടെ നിന്നാണ് അദ്ദേഹം അറ്റ്‌ലസ് രാമചന്ദ്രൻ നായരായി ഉയർന്ന് വന്നത്. കുവൈത്തിലായിരുന്നു അദ്ദേഹം ആദ്യമായി ജുവല്ലറി തുറന്നത്. പലരിൽ നിന്നുമായി മൂലധനം സമാഹരിച്ചുകൊണ്ടായിരുന്നു ഇത്. കുവൈത്തിൽ നിന്നും യുഎഇയിലേക്ക് ജുവല്ലറി ശൃംഖല വ്യാപിപ്പിച്ചതോടെ പിന്നീട് വളർച്ചയുടെ പടവുകളായിരുന്നു രാമചന്ദ്രനെ കാത്തിരുന്നത്. 1980 കളുടെ അവസാനത്തോടെ ആയിരുന്നു ഇത്. പിന്നീട് ദുബായ് തന്നെയായി അറ്റ്‌ലസ് ജുവല്ലറിയുടെ പ്രധാന കേന്ദ്രം. ഗൾഫിൽ മാത്രമായി അറ്റ്‌ലസ് ജൂവലറിക്ക് 48 ഷോറൂമുകളാണ് ഉണ്ടായിരുന്നത്. ഇതിന് പുറമേ ഇന്ത്യയിലും നിരവധി ശാഖകൾ ജുവല്ലറിക്ക് ഉണ്ടായിരുന്നു. മറ്റ് പല പ്രമുഖ ജൂവലറിക്കാരും കച്ചവടത്തിൽ അനീതി കാട്ടിയപ്പോഴും വിവാദങ്ങളിൽ പെട്ടപ്പോഴും തല ഉയർത്തി പരിശുദ്ധ സ്വർണ്ണവും തങ്കവും വിറ്റ ആളായിരുന്നു അറ്റ്‌ലസ് രാമചന്ദ്രൻ. തന്റെ ബുദ്ധിയിലും കഠിന പരിശ്രമത്തിലും ആരെയും ഉപദ്രവിക്കാതെ നന്മയുടേയും, നീതിപൂർവ്വമായും വഴിയിലൂടെ നടന്ന് ബിസിനസ് വളർത്തിയ മനുഷ്യൻ എന്നാണ് അദ്ദേഹത്തെക്കുറിച്ച് ഏവർക്കും പറയാനുള്ളത്. സംശുദ്ധ ബിസിനസ്സുകാരനായിട്ടാണു അറ്റ്‌ലസ് രാമചന്ദ്രൻ അറിയപ്പെട്ടിരുന്നത്. മറ്റൂ പ്രമുഖ ജൂവലറികാർക്കെതിരെയും അനവധി ആരോപണങ്ങളുയർന്നപ്പോഴും അറ്റ്‌ലസിനെക്കുറിച്ച് നാളിതുവരെ ഒരു ആരോപണവും ആരും ഉന്നയിച്ചിരുന്നില്ല.\nനിർദ്ദോഷമായ ഒരു പൊങ്ങച്ചം ഒഴിച്ചാൽ നല്ല ഒരു വ്യക്തിത്വത്തിനുടമയായിരുന്നു രാമചന്ദ്രൻ എന്നും പറയുന്നവർ കുറവല്ല. എന്നാൽ രാമചന്ദ്രൻ മറ്റ് സ്വർണ്ണകടകളിൽ നിന്നൊക്കെ വ്യത്യസ്തമായി ഏറെ പ്രശസ്തിയും പെരുമയും സ്വന്തമാക്കിയിരുന്നത് മറ്റ് ഘടങ്ങൾ മൂലം ആയിരുന്നു എന്ന് വേണമെങ്കിൽ പറയാം. സ്വന്തം സ്വർണ്ണക്കടയുടെ പരസ്യത്തിൽ സ്വയം ശബ്ദം നൽകി രാമചന്ദ്രൻ പ്രശസ്തി നേടി. ജനകോടികളുടെ വിശ്വസ്ഥ സ്ഥാപനം എന്ന രാമചന്ദ്രന്റെ പരസ്യ വാചകം പിന്നീട് മിമിക്രി കലാകാരന്മാരുടെ ഇഷ്ട ഡയലോഗായി മാറുകയായിരുന്നു. സാംസ്‌കാരിക പ്രവർത്തകൻ പ്രവാസികൾക്കിടയിലെ മികച്ച സാംസ്‌കാരിക പ്രവർത്തകൻ കൂടി ആയിരുന്നു രാമചന്ദ്രൻ നായർ. നിരവധി കലാസാംസ്‌കാരിക പ്രവർത്തനങ്ങൾക്ക് ചുക്കാൻ പിടിച്ചു. സിനിമാ രംഗത്തും വ്യക്തിമുദ്ര പതിപ്പിച്ചിരുന്നു അദ്ദേഹം. വൈശാലി, വാസ്തുഹാര, ധനം, സുകൃതം എന്നീ സിനിമകൾ നിർമ്മിച്ചത് രാമചന്ദ്രനാണ്. ആനന്ദഭൈരവി, അറബിക്കഥ, മലബാർ വെഡിങ്ങ്, ടു ഹരിഹർ നഗർ, തത്വമസി, ബോബൈ മിഠായി, ബാല്യകാല സഖി എന്നീ സിനിമകളിൽ അഭിനയിക്കുകയും ചെയ്തു. ഹോളിഡേയ്‌സ് എന്ന ചിത്രം സംവിധാനം ചെയ്യുകയും ചെയ്തു.\nആദ്യം നിർമ്മാതാവായും വിതരണക്കാരനായും പിന്നീട് നടനായും സിനിമയിൽ സാന്നിധ്യമുറപ്പിച്ച അറ്റ്‌ലസ് രാമചന്ദ്രൻ ഇപ്പോഴിതാ സംവിധാനരംഗത്തേക്കും ചുവടുവെയ്ക്കുകയായിരുന്നു. നിർമ്മിച്ച സിനിമകളെല്ലാം ശ്രദ്ധിക്കപ്പെട്ടു. കലാപരമായും മികവ് കാട്ടിയവ. വൈശാലിയും വാസ്തുഹാരയും സുകൃതവും അവാർഡുകൾ വാരിക്കൂട്ടി. ജുവല്ലറി രംഗത്ത് കൂടാതെ മറ്റ് ആശുപത്രി രംഗത്തും അറ്റ്‌ലസ് രാമചന്ദ്രന്റെ കൈയൊപ്പ് ചാർത്തിയിരുന്നു. മറ്റ് ആശുപത്രികളിൽ നിന്ന് വിഭിന്നായിരുന്നു അദ്ദേഹത്തിന്റെ ആശുപത്രികൾ. ഇവിടെ സ്വകാര്യ ആശുപത്രികളുടെ കടുംപിടിത്തമില്ല. ആർക്കും ചികിൽസ കിട്ടുന്നുവെന്ന് പ്രവാസി മലയാളികൾ പോലും പറയുകയുണ്ടായി. യുഎഇയ്ക്ക് പുറമേ ഖത്തർ, സൗദി, കുവൈറ്റ്, ഒമാൻ എന്നീ രാജ്യങ്ങളിലും അറ്റ്‌ലസ് ജുവല്ലറിക്ക് ഷോറൂമുകൾ ഉണ്ടായിരുന്നു.\nറിയൽ എസ്റ്റേറ്റ്, ആരോഗ്യ, സിനിമാ മേഖലകളിലും അറ്റ്‌ലസ് ഗ്രൂപ്പ് നിക്ഷേപം നടത്തിയിരുന്നു. പല റിയൽ എസ്റ്റേറ്റ് ഇടപാടുകൾക്കും ഇടനിലക്കാരനായിരുന്ന അറ്റ്‌ലസ് രാമചന്ദ്രനെ വീഴ്‌ത്തേണ്ടതു ചിലരുടെ ബിസിനസ് താൽപ്പര്യമായിരുന്നു. തൃശൂർ ജില്ലയിലെ ഒളരി സ്വദേശിയാണ് അറ്റ്‌ലസ് രാമചന്ദ്രൻ.


Kasarkode election campaign | പ്രചാരണത്തിൽ ഇടതുമുന്നണിയുടെ സതീഷ് ചന്ദ്രൻ ബഹുദൂരം മുന്നിൽ; വോട്ടർമാരെ നേരിൽ കണ്ടു വോട്ട് തേടൽ; രാജ്‌മോഹൻ ഉണ്ണിത്താൻ കൂടി എത്തിയതോടെ കാസർകോട് ലോക്‌സഭാ മണ്ഡലം സജീവമാകുന്നു; ബിജെപി സ്ഥാനാർത്ഥി കൂടി വരുന്നതോടെ മത്സരം കടുക്കും - MarunadanMalayali.com\nMarch 20, 2019 | 10:55 PM IST | Permalink\nകാസർകോട്: കാസർകോട് ലോക്‌സഭാ മണ്ഡലത്തിൽ തരംഗം സൃഷ്ടിക്കാനുള്ള ഒരുക്കത്തിലാണ് ഇടതുജനാധിപത്യമുന്നണി സ്ഥാനാർത്ഥി കെ.പി.സതീഷ് ചന്ദ്രൻ. സ്ഥാനാർത്ഥിയുടെ ആദ്യ ഘട്ട പ്രചാരണ പരിപാടികൾ സതീഷ് ചന്ദ്രൻ ആരംഭിച്ചു കഴിഞ്ഞു. കോളേജുകളും മറ്റു വിദ്യാഭ്യാസ സ്ഥാപനങ്ങളും കേന്ദ്രീകരിച്ചാണ് പ്രചാരണം പുരോഗമിക്കുന്നത്. പ്രചാരണത്തിൽ ബഹുദൂരം മുന്നിൽ തന്നെയാണ് സതീഷ് ചന്ദ്രൻ. പരമാവധി വോട്ടർമാരെ നേരിൽ കണ്ട് വോട്ടഭ്യർഥിക്കുകയാണ് ചെയ്യുന്നത്. ശക്തമായ പ്രചാരണം തന്നെ സതീഷ് ചന്ദ്രൻ നടത്തുന്നുണ്ട്. കല്യാശേരി, പയ്യന്നൂർ നിയമസഭ മണ്ഡലങ്ങളിലും കാസർകോട് ജില്ലയുടെ വിവിധ ഭാഗങ്ങളിലും പര്യടനം പൂർത്തിയാക്കിയിട്ടുണ്ട്. . യുഡിഎഫ് സ്ഥാനാർത്ഥി രാജ്‌മോഹൻ ഉണ്ണിത്താൻ കൂടി എത്തിയതോടെ മണ്ഡലത്തിൽ ഇപ്പോൾ പ്രചാരണച്ചൂടേറുകയാണ്.\n1991 മുതൽ കാസർകോട് ലോക്‌സഭാ മണ്ഡലം സിപിഎമ്മിന് ഒപ്പമാണ്. സിപിഎമ്മിനായി ടി.ഗോവിന്ദൻ ഹാട്രിക് വിജയം നേടിയ ശേഷം കഴിഞ്ഞ രണ്ടു തവണ കാസർകോട് നിന്ന് വിജയം പി.കരുണാകരന് ഒപ്പമായിരുന്നു. ഹാട്രിക് വിജയത്തിന്റെ സാധ്യതകൾ പി.കരുണാകരന് മുന്നിൽ അവശേഷിക്കുമ്പോൾ തന്നെയാണ് കാസർകോട് സിപിഎം സതീഷ് ചന്ദ്രനെ അവതരിപ്പിക്കുന്നത്. സിപിഎമ്മിന്റെ ഉറച്ച മണ്ഡലങ്ങളിലൊന്നായി സ്ഥിതി ചെയ്യുമ്പോഴും എതിർ സ്ഥാനാർത്ഥി യുഡിഎഫിന്റെ രാജ്‌മോഹൻ ഉണ്ണിത്താന്റെ സാധ്യതകളും സിപിഎം വിശകലനം ചെയ്യുന്നുണ്ട്.\nഅതുകൊണ്ട് തന്നെ സിപിഎമ്മിന്റെ ഉറച്ച മണ്ഡലമായ കാസർകോട് ശക്തമായ പോരാട്ടത്തിനാണ് അരങ്ങൊരുങ്ങുന്നത്. ഒപ്പം ബിജെപി സ്ഥാനാർത്ഥി കൂടി എത്തുന്നതോടെ മത്സരം കുറച്ചു കൂടി കടുക്കും. നാടും നഗരവും ഇളക്കി മറിച്ചുള്ള പ്രചാരണത്തിനാണ് സിപിഎം ഒരുങ്ങുന്നത്. ഇടതുമുന്നണി കാസർകോട് ജില്ലാ കൺവീനറും സിപിഎം.\nസംസ്ഥാനകമ്മിറ്റിയംഗവും മുൻ ജില്ലാ സെക്രട്ടറിയുമാണ് സതീഷ് ചന്ദ്രൻ. നീലേശ്വരം സ്വദേശിയായ സതീഷ് ചന്ദ്രൻ തൃക്കരിപ്പൂരിൽനിന്നുള്ള മുൻ നിയമസഭാംഗമാണ്.


ലോങ്‌ഷോട്ട്‌സ്: കുരുവികളുടെ പാട്ട്\nPosted by T Suresh Babu at 11:44 AM\nഒട്ടകപ്പക്ഷികളെ സ്‌നേഹിച്ചിരുന്ന ഒരാളെ മജീദിക്ക് പരിചയമുണ്ടായിരുന്നു. അയാള് ഒട്ടകപ്പക്ഷികളോട് കൂട്ടുകാരനെപ്പോലെ സംസാരിക്കുമായിരുന്നു. ഈ മനുഷ്യനില്‍നിന്നാണ് `കുരുവികളുടെ പാട്ട്' പിറവിയെടുത്തത്.\nsee the cinema. good. thanks your writing.


ഇത്തവണ 'മിത്രോം' ഇല്ല; കാത്തിരുന്ന ബിയർ/മദ്യം ഓഫർ ഇവര്‍ക്ക് നഷ്ടമായി\nTue Nov 13 2018 07:05:36 GMT+0530 (IST)\nNarada Desk| Updated On: 2016-12-31 18:18:11.0 | Location :\nപ്രധാനമന്ത്രിയുടെ പ്രസംഗം ലൈവ് വരുന്ന സമയമായ രാത്രി 7.30 നും 8നും ഇടയിലായിരുന്നു ബാറുകളുടെ ഈ ഓഫർ പാർട്ടികളും ക്രമീകരിച്ചിരുന്നത്.\nപ്രധാനമന്ത്രി നരേന്ദ്ര മോദിയുടെ പ്രസംഗത്തിൽ പതിവായി ഉപയോഗിക്കുന്ന വാക്കായ മിത്രോം ഇത്തവണയുണ്ടായില്ല. നോട്ട് നിരോധനത്തിന് അൻപതു ദിവസങ്ങൾക്ക് ശേഷം ഡിസംബർ 31 ന് രാത്രിയിൽ പ്രധാനമന്ത്രി നടത്തിയ പ്രസംഗത്തിലാണ് മിത്രോം എന്ന വാക്കിന്റെ അഭാവം സോഷ്യൽ മീഡിയ കണ്ടെത്തിയത്.\n'മിത്രോം' എന്ന് അഭിസംബോധന ചെയ്യുന്നതിന് പകരമായി 'ദോസ്തോം' എന്ന വാക്കാണ് ഇത്തവണ മോദി ഉപയോഗിച്ചത്. എന്നാൽ,ട്രോളൻമാർ ഏറെ ആഘോഷിച്ച 'മേരെ പ്യാരെ ദേശ് വാസിയോം...\n'എന്ന വരികൾ പ്രസംഗത്തിൽ ഇടയ്ക്കിടെ മോദി ഉപയോഗിക്കുന്നുണ്ടായിരുന്നു.\nഇതിനിടെ മിത്രോം എന്ന പദത്തിൽ ഊന്നി ഡൽഹിയിലെ ചില ബാറുകൾ കൗതുകരമായ ഒരു നവവൽസര ഓഫറും നൽകിയിരുന്നു. മോദി ഇന്ന് രാജ്യത്തെ അഭിസംബോധന ചെയ്തു നടത്തുന്ന പ്രസംഗത്തിൽ ഒരോ തവണയും 'മിത്രോം' പറയുമ്പോൾ ഒരു പൈന്റ് ബിയറോ അല്ലെങ്കിൽ ഒരു ഷോട്ട് മദ്യമോ 31 രൂപയ്ക്ക് നൽകുമെന്നായിരുന്നു ഇവരുടെ ഓഫർ.\nപ്രധാനമന്ത്രിയുടെ പ്രസംഗം ലൈവ് വരുന്ന സമയമായ രാത്രി 7.30 നും 8നും ഇടയിലായിരുന്നു ബാറുകളുടെ ഈ ഓഫർ പാർട്ടികളും ക്രമീകരിച്ചിരുന്നത്. മുൻകൂർ ബുക്കിംഗിനുള്ള സൗകര്യങ്ങളും ലഭ്യമായിരുന്നു. എന്നാൽ ഇങ്ങനെയും കാത്തിരുന്നവരെ കൂടി നിരാശയിലാഴ്ത്തി മോദി തന്റെ പ്രസംഗത്തിൽ നിന്നും മിത്രോമിനെ പൂർണ്ണമായും ഒഴിവാക്കുകയായിരുന്നു.\nHindi word Dosthom\nHindi word Mitrom


ഹംഗറിയില് നാല് കുട്ടികളുള്ളവര് നികുതി അടക്കേണ്ടതില്ല | Malayalam News\nഹംഗറിയില് നാല് കുട്ടികളുള്ളവര് നികുതി അടക്കേണ്ടതില്ല\nബുഡാപെസ്റ്റ്: കുറയുന്ന ജനനനിരക്ക് പരിഹരിക്കാന് ഹംഗറി സര്‍ക്കാര് അമ്മമാര്‍ക്ക് വന് ഓഫറുകള് പ്രഖ്യാപിച്ചു. രാജ്യത്ത് കുട്ടികള് കുറയുന്ന അതിഗുരുതര പ്രതിസന്ധി പരിഹരിക്കാനാണ് കുട്ടികള് കൂടുതലുള്ള അമ്മമാര്‍ക്ക് വന് നികുതി ഇളവുകള് അടക്കം പ്രഖ്യാപിച്ചിട്ടുള്ളത്. കുട്ടികളെ വളര്‍ത്താനുള്ള അമ്മമാരുടെ വിമുഖത മൂലം യൂറോപ്പിലാകമാനം കുഞ്ഞുങ്ങളുടെ എണ്ണം അപകടകരമാം വിധം കുറയുകയാണ്. ഈ സാഹചര്യത്തിലാണ് ഹംഗറി പ്രധാനമന്ത്രി വിക്ടര് ഒര്‍ബാന് ഇത്തരമൊരു പ്രഖ്യാപനം നടത്തിയത്.\nനാല് കുട്ടികളുള്ള അമ്മമാര് ഇനിമുതല് ആദായ നികുതി അടക്കേണ്ടതില്ല. കൂടാതെ വായ്പ ഇളവുകള് മൂന്ന് കുട്ടികളുള്ള കുടുംബങ്ങള്‍ക്ക് കാര് വാങ്ങാനുള്ള സാമ്പത്തിക സഹായം പ്രാഥമിക വിദ്യാഭ്യാസത്തിന് വേണ്ടി വരുന്ന ചെലവില് ഒരു ഭാഗം എന്നിവയും സര്‍ക്കാര് നല്‍കും.\nഹംഗറി അടക്കമുള്ള പല ചെറിയ രാജ്യങ്ങളില് നിന്നും ജനങ്ങള് പശ്ചിമ യൂറോപ്പിലേക്ക് പലായനം ചെയ്യുകയാണ്. ഇതും കൂടിയായതോടെ പ്രശ്‌നം രൂക്ഷമാവുകയാണ്. ജനനനിരക്ക് ആശങ്കപ്പെടുത്തും വിധം കുറഞ്ഞിരിക്കുകയാണ്. എന്നാല് പ്രഖ്യാപിച്ച സാമ്പത്തിക ആനുകൂല്യ പദ്ധതി എത്രമാത്രം വിജയം കാണുമെന്ന ആശങ്കയിലാണ് സര്‍ക്കാര്.\nKudumbam Hungary Tax exemption Housing aid Educational


എസ് എസ് എല്‍സി പരീക്ഷയുടെ ഉത്തരക്കടലാസുകള് വഴിയരകില്..!! - FUTURELINE\nഎസ് എസ് എല്‍സി പരീക്ഷയുടെ ഉത്തരക്കടലാസുകള് വഴിയരകില്..!!\nകഴിഞ്ഞ ദിവസം നടന്ന എസ്എസ്എല്‍സി പരീക്ഷയുടെ ചോദ്യക്കടലാസുകള് വഴിയരികില് കണ്ടെത്തി. കായണ്ണ ഗവ. ഹയര്‍സെക്കന്‍ഡറി സ്‌കൂളിലെ എസ്എസ്എല്‍സി പരീക്ഷയുടെ ഉത്തരക്കടലാസുകളാണ് കിട്ടിയത്. മലയാളം, സംസ്‌കൃതം, അറബിക് പരീക്ഷകളുടെ ഉത്തരക്കടലാസുകളുടെ കെട്ടുകള് സ്‌കൂളില് നിന്ന് ഒരു കിലോമീറ്റര് അകലെ കുറ്റിവയലിലാണ് പ്രദേശവാസിക്കു ലഭിച്ചത്.\nതിരുവനന്തപുരത്തേക്ക് അയയ്ക്കാനായി സുരക്ഷയൊന്നുമില്ലാതെ ബൈക്കില് കൊണ്ടുപോവുകയായിരുന്ന കെട്ടുകളാണ് വീണുപോയത്. വൈകിട്ട് ആറുമണിയോടെയാണ് ഇവ കിട്ടിയത്. 55 വിദ്യാര്‍ഥികളാണ് ഈ സ്‌കൂളില് പരീക്ഷയെഴുതുന്നത്. 3.30ന് അവസാനിച്ച പരീക്ഷയിലെ3വിഷയങ്ങളുടെയും ഉത്തരക്കടലാസുകള് വെവ്വേറെ കെട്ടുകളാക്കി ഹെഡ് പോസ്റ്റ് ഓഫിസില് നിന്നു തിരുവനന്തപുരത്തേക്ക് അയയ്ക്കാനായി സ്‌കൂള് ഓഫിസ് അസിസ്റ്റന്റ് വശം കൊടുത്തയച്ചതാണെന്ന് സ്‌കൂള് അധികൃതര് പറയുന്നു.\nബൈക്കില് പോകവെ തലകറങ്ങി വീണെന്നാണ് ഓഫിസ് അസിസ്റ്റന്റ് പറയുന്നത്. എന്നാല് പ്ലാസ്റ്റിക് കവറില് കൊണ്ടുപോവുകയായിരുന്നു കെട്ടുകള് ബൈക്കില് നിന്നു തെറിച്ചു പോവുകയായിരുന്നെന്നും അല്‍പദൂരം പോയ ശേഷമാണ് ഇയാള് കാര്യമറിഞ്ഞതെന്നുമാണ് നാട്ടുകാര് പറയുന്നത്. തിരിച്ചുവന്നപ്പോഴേക്ക് നാട്ടുകാരിലൊരാള് കെട്ടുകള് കണ്ടെത്തി സ്‌കൂളില് വിവരമറിയിച്ചിരുന്നു. തുടര്‍ന്ന് സ്‌കൂള് അധികൃതരെത്തി കെട്ടുകള് കൊണ്ടുപോയി.\nPrevious: ബീഹാറില് സീറ്റ് വിഭജനത്തില് ധാരണ; 11 സീറ്റില് കോണ്‍ഗ്രസ് മത്സരിക്കും..!!\nNext: കരമന കൊലപാതകം: യുവാവിനെ തട്ടിക്കൊണ്ട് പോവുന്ന ദൃശ്യങ്ങള് പുറത്ത്..!!\nവിദ്യാർത്ഥിനിയെ പീഡിപ്പിച്ച് ഗർഭിണിയാക്കിയ സംഭവം; അധ്യാപകനെ സസ്പെന്‍ഡ് ചെയ്തു\nവൈറലായി അപ്പൂപ്പന്‍റെയും അമ്മൂമ്മയുടെയും ടിക് ടോക് വീഡിയോ. (വീഡിയോ)\nഎന്.ബി.എ.ടീമുകള് ഇന്ത്യയിലേക്ക്; ആവേശത്തോടെ ആരാധകര്..!!


ജാഗ്രത: മത്സരിക്കുന്നത് സ്പെക്ട്രം രാജ; അഴിമതി ചര്‍ച്ചയേ അല്ല\nമത്സരിക്കുന്നത് സ്പെക്ട്രം രാജ; അഴിമതി ചര്‍ച്ചയേ അല്ല\nനീലഗിരി: നട്ടുച്ചയ്ക്കും കോടമഞ്ഞിറങ്ങുന്ന മലനിരകള്. സമതലങ്ങളിലും കോച്ചിപ്പിടിക്കുന്ന തണുപ്പ്. ഇന്ത്യ മുഴുവനും തെരഞ്ഞെടുപ്പ് കാറ്റ് ആഞ്ഞുവീശുമ്പോഴും നീലഗിരി ചൂടുപിടിക്കുന്നില്ല. വോട്ടെടുപ്പിന് ദിവസങ്ങള് മാത്രം ശേഷിക്കുമ്പോഴും മണ്ഡലം ചടഞ്ഞുറങ്ങുന്നു. 24നാണ് വോട്ടെടുപ്പ്. വികസനപ്രശ്നങ്ങള് വിട്ട് പാര്‍ടികള് "പണ"ത്തിന്റെ ബലത്തില് ജനാധിപത്യത്തിന് വിലപറയുകയാണ് തമിഴ് മണ്ണിലെ ഈ മണ്ഡലത്തില്. 1.76 ലക്ഷം കോടി രൂപയുടെ ടൂജി സ്പെക്്ട്രം അഴിമതി ഏറ്റവും കൂടുതല് ചര്‍ച്ചയാകേണ്ട മണ്ഡലത്തില് പക്ഷേ, ഉയര്‍ന്നുകേള്‍ക്കുന്നത് പണംകൊടുത്ത് വോട്ട് വാങ്ങുന്നതിന്റെയും പത്രിക തള്ളിച്ചതിന്റെയും പിന്നാമ്പുറക്കഥകളാണ്.\nരാജ്യത്തെ പിടിച്ചുലച്ച ടൂജി സ്പെക്ട്രം അഴിമതിയില് 15 മാസം ജയിലറയില് കിടന്ന മുന് കേന്ദ്രമന്ത്രി എ രാജയാണ് ഡിഎംകെയ്ക്കുവേണ്ടി രണ്ടാംതവണയും മണ്ഡലത്തില് ജനവിധിതേടുന്നത്. ഭരണകക്ഷിയായ എഐഎഡിഎംകെയുടെ ഡോ. സി ഗോപാലകൃഷ്ണനാണ് മുഖ്യ എതിരാളി. കോണ്‍ഗ്രസിലെ ഗാന്ധി സെല്‍വനും ബിഎസ്പി, ആം ആദ്മി സ്ഥാനാര്‍ഥികളും ഉള്‍പ്പെടെ മറ്റ് ഏഴുപേരും മത്സരിക്കുന്നു. ബിജെപിയുള്‍പ്പെടെ അഞ്ച് പാര്‍ട്ടി സഥാനാര്‍ഥികളുടെ പത്രിക "തള്ളി"യതിനു പിന്നില് "കോടി"കള് ഒഴുക്കിയെന്നാണ് ജനസംസാരം. ഈ പാര്‍ട്ടികളില് പെട്ടവരുടെ വോട്ടുകള് സ്വന്തം പെട്ടിയിലാക്കാന് ഡിഎംകെയും എഐഎഡിഎംകെയും കിടമത്സരത്തിലാണ്. ജനങ്ങള്‍ക്ക് മൊബൈല് കൊടുത്തതിനും കുറഞ്ഞ ചെലവില് ഫോണ് ചെയ്യാന് സംവിധാനം ഒരുക്കിയതിനുമാണ് രാജ ജയിലില് കിടന്നതെന്ന ഡിഎംകെ പ്രചാരണം പലയിടത്തും ചിരി പടര്‍ത്തി. എന്നാല്, ഈ വിഷയം കാര്യമായ ചര്‍ച്ചയാക്കാന് എഐഎഡിഎംകെയോ കോണ്‍ഗ്രസോ മുതിരുന്നില്ല.\nഗൂഢല്ലൂര് മണ്ഡലത്തിലെ ഓവലിയിലുള്‍പ്പെടെ ആളുകള് വോട്ട് ബഹിഷ്കരിക്കുന്നു. നീലഗിരി, കോയമ്പത്തൂര്, തിരുപ്പുര്, ഈറോഡ് എന്നീ ജില്ലകളിലെ ആറ് നിയമസഭാ മണ്ഡലങ്ങള് ഉള്‍പ്പെടുന്നതാണ് നീലഗിരി പാര്‍ലമെന്റ് മണ്ഡലം. ഗൂഢല്ലൂര്, കുന്നൂര്, ഉദഗമണ്ഡലം, ഭവാനിസാഗര്, മേട്ടുപ്പാളയം, അവിനാശി എന്നിവയാണ് നിയമസഭാ മണ്ഡലങ്ങള്.\nകസ്തൂരിരംഗന് റിപ്പോര്‍ട്ടില് പരിസ്ഥിതിലോല മേഖലയില്‍പ്പെട്ട ജനതയുടെ കുടിയിറക്ക് ഭീഷണി, ദേശീയ പാത 66ലെ രാത്രിയാത്രാ നിരോധനം, അയ്യായിരത്തോളം തൊഴിലാളികള് ജോലിചെയ്തിരുന്ന ഹിന്ദുസ്ഥാന് ഫോട്ടോ ഫിലിം ഫാക്ടറിയുടെ തകര്‍ച്ച തുടങ്ങി തൊട്ടാന് പൊള്ളുന്ന പ്രശ്നങ്ങളെ കുറിച്ചും മിണ്ടുന്നില്ല. മുതുമല കടുവാസങ്കേതത്തിന്റെ പരിധി 659 ചതുരശ്ര കിലോമീറ്ററായി വര്‍ധിപ്പിച്ചതും ഗുരതര പ്രശ്നമാണ് ഉയര്‍ത്തിയിട്ടുള്ളത്. പട്ടയപ്രശ്നം, സെക്ഷന് 17 കരിനിയമം എന്നിവയ്ക്ക് പരിഹാരം കാണാന് സിപിഐ എം 10 പാര്‍ടികളുടെ വേദിയുണ്ടാക്കി ഗൂഢല്ലൂരില് ഒരുലക്ഷം പേരുടെ മനുഷ്യച്ചങ്ങല തീര്‍ത്തിരുന്നു. ജനങ്ങളെ അണിനിരത്തി നൂറിലധികം പ്രക്ഷോഭങ്ങള് നടത്തി. ഈ വിഷയങ്ങളെല്ലാം ഇപ്പോള് പ്രധാന പാര്‍ടികള് അവഗണിക്കുകയാണ്. പ്രചാരണത്തിന് പണം കൊടുത്താണ് ആളെ കൂട്ടുന്നത്. പൊതുയോഗങ്ങളില് വോട്ടര്‍മാര്‍ക്ക് പരസ്യമായി പണം കൊടുക്കുകയാണ്. നീലഗിരിയിലെ വിജയം ജനാധിപത്യത്തിന്റേതല്ല പണാധിപത്യത്തിന്റേതായിരിക്കുമെന്ന് സിപിഐ എം നീലഗിരി ജില്ലാ സെക്രട്ടറിയറ്റ് അംഗം എന് വാസു പറയുന്നു\nPosted by ജനശക്തി at 9:29 AM


ജസ്വന്ത്സിങ് ഞായറാഴ്ച്ച ശ്രീലങ്ക സന്ദര്‍ശിക്കും | Jaswant Sing to visit Lanka sunday - Malayalam Oneindia\n22 min ago വിവാഹം കഴിക്കുമെന്നുറപ്പില്ലാത്തവരുമായുള്ള ലൈംഗിക ബന്ധം; അതെങ്ങിനെ ബലാത്സംഗമാകും?\nജസ്വന്ത്സിങ് ഞായറാഴ്ച്ച ശ്രീലങ്ക സന്ദര്‍ശിക്കും\nദില്ലി: ഞായറാഴ്ച്ച ഇന്ത്യന് വിദേശകാര്യമന്ത്രി ജസ്വന്ത് സിങ് ശ്രീലങ്ക സന്ദര്‍ശിക്കും. ശ്രീലങ്കന് പ്രസിഡന്റ് ചന്ദ്രികാ കുമാരുതുഗെയുമായും പ്രധാന പ്രതിപക്ഷ കക്ഷികളുമായും ചര്‍ച്ച നടത്താനാണ് ജസ്വന്ത്സിങ് ശ്രീലങ്കയിലേക്ക് പോകുന്നത്.\nജസ്വന്ത്സിങ് തിങ്കളാഴ്ച്ച ശ്രീലങ്കയില് നിന്ന് മടങ്ങും. പ്രതിപക്ഷ നേതാവ് രനില് വിക്രമസിങ്കെയുമായും തമിഴ് വംശജരുടെ നേതാക്കളുമായും ജസ്വന്ത്സിങ് ചര്‍ച്ച നടത്തും.\nവംശീയ പ്രശ്നം പരിഹരിക്കാന് ശ്രീലങ്കയെ തമിഴര്‍ക്കും സിംഹളര്‍ക്കുമായി രണ്ട് രാജ്യങ്ങളായി വിഭജിക്കണമെന്ന് എന്.ഡി.എയിലെ ഘടകക്ഷിയായ ഡി.എം.കെയുടെ നേതാവ് കരുണാനിധി പറഞ്ഞത് വിവാദം സൃഷ്ടിച്ചിരുന്നു. വിവാദത്തിനു പിന്നാലെയാണ് ജസ്വന്ത്സിങിന്റെ ശ്രീലങ്കന് സന്ദര്‍ശനം. കരുണാനിധിയുടെ നിര്‍ദേശത്തോട് യോജിക്കുന്നില്ലെന്ന് കേന്ദ്രസര്‍ക്കാര് വ്യക്തമാക്കിയിരുന്നു.\nmalayalam news jaswantsingh


ശിലായുഗ സംസ്‌കാരത്തിന്റെ വ്യാപനത്തിന് ശേഷം ഇടുക്കിയുടെ മലഞ്ചെരിവുകളിൽ ചുവടുറപ്പിക്കപ്പെട്ട മറ്റൊരു സംസ്‌കൃതിയാണ് ഗോത്രവർഗ്ഗങ്ങളുടേത്. ശിലായുഗത്തിൽ നിലനിന്ന സാമൂഹികാംശങ്ങളിൽ പലതും ഇവിടുത്തെ ആദിവാസി സംസ്‌കാരത്തിൽ ദർശിക്കുവാൻ കഴിയുമെങ്കിലും അവർ തമ്മിൽ ഏതെങ്കിലും തരത്തിലുളള ബന്ധമുണ്ടായിരുന്നുവെന്ന് അതിനർത്ഥമില്ല. വ്യത്യസ്‌തമായ കാലഘട്ടങ്ങളെയാണ് ഇരുകൂട്ടരും പ്രതിനിധാനം ചെയ്യുന്നത്. ഇടുക്കിയിൽ ഇന്ന് അധിവസിക്കുന്ന ആദിവാസികൾ ഇവിടെത്തിച്ചേർന്നിട്ട് കുറച്ചു നൂറ്റാണ്ടുകളെ ആയിട്ടുളളൂ. അതിനും അനേക വർഷങ്ങൾക്ക് മുമ്പ് മലനിരകളിലെമ്പാടും വ്യാപിച്ചിരുന്ന ശിലായുഗ സംസ്‌കൃതിയുടെ വക്താക്കൾ പിന്നീട് എവിടെപ്പോയി എന്നതിനെക്കുറിച്ച് വ്യക്തമായ തെളിവുകളില്ല. ചരിത്രത്തിന്റെ ഏതെങ്കിലുമൊരു ചുഴിത്തിരിവിലകപ്പെട്ട് മൺമറഞ്ഞിരിക്കാം. അതല്ലെങ്കിൽ കാലാവസ്ഥയുടെയോ മറ്റേതെങ്കിലും തരത്തിലുളള ജീവിതസാഹചര്യങ്ങളുടെയോ അസഹനീയത നിമിത്തം മലയിറങ്ങി പോയിരിക്കാം. അതെന്തായാലും തമിഴ്‌നാടിന്റെയും കേരളത്തിന്റെയും പല ഭാഗങ്ങളിൽ വാസമുറപ്പിച്ചിരുന്ന ആദിവാസികൾ ഇടുക്കിയിലേക്ക് കുടിയേറിപ്പാർക്കുമ്പോൾ ശിലായുഗ സംസ്‌കൃതിയുടെ പ്രാചീന ശേഷിപ്പുകൾ മാത്രമെ ഇവിടെ ബാക്കിയുണ്ടായിരുന്നുളളു.\nമന്നാൻ, മുതുവാൻ, പളിയൻ, ഊരാളി, മലയരയൻ, മലപ്പുലയൻ, ഉളളാടൻ എന്നീ ഗോത്രവർഗ്ഗങ്ങളാണ് ഇടുക്കിയിലുളളത്. 1991ലെ കണക്കെടുപ്പ് പ്രകാരം 50269 ആണ് ഇവരുടെ സംഖ്യ. ഇത് ഇടുക്കിയിലെ ആകെ ജനസംഖ്യയുടെ അഞ്ചു ശതമാനത്തോളം വരും. ആധുനിക നരവംശ ശാസ്‌ത്രജ്ഞരുടെ നിഗമനത്തിൽ ഇവിടുത്തെ ആദിവാസികൾ പ്രോട്ടോ-ആസ്‌ത്രലോയ്‌ഡ് വംശത്തിൽപ്പെടുന്നു. ഇടുക്കിയിലെ ഗോത്രവർഗ്ഗങ്ങൾ തമ്മിൽ പരസ്‌പര ധാരണയും സഹവാസവും കുറവാണെങ്കിലും ഇവരുടെയെല്ലാം ആചാരാനുഷ്‌ഠാനങ്ങൾക്ക് ചില പൊതുസ്വഭാവമുണ്ടെന്ന് കാണാം. ബോധപൂർവ്വം സംഭവിച്ച ഒന്നായി ഇതിനെ കാണാൻ കഴിയില്ല. ആദിവാസി ജീവിതത്തിന്റെ പല അംശങ്ങളും തങ്ങളുടെ സംസ്‌കാരത്തിലേക്ക് പകർത്തിയെടുത്ത പരിഷ്‌കൃത മനുഷ്യൻ കേവലമായ കൗതുകോപാധി എന്ന നിലയിൽ മാത്രമാണ് ഇന്നത്തെ ഗോത്രസംസ്‌കൃതിയെ വീക്ഷിക്കുന്നത്.\nമന്നാൻ, മുതുവാൻ, മലപ്പുലയൻ, പളിയൻ എന്നീ ഗിരിവർഗ്ഗങ്ങളുടെ ജീവിതം തമിഴ് സംസ്‌കാരവുമായി ബന്ധപ്പെട്ടു നിൽക്കുന്നു. അവരുടെ ഭാഷയിലും ആചാരാനുഷ്‌ഠാനങ്ങളിലും കലാരൂപങ്ങളിലുമൊക്കെ ഈ സാന്നിധ്യം പ്രകടമായി കാണാം. ഇവയെ അടിസ്ഥാനമാക്കി നടന്നിട്ടുളള വിശകലനങ്ങളിൽ നിന്നും ഈ ഗോത്രവർഗ്ഗങ്ങളുടെ പൂർവ്വഭൂമി തമിഴ്‌നാടായിരുന്നുവെന്നും പിൽക്കാലത്ത് ഇടുക്കി മലകളിലേക്ക് അവർ കുടിയേറുകയായിരുന്നുവെന്നും വ്യക്തമാകുന്നുണ്ട്. കുടിയേറ്റം നടന്ന കാലഘട്ടത്തെക്കുറിച്ചോ കാരണത്തെക്കുറിച്ചോ മാത്രമെ കൂടുതൽ അറിയേണ്ടതുളളു. ഊരാളി, ഉളളാടൻ, മലയരയൻ എന്നീ ഗോത്രവിഭാഗങ്ങൾ കേരളത്തിന്റെ തന്നെ പല ഭാഗങ്ങളിൽ നിന്നും ഇവിടേക്ക് കുടിയേറിയവരാണ്. ഇടുക്കി, എറണാകുളം, തൃശൂർ, കോട്ടയം, പത്തനംതിട്ട ജില്ലകളിൽ ഇപ്പോഴും അവർക്ക് വേരുകൾ ഉണ്ടെന്നതും ഇതിന് തെളിവായി ചൂണ്ടിക്കാണിക്കാം. കേരളത്തിന്റെയും തമിഴ്‌നാടിന്റെയും സാംസ്‌കാരിക സ്വഭാവം വച്ചു പുലർത്തിയിരുന്ന വിവിധ ആദിവാസി വർഗ്ഗങ്ങൾ ഇടുക്കിയിൽ പാർപ്പാരംഭിച്ച കാലഘട്ടങ്ങൾ തമ്മിൽ വലിയ അന്തരമുണ്ടായിരിക്കാൻ സാധ്യതയില്ല. പുറംലോകവുമായി വേണ്ടത്ര ബന്ധമില്ലാതെ കാടിനുളളിൽ മാത്രമൊതുങ്ങി കഴിഞ്ഞിരുന്ന ഗിരിജനങ്ങളെപ്പറ്റി പരാമർശിക്കുന്ന പുരാലിഖിതങ്ങളോ ചരിത്രഗ്രന്ഥങ്ങളോ ലഭ്യമല്ലാത്തതിനാൽ ഇതേക്കുറിച്ച് ചില ഏകദേശ ധാരണകളിലേക്ക് എത്തുവാനേ കഴിയുകയുളളു. ഗോത്രസംസ്‌കൃതിയുമായി ബന്ധപ്പെട്ട വാമൊഴി രൂപങ്ങളെയും ആചാരാനുഷ്‌ഠാനങ്ങളെയും കലാരൂപങ്ങളെയും കുറിച്ച് പഠനം നടത്തിയിട്ടുളള വി.ബി.രാജന്റെ നിഗമനത്തിൽ ഇവിടുത്തെ ആദിവാസി ജീവിതം ആരംഭിക്കുന്നത് ക്രി.പി.13-15 നൂറ്റാണ്ടുകൾക്കിടയിലാണ്.\nതമിഴ് സംസ്‌കാരവുമായി ബന്ധം പുലർത്തുന്ന ഗോത്രവർഗ്ഗങ്ങൾ ഇടുക്കിയിലേക്ക് എത്തിയത് ഇന്നത്തെ കോയമ്പത്തൂർ, മധുര, രാമനാഥപുരം ജില്ലകളിൽ നിന്നുമാണെന്ന് കരുതപ്പെടുന്നു. തമിഴ്‌നാട്ടിൽ നിന്നുമുളള പുറപ്പാടിനെക്കുറിച്ച് ഇവർക്കിടയിൽ പ്രചാരത്തിലിരിക്കുന്ന കഥകളെല്ലാം ഏറെക്കുറെ ഒന്നുതന്നെയാണ്. പാണ്‌ഡ്യ രാജവംശത്തെ സഹായിച്ചതിന് പ്രതിഫലമായി “വനാധിപതികൾ” എന്ന സ്ഥാനം തങ്ങൾക്ക് ലഭിക്കുകയായിരുന്നുവെന്ന് ഓരോ ഗോത്രവർഗ്ഗത്തിന്റെയും കഥകളിലുണ്ട്. കഥകളുടെയെല്ലാം സാഹചര്യങ്ങൾ മാത്രമെ വ്യത്യാസപ്പെടുന്നുളളു. മന്നാന്മാരും മലപ്പുലയരും പളിയരും മുതുവാന്മാരുമൊന്നും ഇക്കാര്യത്തിൽ വ്യത്യസ്‌തരല്ല. മറ്റൊരു കഥ ഇടുക്കി മലകളിൽ സമൃദ്ധമായുണ്ടായിരുന്ന വനവിഭവങ്ങളുടെ സംഭരണവുമായി ബന്ധപ്പെട്ടതാണ്. നാട്ടുരാജാക്കന്മാർക്കുവേണ്ടി വനോല്‌പന്നങ്ങൾ ശേഖരിക്കുവാൻ നിയുക്തരായവർ കാലക്രമത്തിൽ ഇവിടെ ജീവിതമുറപ്പിക്കുകയായിരുന്നുവെന്ന കണ്ടെത്തലാണ് ഈ കഥയിലുളളത്. മധുരയിൽ നിന്നും പൂഞ്ഞാർ രാജാക്കന്മാരെ അനുഗമിച്ചെത്തിയതാണെന്ന മറ്റൊരു ഐതിഹ്യവും പ്രചാരത്തിലുണ്ട്.\nസഹ്യപർവ്വതത്തിന്റെ പടിഞ്ഞാറൻ താഴ്‌വരയിൽ നിന്നും മല കയറിയെത്തിയ മലയരയൻ, ഉളളാടൻ, ഊരാളി വിഭാഗങ്ങൾക്ക് പറയാനുളള കഥയും ഭിന്നമല്ല. രാജവംശത്തിന്റെയും രാജാക്കന്മാരുടെയും പേരുകൾക്ക് മാത്രമെ മാറ്റമുണ്ടാകുന്നുളളു. ഇവിടെയിത് പന്തളം, പൂഞ്ഞാർ, കാരിക്കോട് രാജവംശങ്ങളാണ്. കാരിക്കോട് ആസ്ഥാനമാക്കി ഭരണം നടത്തിയിരുന്ന കീഴ്‌മലൈനാട് ഭരണാധികാരികളുടെ അനിഷ്‌ടം നിമിത്തം മലങ്കാടുകളിലേക്ക് തങ്ങൾ കുടിയേറുകയായിരുന്നു എന്നൊരു കഥ കൂടി മലയരയന്മാർ ഓർമ്മിച്ചെടുക്കുന്നു. ഈ നാടോടിക്കഥയ്‌ക്ക് പലായനത്തിന്റെ സ്വഭാവമുണ്ട്. കഥകളെന്തായാലും കൂടുതൽ മെച്ചപ്പെട്ട ജീവിത സൗകര്യങ്ങൾ തേടി ഇവിടേക്ക് കുടിയേറി പാർത്തവർ ആയിരിക്കണം ഇടുക്കിയിൽ ഇന്ന് അധിവസിക്കുന്ന ആദിവാസികളുടെ പൂർവ്വിക ഗോത്രങ്ങൾ. മലയരയന്മാർക്കിടയിലെ പലായനദൃശ്യം ഒഴിച്ചുളള മറ്റെല്ലാ കഥകളും ഇതുതന്നെയാണ് സൂചിപ്പിക്കുന്നത്. കുടിയേറ്റത്തിന് വേണ്ടി വന്ന നിമിത്തം ഒരുപക്ഷെ ഏതെങ്കിലും തരത്തിലുളള പകർച്ചവ്യാധിയോ കടുത്ത ദാരിദ്ര്യമോ ഒക്കെയായിരിക്കാമെന്ന പിൽക്കാല നിഗമനവും ഇതോടൊപ്പം ചേർത്തു വായിക്കേണ്ടതാണ്.\nകേരളദേശത്തിന്റെ പാരമ്പര്യം പുലർത്തുന്ന ഗോത്രവിഭാഗങ്ങൾ മലമുകളിലേക്ക് ചുരം കയറി വന്നത് കോലാഹലമേട്, മൂലമറ്റം, ഉടുമ്പന്നൂർ എന്നിവിടങ്ങളിലൂടെയായിരിക്കണം. തമിഴ്‌നാട്ടിൽ നിന്നും ഇടുക്കിയിലെ കാടുകളിലേക്ക് കടന്നു വന്നവർക്ക് കുറച്ചുകൂടി ദുഷ്‌കരമായിരുന്നു യാത്ര. അവരും കുടിയേറ്റത്തിന് വ്യത്യസ്‌ത മാർഗ്ഗങ്ങളാണ് അവലംബിച്ചിരുന്നതെന്ന് ഇടുക്കിയിലെ ആദിവാസി വർഗ്ഗങ്ങളുടെ വ്യാപന രീതിയിൽ നിന്നും മനസ്സിലാക്കാം. കൊടൈക്കനാൽ-കവിഞ്ചി-വട്ടവട, ഉടുമൽപ്പേട്ട-അമരാവതി-മറയൂർ എന്നിവിടങ്ങളിലൂടെ ആയിരിക്കാം മുതുവാന്മാരും മലപ്പുലയരും ഇവിടെത്തിയത്. ജില്ലയുടെ തെക്ക്-പടിഞ്ഞാറൻ ചെരിവുകളിൽ ഈ ഗോത്രജനതയുടെ കുടിയിരുപ്പുകൾ ഇല്ലാത്തതിന് കാരണമിതാണ്. മുതുവാക്കുടികളും മലപ്പുലയരുടെ ഗോത്രഗ്രാമങ്ങളും ദേവികുളം താലൂക്കിൽ മാത്രമെ കാണപ്പെടുന്നുളളു. ഇതിൽതന്നെ മലപ്പുലയരുടെ വാസസ്ഥാനങ്ങൾ അഞ്ചനാട് താഴ്‌വരയിൽപ്പെട്ട മറയൂർ, കാന്തല്ലൂർ പഞ്ചായത്തുകളിലെ 21 കുടികളിലായി ചുരുങ്ങുന്നു. മൂന്നാറിൽ നിന്നും 44 കി.മീ അകലെയുളള ഇടമലക്കുടി കേന്ദ്രീകരിച്ചാണ് മുതുവാന്മാരുടെ വ്യാപനം. ഇതേ നിരീക്ഷണത്തിന്റെ അടിസ്ഥാനത്തിൽ മറ്റൊരു ഗോത്രവർഗ്ഗമായ പളിയർ ജില്ലയുടെ തെക്കൻ ചുരങ്ങൾ താണ്ടി എത്തിയവരാണെന്ന് വേണം കരുതാൻ. രാമക്കൽമേടിനും കുമളിക്കും ഇടയിലുളള ഏതെങ്കിലുമൊരു വഴിച്ചാലായിരിക്കാം അവർ തെരഞ്ഞെടുത്തത്. അതുകൊണ്ടുതന്നെ അവരുടെ ഗോത്രസംസ്‌കൃതിയിൽ അധികവും കേന്ദ്രീകരിച്ചിരിക്കുന്നത് കുമളി, ചക്കുപളളം, പുളിയന്മല, പത്താംമൈൽ, അണക്കര, അന്യാർതൊളു എന്നിവിടങ്ങളിലാണ്. പിൽക്കാലത്ത് ജില്ലാ ആസ്ഥാനമായ പൈനാവിലും ഒരു പളിയക്കുടി സ്ഥാപിക്കപ്പെട്ടിട്ടുണ്ട്. മുതുവാന്മാരും മലപ്പുലയരും പളിയരുമൊക്കെ ചില പ്രത്യേക മേഖലയിൽ മാത്രം തങ്ങളുടെ സംസ്‌കാരം ഉറപ്പിച്ചിരുന്നവരാണെങ്കിൽ മന്നാൻ സമുദായം അങ്ങനെയായിരുന്നില്ല. ഇടനാടും മറയൂർ താഴ്‌വരയുമൊഴിച്ചുളള ജില്ലയുടെ ഒട്ടെല്ലാ ഭാഗങ്ങളിലും മന്നാക്കുടികൾ പരിചിതമാണ്. ഈ ഗോത്രവർഗ്ഗത്തിന് ആകെയുളള 46 കുടിയിരിപ്പുകളും ഇടുക്കിയുടെ പർവ്വതഛായകളിൽ പലയിടത്തായി സ്ഥിതി ചെയ്യുന്നു.\nഇവിടുത്തെ ഗോത്രവർഗ്ഗ ജീവിതത്തിന്റെ പ്രഥമദശയിൽ നാടോടി വംശങ്ങളുടെയും പ്രാചീന ശിലായുഗസംസ്‌കൃതിയുടെയും വേരോട്ടങ്ങൾ ദർശിക്കാം. മൃഗങ്ങളെ വേട്ടയാടിയും പഴവർഗ്ഗങ്ങൾ ശേഖരിച്ചും കഴിഞ്ഞിരുന്ന പൂർവ്വകാലം ഇതാണ് സൂചിപ്പിക്കുന്നത്. പുനംകൃഷിയും ഒരു കാലത്തെ ഗോത്രസംസ്‌കൃതിയുടെ ഭാഗമായിരുന്നു. ഒരു സ്ഥലത്ത് ഒന്നോ രണ്ടോ തവണ മാത്രം കൃഷിയിറക്കുകയും അതിന് ശേഷം കൃഷിസ്ഥലം തേടി പോവുകയും ചെയ്യുന്ന കൃഷിരീതിയാണ് പുനംകൃഷി. ഇത്തരം കൃഷി സമ്പ്രദായങ്ങൾ നിമിത്തം ഭൂമിയുടെ തനിമയോ വളക്കൂറോ ഒരിക്കലും നഷ്‌ടമായതുമില്ല. നെല്ലിനോടൊപ്പം കടുക്, തുവര, കിഴങ്ങുവർഗ്ഗങ്ങൾ, കോറ, തിന, റാഗി, മുത്താറി, പുനവെളളരി തുടങ്ങിയവയൊക്കെ കൃഷി ചെയ്തിരുന്നുവെന്നതും പുനംകൃഷിയുടെ സവിശേഷതയാണ്. ഇതിന്റെ ഭാഗമായി നിലനിന്നിരുന്ന പരിമിതമായ നാടോടി ജീവിതം ഇവിടുത്തെ ആദിവാസി സംസ്‌കാരത്തെ കുറച്ചൊന്നുമല്ല സ്വാധീനിച്ചിട്ടുണ്ടാവുക. അവരുടെ ആചാരാനുഷ്‌ഠാനങ്ങളിലും ജീവിതരീതികളിലുമൊക്കെ ഈ മാറ്റം കാണുവാൻ കഴിയുകയും ചെയ്യും.\nതമിഴ്, കേരള സംസ്‌കാരങ്ങളുടെ പാരമ്പര്യം അനുഷ്‌ഠിക്കുന്ന ഇടുക്കിയിലെ ഗിരിവർഗ്ഗക്കാർക്കിടയിൽ വ്യത്യസ്‌തമായ രണ്ട് ആരാധനാരീതികളാണ് നിലവിലുളളത്. രണ്ടു കൂട്ടരുടെയും കുലദൈവങ്ങൾക്ക് തമ്മിലുളള അന്തരം മാത്രമെ ഇതുകൊണ്ട് അർത്ഥമാക്കുന്നുളളു. മധുര മീനാക്ഷി, മുരുകൻ, കാളിയമ്മൻ എന്നീ ആരാധനാമൂർത്തികളെക്കുറിച്ചുളള ദൈവസങ്കല്പം മുതുവാൻ, മലപ്പുലയൻ, പളിയൻ, മന്നാൻ വിഭാഗങ്ങൾക്കിടയിലെ പൊതുസ്വഭാവമാണ്. മലയരയൻ, ഉളളാടൻ, ഊരാളി വർഗ്ഗങ്ങൾ മലദൈവങ്ങളെയും ശിവൻ, വിഷ്‌ണു, ശാസ്‌താവ് തുടങ്ങിയവരെയും ആരാധിക്കുന്നു. കുറച്ചുകാലം മുൻപ് വരെ ഇവിടുത്തെ ആദിവാസികൾ പ്രകൃതി ശക്തികളെയും വൃക്ഷങ്ങളെയും പൂജിച്ചിരുന്നുവെന്നതിന് തെളിവുകളുണ്ട്. ആരാധിക്കപ്പെടേണ്ട സസ്യമായിട്ടാണ് നീലക്കുറിഞ്ഞിയെ മുതുവാന്മാൻ ഇപ്പോഴും സങ്കല്പിക്കുന്നത്.\nഓരോ ഗോത്ര ഗ്രാമത്തിലുമുളള കുടുംബങ്ങളുടെ എണ്ണം വർദ്ധിക്കുമ്പോൾ പുതിയൊരു കുടിയിരുപ്പ് സൃഷ്‌ടിക്കപ്പെടുന്നു. എല്ലാ ആദിവാസി വർഗ്ഗങ്ങളും ഇങ്ങനെ തന്നെ. ആദ്യകാലത്ത് ഉപയോഗിച്ചിരുന്ന വസ്‌ത്രങ്ങൾ അരയാഞ്ഞിലിത്തൊലി ചതച്ചുണ്ടാക്കുന്ന മരവുരിയാണ്. ഉപജീവനത്തിന് ആവശ്യമായ വനവിഭവങ്ങൾ മാത്രമെ ആദിവാസികൾ ശേഖരിച്ചിരുന്നുളളു. മൃഗത്തോൽ കൊണ്ടുണ്ടാക്കുന്ന പ്രാകൃത വാദ്യോപകരണങ്ങൾ ഇപ്പോഴും ഇവർക്കിടയിലുണ്ട്. ചെറുമൃഗങ്ങളെ വേട്ടയാടാനുപയോഗിച്ചിരുന്ന ആയുധങ്ങളുടെ കാര്യത്തിലും ഈ പ്രത്യേകത കാണാം. പിൽക്കാലത്തെ ചരിത്രവികാസത്തിൽ ആദിവാസികളുടെ സാമൂഹ്യസംവിധാനം അപ്പാടെ തകർന്നുവെങ്കിലും ഉണ്ടവില്ല്, കത്തിയം പോലെയുളള ആയുധങ്ങൾ തീർത്തും ഇല്ലാതായിട്ടില്ല. കാട്ടുനാരുകളും ഈറ്റപ്പൊളിയും ഉപയോഗിച്ച് ഗൃഹോപകരണങ്ങൾ നെയ്‌തെടുക്കാൻ ആദിവാസികൾക്കുളള കഴിവ് മറ്റുളളവർക്കില്ല. കാട്ടുമൃഗങ്ങളിൽ നിന്നും രക്ഷപ്പെടുന്നതിന് വേണ്ടി മുളങ്കൂട്ടങ്ങൾക്ക് മീതെ അതിവിദഗ്‌ദ്ധമായുണ്ടാക്കുന്ന ഏറുമാടങ്ങൾ എല്ലാ ഗോത്രവർഗ്ഗ ഗ്രാമങ്ങളിലുമുണ്ട്. ഒട്ടെല്ലാ ആദിവാസി വിഭാഗങ്ങളിലും നിലനിൽക്കുന്ന ദായക്രമം മരുമക്കത്തായമാണ് (മലയരയന്മാർക്കിടയിൽ ഇത് മക്കത്തായമാണ്). മൃതദേഹം അടക്കം ചെയ്യുവാൻ കുടിയോട് ചേർന്ന് പ്രത്യേക ശ്മശാനങ്ങളുമുണ്ടായിരിക്കും. പരിഷ്‌കൃത ജനതയുടെ കുടിയേറ്റം, 1961 ലെ വനനിയമം, വൻതോതിലുണ്ടായ മതപരിവർത്തനം തുടങ്ങിയവയാണ് ഗോത്രസംസ്‌കൃതിയുടെ ചിട്ടവട്ടങ്ങളെ മാറ്റി മറിച്ചത്.\nചില പ്രാകൃത വിശ്വാസങ്ങളാണ് ഇവിടുത്തെ ആദിവാസി സംസ്‌കാരത്തിന്റെ നല്ലൊരു അംശവും രൂപപ്പെടുത്തിയെടുത്തതും വിന്യസിച്ചതും. പരേതാത്മാവിലും ഭൂതാവേശങ്ങളിലും വിശ്വസിക്കുന്ന ഗോത്രജനതയുടെ ജീവിതം മന്ത്രവാദ കർമ്മങ്ങളിൽ അധിഷ്‌ഠിതമായിരുന്നുവെന്ന് തന്നെ പറയാം. അവരുടെ നിത്യജീവിതവുമായി ബന്ധപ്പെട്ട ചര്യകളിൽ മന്ത്രവിധികൾക്ക് അത്രത്തോളം സ്വാധീനം ഉണ്ട്. ഇക്കാര്യത്തിൽ മലയരയനെന്നോ ഉളളാടനെന്നോ മുതുവാനെന്നോ ഉളള ഭേദമില്ല. കുടിയിൽ ആർക്കെങ്കിലും രോഗമോ മരണമോ സംഭവിച്ചാൽ മന്ത്രവാദം നടത്തിയില്ലെങ്കിലേ എല്ലാവർക്കും ആശങ്കയുളളു. മരണമടയുന്നവരുടെ ആത്മാവ് ദുർശക്തിയായി ഗോത്രഗ്രാമത്തിന് മീതെ അലഞ്ഞു നടക്കുമെന്നാണ് ആദിവാസികളുടെ വിശ്വാസം. രോഗങ്ങളിൽ നിന്നും പരേതാത്മാക്കളിൽനിന്നും രക്ഷപ്പെടുന്നതിന് വേണ്ടി നടത്തുന്ന മന്ത്രവാദ കർമ്മങ്ങൾ അപൂർവ്വമല്ല. ഏത് ഗോത്രത്തിന്റേതായാലും ഓരോ കുടിയിലും മന്ത്രവാദികളുണ്ടാവും. മരണാനന്തര കർമ്മങ്ങളും രോഗചികിത്സയും നടത്തുക ഇവരാണ്. മലദൈവങ്ങളെ പ്രീതിപ്പെടുത്തുന്നതിനായി വിശേഷാവസരങ്ങളിൽ മൃഗബലിയും നടത്തി വന്നിരുന്നു.\nസ്‌ത്രീകൾ ഋതുവാകുമ്പോഴും പ്രസവമടുക്കുമ്പോഴും ഓരോ കുടുംബത്തോട് അനുബന്ധിച്ചും പ്രത്യേകം തയ്യാറാക്കിയിട്ടുളള പുരയിൽ കുറച്ചൊരു കാലം കഴിയണമെന്നാണ് ഗോത്രവിധി. എല്ലാ ഗോത്രവിഭാഗങ്ങളും ഈ സമ്പ്രദായം അനുവർത്തിക്കുന്നുണ്ട്. വീടിനോട് അനുബന്ധിച്ചുളള പുരകളുടെ പേരിലും അവിടെ കഴിയേണ്ട ദിവസങ്ങളുടെ എണ്ണത്തിലും മാത്രമെ വ്യത്യാസമുളളു. മുതുവാന്മാർക്കിടയിൽ തിണ്ണവീടെന്നും മലയരയർക്കിടയിൽ ഈറ്റപ്പുരയെന്നും ഉളളാടർക്കിടയിൽ പളളമാടമെന്നും ഊരാളികൾക്കിടയിൽ പാട്ടുപുരയെന്നും മലപ്പുലയർക്കിടയിൽ ചപ്രാംതല എന്നുമാണ് ഇവ അറിയപ്പെടുക. ഇങ്ങനെയുളള ചടങ്ങുകളിലും മന്ത്രവാദിയുടെ നിർദ്ദേശവും സാന്നിധ്യവുമുണ്ട്. തീണ്ടാരിപ്പുരയിൽ പ്രവേശിക്കുന്ന സ്‌ത്രീകൾ ഋതുകാലം മുഴുവനും അവിടെ ഒറ്റയ്‌ക്ക് കഴിയണം. എല്ലാ ആദിവാസി വിഭാഗങ്ങൾക്കും ഈ ആചാരകാലം ഒരുപോലെയാണെങ്കിലും പ്രസവത്തോട് അനുബന്ധിച്ച കാര്യങ്ങളിൽ അങ്ങനെയല്ല. മുതുവാസ്‌ത്രീ പ്രസവശേഷം 30 ദിവസമാണ് തിണ്ണവീടിനുളളിൽ കഴിയേണ്ടതെങ്കിൽ പളിയസ്‌ത്രീക്ക് പ്രസവാനന്തരം7ദിവസം കഴിഞ്ഞാൽ കുടുംബത്തിൽ പ്രവേശിക്കാം. ഈ ദിവസങ്ങളിൽ പുരുഷന്മാരാരും പ്രസവപ്പുരയിൽ പ്രവേശിക്കുവാൻ പാടില്ല. ഊരാളി ഗോത്രത്തിലാണെങ്കിൽ പ്രസവമടുത്ത സ്‌ത്രീകൾ ഒറ്റയ്‌ക്കാണ് പാട്ടുപുരയിൽ കഴിയേണ്ടത്. ഗർഭകാലവും പ്രസവശ്രുശ്രൂഷയും മന്ത്രവിധികളിൽ അധിഷ്‌ഠിതമായി നിലനിൽക്കുന്നു.\nകുടിയിരിപ്പുകളുടെ ചര്യയിലെമ്പാടും ഗോത്രാചാരത്തിന്റെ കെട്ടുപാടുകൾ ദർശിക്കാം. കുറ്റവാളിയാകുന്ന ഗോത്രവാസിയെ കാത്തിരിക്കുന്നത് പ്രാകൃതമായ ശിക്ഷാവിധികളാണ്. വർഗ്ഗഭേദമനുസരിച്ചുളള ചില മാറ്റങ്ങളും ഇല്ലാതില്ല. ആദിവാസിക്കുടികളിൽ പറഞ്ഞു കേൾക്കുന്ന പഴങ്കഥകൾ വിശ്വസിക്കാമെങ്കിൽ മലപ്പുലയർക്കിടയിൽ നടപ്പിലിരുന്ന ശിക്ഷാരീതികളാണ് ഏറ്റവും പ്രാകൃതം. വിചാരണ നടത്തുന്ന നാട്ടുക്കൂട്ടത്തിന് തെറ്റ് ബോധ്യപ്പെട്ടാൽ കൊലക്കുറ്റത്തിനും വേശ്യാവൃത്തിക്കും വധശിക്ഷവരെ ലഭിക്കാം. മറയൂർ താഴ്‌വരയിലെ അഞ്ചനാടൻ പാറ എന്ന സ്ഥലത്ത് വച്ചാണ് ശിക്ഷ നടപ്പാക്കുക. കുറ്റവാളിയെ ഗോത്ര അംഗങ്ങളെല്ലാവരും ചേർന്ന് കൊലപ്പെടുത്തിയതിന് ശേഷം പാറക്കെട്ടിലൂടെ താഴേക്കുരുട്ടും. ക്രൂരമായ വധശിക്ഷാ സമ്പ്രദായങ്ങൾ മന്നാന്മാർക്കിടയിലും നടപ്പിലുണ്ടായിരുന്നു. ആരോപണ വിധേയരാകുന്നവർ വിഷപ്പാമ്പുകളെ തൊട്ട് സത്യം ചെയ്യുക എന്നതാണ് ഇതിൽ പ്രധാനം. കുറ്റം ചെയ്യാത്തവരെ വിഷം തീണ്ടുകയില്ലെന്ന വിശ്വാസമായിരിക്കണം മന്നാൻ സമുദായത്തെ ഇത്തരം ശിക്ഷാവിധികളിലേക്ക് നയിച്ചത്.\nമുതുവാൻ, ഊരാളി, ഉളളാടൻ, മലയരയൻ, പളിയൻ എന്നീ വിഭാഗങ്ങൾക്കിടയിൽ പരമാവധി ശിക്ഷയായി സാമൂഹികമായ ഒറ്റപ്പെടുത്തലേ ഉണ്ടായിരുന്നുളളു. ഗോത്രസംസ്‌കൃതിയിൽ ഏകാന്തവാസത്തിന് വിധിക്കപ്പെടുന്നവനുമായി നിശ്ചിതകാലത്തേക്ക് മറ്റുളളവർ സംസാരിക്കുവാനോ സഹകരിക്കുവാനോ പാടില്ല. അങ്ങനെ ചെയ്താൻ അവനും ശിക്ഷയ്‌ക്ക് അർഹനാകും. ചില ഗിരിവർഗ്ഗക്കാർക്കിടയിൽ ഇത്തരം ഒറ്റപ്പെടുത്തലുകൾ ഒരു പടികൂടി കടന്ന് ഊരുവിലക്കായി പ്രത്യക്ഷപ്പെടുന്നുണ്ട്. ഊരുവിലക്കിന് വിധിക്കപ്പെട്ടവരെ ആ ഗോത്രവിഭാഗത്തിന്റെ മുഴുവൻ കുടിയിരുപ്പുകളിൽ നിന്നും പുറന്തളളുന്ന രീതിയാണിത്. അങ്ങനെ ഒറ്റപ്പെടുന്നവർ കുറച്ചുകാലം കാട്ടിലൂടെ അലഞ്ഞു തിരിഞ്ഞതിന് ശേഷം ആത്മഹത്യ ചെയ്യുകയോ അനിവാര്യമായ വിധിക്ക് കീഴ്‌പ്പെടുകയോ ചെയ്യും. മുതുകിൽ കല്ലുവച്ചു കെട്ടുക, ഏത്തമിടുവിക്കുക, മുട്ടിന്മേൽ നിർത്തുക തുടങ്ങിയവയൊക്കെയാണ് സർവ്വ സാധാരണമായ മറ്റു ശിക്ഷാവിധികൾ. ഇതുപോലെയുളള പ്രാകൃത സ്വഭാവങ്ങളും ആചാരങ്ങളും ഇവർക്കിടയിലിന്ന് അപൂർവ്വമാണെങ്കിലും തീർത്തും അവസാനിച്ചുവെന്ന് പറയാറായിട്ടില്ല. ഇതിത് ഉദാഹരണമാണ് ഇടുക്കി വനത്തിലെ മേമാരിക്കുടിയിൽ അധിവസിക്കുന്ന “ചെമ്പകശ്ശേരിക്കാർ” എന്നറിയപ്പെടുന്ന ഊരാളി വിഭാഗത്തിന്റെ ജീവിതകർമ്മങ്ങൾ.\nകൃഷിയുമായി ബന്ധപ്പെട്ട ഉത്സവാഘോഷങ്ങളും അനുഷ്‌ഠാനങ്ങളും ആദിവാസി സംസ്‌കാരത്തിൽ എത്ര വേണമെങ്കിലുമുണ്ട്. ദൈവപ്രീതിക്കായി നടത്തുന്ന ചടങ്ങുകളാണെങ്കിൽപോലും പശ്ചാത്തലത്തിൽ കാണുന്ന അടിയൊഴുക്ക് കാർഷിക സംസ്‌കൃതിയുടേതാണ്. എല്ലാ ഗോത്രസമൂഹങ്ങൾക്കും വിളവെടുപ്പുത്സവം ഒഴിച്ചു കൂടാനാവാത്ത ഒന്നായിത്തീരുന്നത് അതുകൊണ്ടായിരിക്കണം. മറ്റുവിധത്തിലുളള ഉത്സവങ്ങളൊന്നും ആദിവാസികൾ അനുഷ്‌ഠിക്കാറില്ലെന്ന് അതിനർത്ഥമില്ല. വിവാഹാവസരങ്ങളിലും വിഷു, ഓണക്കാലങ്ങളിലും കുടിയിൽ ഉത്സവാഛായയുണ്ടെങ്കിലും വിളവെടുപ്പുത്സവത്തിന് ശേഷമെ അവയ്‌ക്ക് സ്ഥാനമുളളു. ഒരാഴ്‌ച നീണ്ടുനിൽക്കുന്ന വിളവെടുപ്പാഘോഷത്തിൽ ഒട്ടുമിക്ക ഗോത്രകലകളും അവതരിപ്പിക്കപ്പെടുന്നു. ദൃശ്യവും ശ്രാവ്യവുമായ മുഴുവൻ കലകളും ഇതിൽ ഉൾപ്പെടും. നൃത്ത ഗാനരൂപങ്ങൾക്കെല്ലാം ഗോത്രാടിസ്ഥാനത്തിൽ പ്രകടനാത്മകമായ ചില മാറ്റങ്ങളുണ്ടെങ്കിലും അവയുടെയെല്ലാം പൊതുധാര ഒന്നു തന്നെയാണ്. കടന്നുപോയ കാർഷിക വർഷത്തിൽ മികച്ച വിളവുകൾ തന്ന് അനുഗ്രഹിച്ചതിന് മലദൈവങ്ങളോടുളള നന്ദിപ്രകടനമെന്ന നിലയിലാവാം വിളവെടുപ്പനുഷ്‌ഠാനങ്ങൾ രൂപപ്പെട്ടു വന്നത്. വരും വർഷങ്ങളിലും ഭൗമഘടനയുടെയും പ്രപഞ്ചത്തിന്റെയും താളക്രമങ്ങൾ തെറ്റാതിരിക്കണമെന്ന അർത്ഥനയും ഇതിലുണ്ട്.\nഇന്നിപ്പോൾ തന്റേതായ ആചാരാനുഷ്‌ഠാനങ്ങളും ജീവിതവ്യവസ്ഥയും ആദിവാസിക്ക് കൈമോശം വന്നിരിക്കുന്നു. കലാരൂപങ്ങൾ, വാദ്യോപകരണങ്ങൾ എന്നിവയുടെ കാര്യവും വ്യത്യസ്‌തമല്ല. ആദിവാസികളുടെ പുതിയ തലമുറയ്‌ക്ക് തങ്ങളുടെ ഗോത്രഭാഷ പോലും വശമില്ലെന്ന് പറയുമ്പോൾ അതൊരു സംസ്‌കാരത്തിന്റെ അപചയത്തെയാണ് സൂചിപ്പിക്കുന്നത്. ഇന്നു ജീവിച്ചിരിക്കുന്ന മുതിർന്ന തലമുറയുടെ കാലശേഷം തനതായ ഗോത്രഗാനങ്ങളും നൃത്തരൂപങ്ങളുമൊക്കെ അന്യമായേക്കാം. ചലച്ചിത്രങ്ങളിൽ കാണുന്ന നൃത്തരംഗങ്ങളെ അനുകരിക്കുവാൻ ഇഷ്‌ടപ്പെടുന്ന യുവതലമുറ ഗിരിവർഗ്ഗത്തിന്റെ ഇടയിലുമുണ്ട്. ഗോത്രോത്സവങ്ങളോട് അനുബന്ധിച്ച് നടക്കുന്ന ചുവടുവയ്പുകളിൽ ഈ സ്വാധീനം പ്രകടമായും കാണാം. ഉറുമി, മത്താളം, കിടിമുട്ടി, ചിക്കുവാദ്യം പോലെയുളള ഗോത്ര വാദ്യോപകരണങ്ങളിൽ പലതും ഇന്ന് നാമമാത്രമായെ അവശേഷിക്കുന്നുളളു. ജീവിതരീതികളിലും ഈ മാറ്റം ദർശിക്കുവാൻ കഴിയും.


ഭാവിയില് ആപ്പ് ഉപയോഗിച്ച് ഷൂലേസ് കെട്ടാം; ഫ്രീക്കന് ഷൂവുമായി നൈക്ക് രംഗത്ത് | The Indian Telegram\nമുംബൈ: കാലിലിടുന്ന സ്‌പോര്‍ട്‌സ് ഷൂ മുറുക്കാനോ അയക്കാനോ കഷ്ടപ്പെടേണ്ട എന്ന വാഗ്ദാനവുമായി പ്രമുഖ ഷൂ നിര്‍മാണ കമ്പനിയായ നൈക്ക് രംഗത്ത്. ഉടന് തന്നെ വിപണിയിലെത്തിക്കുന്ന അഡാപ്റ്റ് ബിബി ബാസ്‌കറ്റ് ബോള് ഷൂവിലാണ് കമ്പനി പുതിയ സാങ്കേതിക വിദ്യ ഉപയോഗപ്പെടുത്തിയിരിക്കുന്നത്. സ്മാര്‍ട് ഫോണുകളില് ഇന്‍സ്റ്റാള് ചെയ്യുന്ന നൈക്ക് അഡാപ്റ്റ് ആപ്പുപയോഗിച്ച് ഷൂ കാലിന് യോജിച്ച വിധത്തില് ക്രമീകരിക്കാം.\nആദ്യം ബാസ്‌കറ്റ് ബോള് ഷൂവില് ഈ വിദ്യ ഉപയോഗപ്പെടുത്താന് തീരുമാനിച്ചതിന് പിന്നില് വ്യക്തമായ കാരണങ്ങളുണ്ടെന്ന് നൈക്ക് പറയുന്നു. ബാസ്‌കറ്റ് ബോള് കളിയ്ക്കുമ്പോള് കാലുകളിലേക്കുള്ള രക്തചംക്രമണത്തില് അടിക്കടി വ്യതിയാനമുണ്ടാകും. ഇത് കാലുകളിലണിഞ്ഞ ഷൂ അയയാനിടയാക്കും. കളിക്കാരന് ഷൂലേസ് ഇടയ്ക്കിടയ്ക്ക് അഴിച്ച് കെട്ടേണ്ടി വരും. ഇതൊഴിവാക്കാന് അഡാപ്റ്റ് ആപ്പുപയോഗിച്ച് ഷൂ ഉറപ്പിക്കാന് കഴിയുമെന്ന് കമ്പനി അവകാശപ്പെടുന്നത്.\nസെന്‍സറിങ്ങിലൂടെയാണ് ഈ ആപ്പ് പ്രവര്‍ത്തിക്കുന്നത്. കാലുകളുടെ പ്രവര്‍ത്തനങ്ങളിലുണ്ടാകുന്ന വ്യതിയാനം തിരിച്ചറിഞ്ഞ് ആപ്പിന് വിവരം നല്‍കും. ആപ്പ് ഷൂവിലെ കുഞ്ഞന് യന്ത്രത്തിലേക്ക് വേണ്ട നിര്‍ദേശം അയയ്ക്കും. ഇതനുസരിച്ച് ഷൂ മുറുകുകയോ അയയുകയോ ചെയ്യുമെന്ന് നൈക്ക് പറയുന്നത്.\nഷൂവില് മോട്ടോര് നിയന്ത്രണ സംവിധാനം ,എല്‍ഇഡി ബള്‍ബുകള് എന്നിവയുണ്ടാകും. ചാര്‍ജ് ചെയ്ത് പയോഗിക്കുന്ന ഷൂവില് രണ്ടാഴ്ചയോളം ചാര്‍ജ് നില്‍ക്കുമെന്നും കമ്പനി അവകാശപ്പെടുന്നു.അടുത്ത മാസം പുതിയ ഷൂ വിപണിയിലെത്തിക്കാനൊരുങ്ങുകയാണ് നൈക്ക്. 350 ഡോളര്( ഏകദേശം 24,800 രൂപ) വില മതിക്കുന്ന ഷൂവിന്റെ ഇന്ത്യയിലെ വില വിവരങ്ങള് കമ്പനി പുറത്തു വിട്ടിട്ടില്ല.\nRead more on: NIKE SHOES\nമുന് ഇന്ത്യന് ഫുട്‌ബോള് താരം അന്തരിച്ചു\nഎട്ട് വയസ്സുകാരന്റെ മോഹം സഫലമാക്കാന് വിമാനം വെെകിപ്പിച്ച് ഫുട്‌ബോള് താരം മുഹമ്മദ് സലാ\nപരിശീലന മത്സരത്തിനിടെ തലയ്ക്ക് പരിക്ക്; ഓസ്‌ട്രേലിയന് താരം ആശുപത്രിയില്\nഫുട്‌ബോള് ആരാധകര്‍ക്ക് സന്തോഷവാര്‍ത്തയുമായി സ്റ്റാര് സ്‌പോര്‍ട്‌സ്\nബോളിവുഡ് താരപ്പൊലിമയും ആഘോഷവുമില്ലാതെ ഐഎസ്എല് കിക്കോഫ്\nപള്ളിയുടെ ടോയ്‌ലറ്റുകള് വൃത്തിയാക്കാന് ഫുട്‌ബോള് ലോകത്തെ സൂപ്പര് താരം; താരത്തിന് ആരാധകരുടെ കയ്യടി;…


Dileep calls for truce between Kanchanamala, film crew - Malayalam Filmibeat\n| Published: Thursday, November 19, 2015, 12:00 [IST]\nഅങ്ങനെ കാഞ്ചനമാലയുടെ വര്‍ഷങ്ങളായുള്ള ആഗ്രഹം നടന് ദിലീപ് സാധിച്ചു കൊടുക്കുന്നു. ബിപി മൊയ്തീന് സേവമന്ദിറിന്റെ ശിലാസ്ഥാപന ചടങ്ങ് കഴിഞ്ഞ ദിവസം മുക്കത്ത് നടന്നു. മൊയ്തീന്റെ സിനിമയുടെ പ്രവര്‍ത്തകരോട് തനിക്ക് ദേഷ്യമില്ലെന്നും എന്നാല് അവരുടെ പ്രവൃത്തികള് ആത്മഹത്യയെ കുറിച്ച് ചിന്തിക്കും വിധം തന്നെ അസ്വസ്ഥയാക്കിയെന്നും കാഞ്ചനമാല ചടങ്ങില് പറഞ്ഞു.\nബിപി മൊയ്തീന് സേവമന്ദിര് പൂര്‍ത്തിയാകുമ്പോള് അതിന് പിന്നില് എന്ന് നിന്റെ മൊയ്തീന് സിനിമയുടെ പ്രവര്‍ത്തകരും ഉണ്ടാകണമെന്നും ഇക്കാര്യത്തില് കാഞ്ചനമാല പിണക്കം മാറ്റണമെന്നും ദിലീപ് പറഞ്ഞതിന് മറുപടി നല്‍കുകയായിരുന്നു കാഞ്ചന.\nപിണക്കം മാറ്റാന് ദിലീപ് പറഞ്ഞപ്പോള്, വിമലിന്റെ പ്രവൃത്തി ആത്മഹത്യയ്ക്ക് ചിന്തിപ്പിച്ചുവെന്ന് കാഞ്ചന\nസേവമന്ദിറിനായുള്ള കെട്ടിട നിര്‍മാണത്തില് ആരും മുന്നോട്ട് വരാത്ത സാഹചര്യത്തിലാണ് ഞാന് മുന്നോട്ട് വന്നത്. എന്നാല് അതിന് ശേഷമാണ് നിയമകുരുക്കില് നില്‍ക്കുന്ന വലിയ പ്രശ്‌നങ്ങള് കൂടെ ഇതിനിടയില് ഉണ്ടെന്ന് അറിഞ്ഞത് - ദിലീപ് പറയുന്നു\nഎന്ന് നിന്റെ മൊയ്തീന്റെ സംവിധായകന് ആര് എസ് വിമലിനോടും ചിത്രത്തിന്റെ നായകന് പൃഥ്വിരാജിനോടും ഇക്കാര്യം സംസാരിച്ചു. കാഞ്ചനമാലയുടെ പ്രണയം ലോകത്തെ അറിയിച്ചത് സിനിമയാണ്. ചെറിയ പ്രശ്‌നങ്ങളുടെ പേരില് കണ്ടാല് മിണ്ടാത്ത അവസ്ഥവരെ സിനിമാ പ്രവര്‍ത്തകരും കാഞ്ചനമാലയും തമ്മിലുണ്ടായിരിക്കുന്നു.\nകേസ് പിന്‍വലിക്കണം. കാഞ്ചനമാലയുടെ സ്വപ്‌നം പൂവണിയുമ്പോള് എല്ലാവരും ഒന്നിച്ചുണ്ടാകണം എന്നാണ് എന്റെ ആഗ്രഹം. നമുക്കത് വലിയൊരു ആഘോഷമാക്കണം- ദിലീപ് പറഞ്ഞു.\nസിനിമാ പ്രവര്‍ത്തകരോട് തനിക്ക് ഒരു വിദ്വോഷവും ഇല്ലെന്ന് കാഞ്ചനമാല മറുപടിയായി പറഞ്ഞു. വിമലിന് നിന്ന് പ്രതീക്ഷിക്കാത്തത് ചിലതുണ്ടായി. ചിത്രീകരണം ആരംഭിയ്ക്കുന്നതിന് മുമ്പ് തിരക്കഥ ചോദിച്ചപ്പോള് പല കാരണം പറഞ്ഞ് ഒഴിഞ്ഞുമാറി. സ്‌ക്രിപ്റ്റ് പൂജിക്കാന് കൊടുക്കുന്നതിനായി എന്റെ കൈയ്യില് തന്നു. കാലില് വീണ് അനുഗ്രഹം വാങ്ങി. പൂജയ്ക്ക് ശേഷം അപ്പോള് തന്നെ തിരികെ വാങ്ങി.\nതേങ്ങാക്കച്ചവടക്കാരന് തന്റെ അച്ഛനെ ഉന്തിവീഴ്ത്തുന്ന രംഗങ്ങളൊക്കെ ചിത്രത്തിലുണ്ടെന്ന് മുക്കം ഭാസി പറഞ്ഞാണ് അറിഞ്ഞത്. എട്ട് കാര്യസ്ഥന്മാര് ഉണ്ടായിരുന്ന തറവാടാണ് എന്റേത്. ഇല്ലാത്ത കാര്യങ്ങള് സിനിമയില് ചേര്‍ത്താല് ഉണ്ടാവുന്ന കാര്യമോര്‍ത്ത് വിഷമം തോന്നി. ഇക്കാര്യം പറയാന് പല തവണ വിമലിനെ വിളിച്ചെങ്കിലും ഫോണ് എടുത്തില്ല. ഒടുവില് നിര്‍മാതാവിനെ വിളിച്ചപ്പോള് തിരക്കഥ വായിക്കാന് തരാം എന്ന് പറഞ്ഞു\nനിര്‍മാതാവ് സ്‌ക്രിപ്റ്റ് വായിക്കാന് തന്നെങ്കിലും വായിക്കും മുമ്പേ ബിപി റഷീദുമായി വന്ന് വിമല് ബലപ്രയോഗിക്കുന്ന മട്ടില് തിരക്കഥ വാങ്ങിക്കൊണ്ടു പോയി. പല തവണ പിന്നെയും വിമലിനെ വിളിച്ചെങ്കിലും ഫോണ് എടുത്തില്ല. ഇടയ്ക്ക് നിര്‍മാതാവ് മാറിയെന്നും സംഗീത സംവിധായകന് രമേശ് നാരായണനാണ് നിര്‍മാതാവെന്നും കേട്ടു. രമേശ് വന്ന് അഞ്ച് ലക്ഷത്തിന്റെ ചെക്ക് സേവാമന്ദിറിന് സംഭാവനയായി നല്‍കി.\nസിനിമയില് എന്തൊക്കെ വരുമെന്നറിയാത്ത അവസ്ഥയിലാണ് എന്റെ സഹോദരി അഡ്വ. ആനന്ദകനകം കോടതിയെ സമീപിച്ചത്. ഇതിനിടയില് പലതവണ വിമലിനെ വിളിച്ചപ്പോഴാണ് തനിക്ക് നല്‍കിയ ഫോണ് നമ്പര് പോലും അദ്ദേഹത്തിന്റേതല്ല എന്നറിഞ്ഞത്.\nസിനിമ ഇതുവരെ കണ്ടിട്ടില്ല. സഹോദരി കണ്ടു, കുഴപ്പമില്ലെന്ന് പറഞ്ഞു. കേസ് നിലനില്‍ക്കുന്നുണ്ടെങ്കിലും വിമലിനും പ്രവര്‍ത്തകര്‍ക്കും സേവാമന്ദിറിലേക്ക് വരുന്നതില് തടസ്സമില്ല. അവരുടെ മനസ്സിലെ കറയാണ് വരാതിരിക്കാനുള്ള കാരണം- കഞ്ചനമാല പറഞ്ഞു.\nDileepettan's speech @Mukkam :)\nPosted by Dileep Online on Wednesday, November 18, 2015\nമുക്കത്ത് നടന്ന ചടങ്ങില് ദിലീപും കാഞ്ചനമാലയും സംസാരിക്കുന്ന വീഡിയോ കാണാം\nActor Dileep has opined that those behind the film Ennu Ninte Moideen should work to make B P Moideen Seva Mandirareality and Kanchanamala must shed her resistance to this idea. Kanchanamala had said that she was not angry with the makers of the film, but their actions encouraged her to think about suicide.\nStory first published: Thursday, November 19, 2015, 12:00 [IST]


ജര്‍മനിയില് ഇസ്‌ലാം പ്രകാശിക്കുമ്പോള് | islamonlive.in\nമൂന്നു ജര്‍മന് സ്റ്റേറ്റുകള് മുസ്‌ലിം ഗ്രൂപ്പുകളെ ഔദ്യോഗിക മതവിഭാഗങ്ങളായി അംഗീകരിച്ചിരിക്കുകയാണ്. സ്‌കൂളുകളില് മതപഠന ക്ലാസ്സുകള് നടത്താനും, യൂറോപ്യന് നാടുകളില് വ്യാപകമായ അംഗീകാരം നേടാനും മുസ്‌ലിംകള്‍ക്ക് വഴിയൊരുക്കുന്ന മഹത്തായ നേട്ടമാണിത്. ‘ഇസ്‌ലാം ജര്‍മനിയുടെ സ്വന്തമാണെന്നതിന്റെ വ്യക്തമായ ഒരു സൂചനയാണിതെന്നാണ് ജര്‍മന് മുസ്‌ലിം കോര്‍ഡിനേഷന് കൗണ്‍സില് വക്താവ് എറോള് പുര്‍ലു Deutsche Welle യോട് ഇതു സംബന്ധിച്ച് പ്രതികരിച്ചത്. വടക്കുപടിഞ്ഞാറന് സ്‌റ്റേറ്റായ ബ്രെമെനാണ്, ഏറ്റവും അവസാനം മുസ്‌ലിം സംഘടനാ പ്രതിനിധികളുമായി ഉടമ്പടിയില് ഒപ്പ് വെച്ചത്. ഉടമ്പടി പ്രകാരം ഈദുല് ഫിത്ര്, ഈദുല് അദ്ഹാ എന്നീ മുസ്‌ലിം വിശേഷ ദിനങ്ങള് ഔദ്യോഗിക അവധി ദിനങ്ങളായി അംഗീകരിക്കപ്പെട്ടു.\nബ്രെമെന് സ്‌റ്റേറ്റുമായി ഉടമ്പടി ചെയ്ത ദിവസത്തെ ‘ആഹ്ലാദ ദിന’മായാണ് എറോള് പുര്‍ലു വിശേഷിപ്പിച്ചത്. ഹാംബര്‍ഗും ഹെസ്സെയുമാണ് മുസ്‌ലിം സംഘടനകളെ ഔദ്യോഗികമായി അംഗീകരിക്കുന്ന ഉടമ്പടിയില് ഒപ്പുവെച്ച മറ്റ് സറ്റേറ്റുകള്. ഈ അംഗീകാരം വഴി കാരാഗ്രഹങ്ങള്, ആശുപത്രികള്, മറ്റു പൊതു സ്ഥാപനങ്ങള് എന്നിവിടങ്ങളില് മുസ്‌ലിംകളെ സഹായിക്കാന് മുസ്‌ലിംകള് അനുവദിക്കപ്പെടുന്നു. ചില നിയമ പരിധികളോടെയാണെങ്കിലും പള്ളി നിര്‍മാണം, മതാചാരമനുസരിച്ചുള്ള മയ്യിത്ത് സംസ്‌കരണം എന്നിവക്കും മുസ്‌ലിംകള്‍ക്ക് അനുവാദമുണ്ട്. ജര്‍മന് സ്‌റ്റേറ്റുകളും മുസ്‌ലിം സംഘടനകളും തമ്മിലുള്ള ബന്ധത്തിലെ ഒരു നാഴികക്കല്ലായാണ് ഈ ഉടമ്പടി വിലയിരുത്തപ്പെടുന്നത്. ടര്‍ക്കിഷ് ഇസ്‌ലാമിക് യൂനിയന് ഫോര് റിലീജിയസ് അഫേഴ്‌സ് (DITIB), അസോസിയേഷന് ഓഫ് ഇസ്‌ലാമിക് കള്‍ച്ചറല് സെന്റേഴ്‌സ് (VIKZ) തുടങ്ങിയ സംഘടനകള് ഈ അംഗീകാരത്തിന്നായി കുറെ കാലമായി പ്രവര്‍ത്തിച്ചു വരികയായിരുന്നു. 3.8 – 4.3 മില്യണ് ആണ് ജര്‍മനിയിലെ മുസ്‌ലിം ജനസംഖ്യ. മൊത്തം 82 മില്യണ് വരുന്ന ജനസംഖ്യയുടെ5ശതമാനമാണിത്. ഗവണ്‍മെന്റ് അംഗീകരിച്ച ഒരു പഠനമനുസരിച്ചുള്ള കണക്കാണിത്.\nന്യൂനപക്ഷങ്ങള്‍ക്ക് പുതിയ സ്വാതന്ത്ര്യം ലഭ്യമാക്കുന്ന മുന്നേറ്റമായാണ് മുസ്‌ലിംകള് ഈ ഉടമ്പടിയെ കാണുന്നത്. മുസ്‌ലിം വിശേഷ ദിവസങ്ങള് ഔദ്യോഗിക അവധി ദിനങ്ങളായി അംഗീകരിക്കപ്പെട്ടത് അതിന്റെ അടയാളമാണ്. ഇനി അധികാരികളുടെയോ, സ്‌കൂളിന്റെയോ, ജോലിക്കാരുടെയോ തീരുമാനത്തിന്ന് കാത്തിരിക്കേണ്ടതില്ല.’ പുര്‍ലു പറഞ്ഞു. മുസ്‌ലിംകള്‍ക്കിപ്പോള് നിയമപരമായി വിശേഷ ദിനത്തിന്നവകാശമുണ്ട്.\nസ്വന്തം വിശ്വാസം നിവേശിപ്പിക്കുന്നതിന്നുള്ള മതക്ലാസ്സുകള് സംഘടിപ്പിക്കാന്, ഹെസ്സെയിലെ DITIB പോലുള്ള സംഘടനകള്‍ക്കിത് അവകാശം നല്‍കുന്നു.\nഇതര സ്‌റ്റേറ്റുകളും, ഈ രീതിയില് മുസ്‌ലിം സംഘടനകളെ ഔദ്യോഗികമായി അംഗീകരിക്കുമെന്ന പ്രതീക്ഷയിലാണ് മുസ്‌ലിംകള്. റൈന്‍ലാന്റ് പലാറ്റിനറ്റ്, സാര്‍ലാന്റ്, ബേദന് വുര്‍റ്റംബര്‍ഗ്, ലോവര് സാക്‌സോണി എന്നിവിടങ്ങളിലും സമാന ഉടമ്പടികളുണ്ടാകുമെന്നാണ് DITIB വക്താവ് അല്‍ബോഗാ വിശ്വസിക്കുന്നത്.\nജര്‍മനിയിലെ ഏറ്റവും കൂടുതല് മുസ്‌ലിം ജനസംഖ്യയുള്ള വടക്കന് റൈന് വെസ്റ്റ് ഫാലിയയിലാണിപ്പോള് മുസ്‌ലിംകള് കണ്ണുവെക്കുന്നത്. ഇപ്പോള്, ഏകദേശം 1.3 മില്യന് മുസ്‌ലിംകളാണവിടെ താമസിക്കുന്നത്. അവിടെ നിലവില് തന്നെ ഒരു ഇസ്‌ലാമിക മതപഠന ക്ലാസ്സ് നടക്കുന്നുണ്ട്. 2012-ല് ആരംഭം കുറിച്ച ഈ ക്ലാസ്സ്, ഇപ്പോഴും ഒരു അഡൈ്വസറി കമ്മിറ്റിയുടെ ചെലവിലാണ് നടക്കുന്നത്. ഇതൊരു താല്‍ക്കാലിക പരിഹാരമായാണ് മുസ്‌ലിംകള് കാണുന്നതെന്നും, NRW സ്‌റ്റേറ്റ് ഗവണ്‍മെന്റ് തങ്ങളെ ഔദ്യോഗിക മതഭാഗമായി അംഗീകരിക്കുകയും തദ്വാരാ, സ്‌റ്റേറ്റിന്റെ ഇടപെടലില്ലാതെ മത ക്ലാസ്സുകള് നടത്താന് കഴിയുമെന്നാണ് പ്രതീക്ഷിക്കുന്നതെന്നും പുര്‍ലു പറയുന്നു. ഇത് സാധ്യമാണെന്നാണ് നിയമ വിദഗ്ദ്ധനായ Heinrich de Wall അഭിപ്രായപ്പെടുന്നത്. ബ്രെമെനും ഹാംബര്‍ഗും, DITIB യെ ഔദ്യോഗിക മതവിഭാഗമായി കാണുന്നുവെങ്കില്, അല്ലെന്നു പറയാന് NRW സ്‌റ്റേറ്റ് ഗവണ്‍മെന്റിന് പ്രയാസമായിരിക്കും.\nസംഭാവനകള് വഴി പ്രവര്‍ത്തനത്തിന്നു ശക്തിപകരാനുതകും വിധം ഈ ഉടമ്പടി അനുമതി നല്‍കുമെന്ന പ്രതീക്ഷയാണ് അല്‍ബോഗക്കുള്ളത്.\n‘തീര്‍ച്ചയായും നല്ല പ്രവര്‍ത്തനം നടത്തും.’ അല്‍ബോഗ പറയുന്നു. ‘പക്ഷെ, പിന്തുണയും ഉറപ്പും ആവശ്യമാണ്’ മെംബര്‍ഷിപ്പ് അടിസ്ഥാനത്തിലായിരിക്കരുത് അത്.


എന്തുകൊണ്ടാണ് താങ്കള് ചൗക്കിദാര് ആവാത്തത്? ബി.ജെ.പിയുടെ യഥാര്‍ത്ഥ മുഖം വെളിപ്പെടുത്തി സുബ്രഹ്മണ്യം സ്വാമിയുടെ മറുപടി – Chandrika Daily\nBy web desk Tuesday March 26, 2019 20:32 pm\nഎന്തുകൊണ്ടാണ് താങ്കള് ചൗക്കിദാര് ആവാത്തത്? ബി.ജെ.പിയുടെ യഥാര്‍ത്ഥ മുഖം വെളിപ്പെടുത്തി സുബ്രഹ്മണ്യം സ്വാമിയുടെ മറുപടി\nചെന്നൈ: ഹിന്ദുക്കളെല്ലാം തുല്യരാണെന്നും ഹിന്ദു ഐക്യമാണ് തങ്ങളുടെ ലക്ഷ്യമെന്നും അവകാശപ്പെടുന്നവരാണ് ബി.ജെ.പി-ആര്.എസ്.എസ് നേതാക്കള്. എന്നാല് ജാതി വ്യവസ്ഥയുടെ വേദപുസ്തകമായ മനു സ്മൃതി ഇന്ത്യയുടെ ഭരണഘടനയാക്കാന് ആഗ്രഹിക്കുന്ന ആര്.എസ്.എസിനും…\nചെന്നൈ: ഹിന്ദുക്കളെല്ലാം തുല്യരാണെന്നും ഹിന്ദു ഐക്യമാണ് തങ്ങളുടെ ലക്ഷ്യമെന്നും അവകാശപ്പെടുന്നവരാണ് ബി.ജെ.പി-ആര്.എസ്.എസ് നേതാക്കള്. എന്നാല് ജാതി വ്യവസ്ഥയുടെ വേദപുസ്തകമായ മനു സ്മൃതി ഇന്ത്യയുടെ ഭരണഘടനയാക്കാന് ആഗ്രഹിക്കുന്ന ആര്.എസ്.എസിനും ബി.ജെ.പിക്കും ഹിന്ദു ഐക്യം വെറും വോട്ട് ബാങ്ക് തട്ടിപ്പാണെന്നും ബി.ജെ.പി ബ്രാഹ്മണ മേധാവിത്വത്തില് വിശ്വസിക്കുന്നവരാണെന്നതുമാണ് സത്യം. എന്നാല് അവര് അത് സമ്മതിക്കാറില്ല.\nഎന്നാല് ബി.ജെ.പിയുടെയും അതിന്റെ നേതാക്കളുടെയും യഥാര്‍ഥ മുഖം വെളിപ്പെടുത്തുന്നതാണ് ബി.ജെ.പി നേതാവും കടുത്ത വര്‍ഗ്ഗീയവാദിയുമായി സുബ്രഹ്മണ്യം സ്വാമിയുടെ പുതിയ ഇന്റര്‍വ്യൂ. മോദിയും ബി.ജെ.പിയും നടത്തുന്ന ചൗക്കിദാര് ക്യാമ്പയിനുമായി ബന്ധപ്പെട്ടായിരുന്നു അവതാരകന്റെ ചോദ്യം. എന്തുകൊണ്ടാണ് താങ്കള് മറ്റു ബി.ജെ.പി നേതാക്കളെ പോലെ ചൗക്കിദാര് എന്ന് അവകാശപ്പെടാത്തത് എന്ന ചോദ്യത്തിന് താന് ബ്രാഹ്മണനാണെന്നും ആരുടെയും കാവല്‍ക്കാരനാവേണ്ടവനല്ലെന്നും ആയിരുന്നു സ്വാമിയുടെ മറുപടി.\nരാഹുല് ഗാന്ധിയുടെ ചൗക്കിദാര് ചോര് ഹെ ക്യാമ്പയിന് വന് ജനപ്രീതി നേടിയതോടെ അതിനെ മറികടക്കാന് ബി.ജെ.പി തുടങ്ങിയ ക്യാമ്പയിനാണ് ചൗക്കിദാര്. മോദിയും അമിത് ഷായും അടക്കമുള്ള മന്ത്രിമാരും നേതാക്കളും പേരിന് പിന്നില് ‘ചൗക്കിദാര്’ എന്ന് ചേര്‍ത്താണ് സോഷ്യല് മീഡിയയില് പ്രത്യക്ഷപ്പെടുന്നത്.\nCategories: Culture, News, Views Tags: BJP, loksabha election 2019


പിണറായി വിജയന് മുന്നിൽ അടിയറവ് വെയ്ക്കാത്ത എന്തെങ്കിലും ഉണ്ടെങ്കിൽ സീതാറാം യെച്ചൂരി ഇടപെടണം: സന്ദീപ് വാചസ്പതി | Pinarayi Vijayan|seetharam yechuri|Sandeep Vachaspati\nപിണറായി വിജയന് മുന്നിൽ അടിയറവ് വെയ്ക്കാത്ത എന്തെങ്കിലും ഉണ്ടെങ്കിൽ സീതാറാം യെച്ചൂരി ഇടപെടണം: സന്ദീപ് വാചസ്പതി\nJan 25, 2022, 01:51 pm IST\nതിരുവനന്തപുരം: ലോകായുക്തക്ക് പൂട്ടിടാൻ ഒരുങ്ങിയ സർക്കാരിനെ വിമർശിച്ച് ബിജെപി സംസ്ഥാന വാക്താവ് സന്ദീപ് വാചസ്പതി. സ്വന്തം പാർട്ടിക്കാരെ രക്ഷിക്കാൻ ഭരണഘടനയേയും നീതിനിർവഹണ സംവിധാനങ്ങളേയും അട്ടിമറിക്കാൻ പിണറായി വിജയനും സി പി എമ്മിനും ഒരു ഉളുപ്പുമില്ല എന്ന് നേരത്തെ തന്നെ വ്യക്തമായതാണെന്നും ഈ സർക്കാർ ജനാധിപത്യ സംവിധാനങ്ങൾക്ക് തന്നെ ശാപമാണെന്ന് ഒരിക്കൽ കൂടി തെളിയുകയാണെന്നും അദ്ദേഹം വിമർശിച്ചു. ലോകായുക്തയുടെ അധികാരം കവരുന്ന നിയമനിർമ്മാണം നടത്താനുള്ള പുയ്നറായി സർക്കാരിന്റെ തീരുമാനത്തിനെതിരെയാണ് വിമർശനം.\nAlso Read:മലപ്പുറത്തിന് പിന്നാലെ കണ്ണൂരിലും പോക്‌സോ കേസ് ഇര ആത്മഹത്യ ചെയ്ത നിലയിൽ\n‘ലോകായുക്തയുടെ കരങ്ങൾ ശക്തിപ്പെടുത്തണമെന്ന് ഗീർവ്വാണം അടിക്കുകയും അവരുടെ ചിറകരിയുകയും ചെയ്യുന്ന നെറികേടാണ് പിണറായി വിജയൻ സർക്കാർ ഇപ്പോൾ ചെയ്യുന്നത്. പിണറായി വിജയന് മുന്നിൽ അടിയറവ് വെയ്ക്കാത്ത എന്തെങ്കിലും ഉണ്ടെങ്കിൽ പാർട്ടി സെക്രട്ടറി സീതാറാം യെച്ചൂരി വിഷയത്തിൽ ഇടപെടണം. എന്നിട്ട് മതി അഴിമതിയ്ക്കെതിരായ വാചക കസർത്ത്. ഈ ഓർഡിനൻസ് കോടതി കയറാൻ ഇടയാക്കാതെ തിരിച്ചയക്കാൻ ഗവർണ്ണർ തയ്യാറാകണമെന്നാണ് കേരളം ആഗ്രഹിക്കുന്നത്. ഇക്കാര്യത്തിൽ ഭരണഘടന നൽകുന്ന പരിമിതമായ അധികാരം ഗവർണ്ണർ വിനിയോഗിക്കണം. ഓർഡിനൻസ് ഒരിക്കൽ തിരിച്ചയച്ചാൽ പിണറായി സർക്കാർ വീണ്ടും അയക്കുമോ എന്ന് കൂടി കേരളത്തിന് അറിയാനുള്ള സാഹചര്യം സൃഷ്ടിക്കാൻ ഗവർണ്ണർക്ക് സാധിക്കും. അതോടെ അഴിമതിക്കെതിരായ സിപിഎം ഗീർവ്വാണം അവസാനിക്കുമല്ലോ?’, സന്ദീപ് വാചസ്പതി തന്റെ ഫേസ്‌ബുക്കിൽ കുറിച്ചു.\nഅതേസമയം, പുതിയ ഭേദഗതി പ്രകാരം ലോകായുക്തയുടെ വിധി സർക്കാരിന് തള്ളാൻ കഴിയും. നിയമനിർമ്മാണത്തിന്റെ ഓർഡിനൻസ് ഇപ്പോൾ ഗവർണറുടെ പരിഗണനയിലാണ്. ഓർഡിനൻസ് ഗവർണർ അംഗീകരിക്കുന്ന പക്ഷം സംസ്ഥാനത്ത് ലോകായുക്ത നാമമാത്രമാകും. മുഖ്യമന്ത്രിക്കും മന്ത്രി ആർ. ബിന്ദുവിനും എതിരെ പരാതികൾ ലോകായുക്തയിൽ നിലനിൽക്കെയാണ് സർക്കാരിന്റെ ഈ നീക്കം.\nPinarayi Vijayan seetharam yechuri Sandeep Vachaspati\nഭഗത് സിംഗ് അംബേദ്കർ ഇവർ രണ്ടുപേരുമാണ് എന്റെ ഹീറോസ്, മുൻ മന്ത്രിമാരുടെ ചിത്രങ്ങൾ ഓഫീസില് നിന്ന് നീക്കി കെജ്‌രിവാൾ\nയുദ്ധം ഏതു നിമിഷവും പൊട്ടിപ്പുറപ്പെടാം : 8,500 സൈനികരെ തയ്യാറാക്കി യു. എസ്\nമുഖ്യമന്ത്രി വിദേശത്ത് പോയതിനു മുൻപോ ശേഷമോ മകളും പോകും: ഫാരിസിന്റെ നേതൃത്വത്തിൽ വൻ സാമ്പത്തിക റാക്കറ്റ്- പി.സി. ജോർജ്\nJul 3, 2022, 11:32 am IST\nപ്രസംഗങ്ങളുടെ പേരിൽ പി.സിയെ ജയിലിലടയ്ക്കാൻ കഴിയാത്തതിന്റെ പക വീട്ടുകയാണ് മുഖ്യമന്ത്രി: കെ.സുരേന്ദ്രൻ\nJul 3, 2022, 07:06 am IST\n‘എനിക്കയാളെ വെടിവെച്ച് കൊല്ലണമെന്നാ… എന്റെ അപ്പന്റെ റിവോൾവറാ ഇവിടെയിരിക്കുന്നേ…’: പി.സി ജോർജിന്റെ ഭാര്യ പറയുന്നു\nJul 2, 2022, 04:50 pm IST\nJul 2, 2022, 03:04 pm IST


സ്ഥലം തട്ടിപ്പ് കേസിലെ പ്രതി ആശുപത്രിയില് ആത്മഹത്യയ്ക്കു ശ്രമിച്ചു\nSaturday2July 2011 11:34 pm IST\nകാസര്‍കോട്: വ്യാജരേഖകളുണ്ടാക്കി ദളിത് സ്ത്രീയുടെ 50 ലക്ഷം രൂപ വില വരുന്ന 36 സെണ്റ്റ് സ്ഥലം തട്ടിയെടുത്തവെന്ന കേസില് പോലീസ് അറസ്‌ററ്‍ചെയ്ത പ്രതി ജനറല് ആശുപത്രിയില് ആത്മഹത്യയ്ക്കു ശ്രമിച്ചു. ആലപ്പുഴ സ്വദേശിയും കാസര്‍കോട് റയില്‍വെ മേല്‍പ്പാലത്തിനു സമീപം താമസക്കാരനുമായ ഉണ്ണികൃഷ്ണ(30)നാണ് ആശുപത്രിയിലായത്. ദളിത് വിഭാഗക്കാരിയായ സുന്ദരിയെന്ന യുവതിയുടെ പേരില് ചെര്‍ക്കള, കെ.കെ.പുറത്തുള്ള 36 സെണ്റ്റ് സ്ഥലം ഉണ്ണികൃഷ്ണനും എം.കെ.അബ്ദുള്ള എന്ന ആളും ചേര്‍ന്ന് തട്ടിയെടുത്തുവെന്നതിന് ആദുര് സേറ്റേഷനില് കേസ് നിലവിലുണ്ട്. ഇതു സംബന്ധിച്ച് സുന്ദരി കാസര്‍കോട് പോലീസിലായിരുന്നു പരാതി നല്‍കിയിരുന്നത്. എന്നാല് സംഭവസ്ഥലം ആദുര് പോലീസ് സ്റ്റേഷന് പരിധിയില് ആയിരുന്നതിനാലാണ് അങ്ങോട്ടു മാറ്റിയത്. ഉണ്ണികൃഷ്ണനെ കസ്റ്റഡിയിലെടുത്ത കാസര്‍കോട് പോലീസ് ആദൂറ് പോലീസിനു കൈമാറുകയായിരുന്നു. കഴിഞ്ഞ ദിവസം ഉച്ചയ്ക്ക് വൈദ്യ പരിശോധന നടത്താനാണ് ഉണ്ണികൃഷ്ണനെ ജനറല് ആശുപത്രിയില് കൊണ്ടുവന്നത്. മൂത്രം ഒഴിക്കണമെന്നു പറഞ്ഞ് കക്കൂസില് കയറിയ ഉണ്ണികൃഷ്ണന് മദ്യകുപ്പി പൊട്ടിച്ചശേഷം ഇരു തുടകളിലും കുത്തിയിറക്കുകയായിരുന്നുവെന്നു പോലീസ് പറയുന്നു. ഏറെ സമയം കഴിഞ്ഞിട്ടും വാതില് തുറക്കാത്തതിനെതുടര്‍ന്ന് കൂടെ ഉണ്ടായിരുന്ന പോലീസുകാരനായ സി.മാധവന് ബലം പ്രയോഗിച്ച് തുറന്നു. അപ്പോഴാണ് പ്രതി ആത്മഹത്യയ്ക്കു ശ്രമിച്ച വിവരം അറിയുന്നത്. ഉടന് തന്നെ തീവ്ര പരിചരണ വിഭാഗത്തിലെത്തിച്ച് അടിയന്തിര ഓപ്പറേഷനു വിധേയമാക്കിയാണ് ഉണ്ണികൃഷ്ണണ്റ്റെ ജീവന് രക്ഷിച്ചത്.\nമൊഹാലി മയക്കുമരുന്ന് കേസിലെ പ്രതി ആത്മഹത്യയ്ക്ക് ശ്രമിച്ചു


തിരുവനന്തപുരം: നിയമസഭാ തെരഞ്ഞെടുപ്പിൽ വെൽഫെയർ പാർട്ടിയുമായി സഖ്യമുണ്ടാക്കില്ലെന്ന് കെപിസിസി പ്രസിഡന്റ് മുല്ലപ്പള്ളി രാമചന്ദ്രൻ. തദ്ദേശ തെരഞ്ഞെടുപ്പിൽ തന്നോട് ചർച്ച നടത്തിയെന്ന വെൽഫെയർ പാർട്ടിയുടെ വെളിപ്പെടുത്തൽ അദ്ദേഹം നിഷേധിച്ചു. വെൽഫെയർ പാർട്ടിയുമായി ചർച്ച നടത്തിയെന്ന വെളിപ്പെടുത്തലിനെക്കുറിച്ചുള്ള ചോദ്യങ്ങൾക്ക് മറുപടി നൽകുകയായിരുന്നു മുല്ലപ്പള്ളി.\nവെൽഫെയർ പാർട്ടിയുമായി സഖ്യമുണ്ടാക്കില്ലെന്ന നിലപാട് തദ്ദേശ തിരഞ്ഞെടുപ്പിന് മുൻപ് തന്നെ വ്യക്‌തമാക്കിയിരുന്നതാണ്. കേരളത്തിന്റെ ചുമതലയുള്ള എഐസിസി ജനറൽ സെക്രട്ടറി താരിഖ് അൻവറും ഇക്കാര്യം പിന്നീട് പറഞ്ഞിരുന്നു. തദ്ദേശ സ്വയംഭരണ തിരഞ്ഞെടുപ്പിന്റെ അവസാന ഘട്ടത്തിൽ കെസി വേണുഗോപാലും ഈ നിലപാട് ആവർത്തിച്ചിരുന്നു. അതിലപ്പുറം ഇക്കാര്യത്തിൽ ഒന്നും പറയേണ്ടതില്ലെന്നും അദ്ദേഹം പറഞ്ഞു.\nതദ്ദേശ തിരഞ്ഞെടുപ്പിൽ സഖ്യമുണ്ടാക്കുന്നത് സംബന്ധിച്ച് തദ്ദേശ തിരഞ്ഞെടുപ്പിന് മുന്നോടിയായി മുല്ലപ്പള്ളി രാമചന്ദ്രനുമായി ചർച്ച നടത്തിയിരുന്നതായി വെൽഫെയർ പാർട്ടി കഴിഞ്ഞ ദിവസം മാദ്ധ്യമങ്ങളോട് പ്രതികരിച്ചിരുന്നു. എന്നാൽ നിയമസഭാ തെരഞ്ഞടുപ്പിൽ യുഡിഎഫുമായി സഖ്യമില്ലെന്നും വെൽഫെയർ പാർട്ടി വ്യക്‌തമാക്കിയിരുന്നു.


സംസ്ഥാന സെക്രട്ടറി പദത്തിലേക്ക് തിരികെ വരുമോ? സാധ്യത തള്ളാതെ കോടിയേരി | janakeeyam\nസിപിഎം സംസ്ഥാന സെക്രട്ടറി സ്ഥാനത്തേക്ക് മടങ്ങിവരാനുള്ള സാധ്യത തള്ളാതെ കോടിയേരി ബാലകൃഷ്ണന്. അതൊക്കെ ആലോചിച്ച് തീരുമാനിക്കേണ്ട കാര്യങ്ങളാണ്. ധൃതി പിടിക്കേണ്ട കാര്യമില്ല. അത് ഇപ്പോൾ പ്രധാനപ്രശ്‌നമല്ല. പാര്‍ട്ടിക്ക് ഏത് സമയത്തും ആലോചിച്ച് തീരുമാനിക്കാവുന്നതേയുള്ളൂവെന്നും കോടിയേരി മാധ്യമപ്രവര്‍ത്തകരുടെ ചോദ്യത്തിന് മറുപടിയായി പറഞ്ഞു.\nജാമ്യം ലഭിച്ച ശേഷം ബിനീഷ് കോടിയേരി തിരുവനന്തപുരത്തെ വീട്ടിലെത്തിയ അവസരത്തിലായിരുന്നു കോടിയേരി ബാലകൃഷ്ണന്റെ പ്രതികരണം. ഒരു കൊല്ലത്തിന് ശേഷം ആണെങ്കിലും ബിനീഷിന് ജാമ്യം ലഭിച്ചതില് സന്തോഷമുണ്ട്. ഒരു കൊല്ലമായി ബിനീഷിനെ കണ്ടിട്ട്.കോവിഡ് നിബന്ധന കാരണം ജയിലില് പോയി സന്ദര്‍ശിക്കാന് അനുവാദമില്ലായിരുന്നു. ഒരു കൊല്ലം കഴിഞ്ഞ് കണ്ടതിന്റെ ആശ്വാസമുണ്ട്. കോടിയേരി മാധ്യമങ്ങളോട് പ്രതികരിച്ചു.\nഇഡിയുടെ പ്രവര്‍ത്തനവുമായി ബന്ധപ്പെട്ട് നേരത്തെ ഉന്നയിക്കപ്പെട്ട ആരോപണങ്ങള് സാധൂകരിക്കുന്ന തരത്തിലുള്ള സംഭവങ്ങളാണ് പുറത്തുവന്നുകൊണ്ടിരിക്കുന്നത്. വിവിധ സംസ്ഥാനങ്ങളില് നടക്കുന്ന സംഭവങ്ങളും അത് സാക്ഷ്യപ്പെടുത്തിക്കൊണ്ടിരിക്കുകയാണെന്ന് കോടിയേരി പറഞ്ഞു.


പനാമ വിളിച്ചുകൂട്ടലിന്‍റെ നാടെന്ന് ഫ്രാന്‍സിസ്പാപ്പാ - വത്തിക്കാന് ന്യൂസ്\nഫ്രാന്‍സിസ് പാപ്പാ പനാമയിലെ പ്രഭാഷണ വേദിയില് (Vatican Media)\nപനാമ വിളിച്ചുകൂട്ടലിന്‍റെ നാടെന്ന് ഫ്രാന്‍സിസ്പാപ്പാ\nപനാമയിലെ ചാൻസറി പാലസില് വച്ച് അധികാരികളേയും, പൗരസമൂഹത്തേയും, നയതന്ത്ര സംഘത്തേയും അഭിസംബോധന ചെയ്തുകൊണ്ട് ഫ്രാന്‍സിസ് പാപ്പാ നടത്തിയ പ്രഭാഷണ സംഗ്രഹം.\nപാപ്പായെ സ്വാഗതം ചെയ്തതിനും പനാമ രാജ്യത്തേക്ക് ക്ഷണിച്ചതിനും പ്രസിഡന്‍റ് ഹുവാൻ കാർളോസ് വരേലാ റൊഡ്രിഗ്സിനും, ലോകം മുഴുവനുള്ള യുവജനങ്ങളെ പനാമയിലേക്ക് സ്വാഗതം ചെയ്യാൻ നടത്തിയ പരിശ്രമങ്ങൾക്ക് ജനങ്ങൾക്കും നന്ദി പറഞ്ഞു കൊണ്ടാണ് പാപ്പാ തന്‍റെ പ്രഭാഷണം ആരംഭിച്ചത്.\nലോകത്തിനായി ഒരു പൊതു തലസ്ഥാനം തിരഞ്ഞെടുക്കേണ്ടി വന്നാൽ അതിന് പനാമ മുന്നിലാരിക്കും എന്ന സിമോൺ ബൊളീവറിന്‍റെ വാക്കുകൾ ഉദ്ധരിച്ച് ബൊളീവർ നേതാക്കളെ ജന്മനാടിന്‍റെ ഏകീകരണത്തിനായി വിളിച്ചു കൂട്ടിയതിനെ അനുസ്മരിച്ച പാപ്പാ അതിൽ നിന്ന് പ്രചോദനമുൾക്കൊണ്ട് ബഹുമാനവും, സംസ്കാര നാനാത്വത്തിന്‍റെ സമ്പന്നതയും മനസ്സിലാക്കുന്ന ഒരു ജന്മനാട് സ്വപ്നം കാണാൻ ആഹ്വാനം ചെയ്തു.\nപനാമ ഒരു വിളിച്ചുകൂട്ടലിന്‍റെ നാടാണെന്നും, സമുദ്രങ്ങളെ സംയോജിപ്പിക്കുന്നത് പോലെ ബന്ധങ്ങളെയും സംയോജിപ്പിക്കാന് വിളിക്കപ്പെട്ട സ്ഥലമാണെന്ന് ഫ്രാൻസിസ് പാപ്പാ വ്യക്തമാക്കി.ഓരോരുത്തർക്കും രാജ്യം കെട്ടിപ്പെടുക്കാൻ തനതായ ഉത്തരവാദിത്വമുണ്ടെന്നും, എല്ലാവർക്കും രാജ്യത്തെകുറിച്ചും, കുടുംബത്തെ കുറിച്ചുള്ള അവരവരുടെ സങ്കല്പങ്ങളുടെ കർത്താവാകാനുള്ള അവസരങ്ങൾ വേണമെന്നും അതിന് തീരുമാനങ്ങളും, സമർപ്പണവും അനുദിന പരിശ്രമവും ആവശ്യമാണെന്നും പാപ്പാ ചൂണ്ടിക്കാട്ടി.\nപനാമ നാടിനെ പ്രതിഭയെന്നത് തദ്ദേശീയരായവരുടെ സംസ്കാരമാണെന്ന് പറഞ്ഞ പാപ്പാ ഓരോ ഗോത്രങ്ങളുടെയും പേരു വിളിച്ച് അവർക്ക് അഭിവാദനങ്ങളർപ്പിച്ചു. അവരവരുടെ തനിമയെ ആഘോഷിക്കുകയും, അംഗീകരിക്കുകയും, കേൾക്കുകയും ചെയ്യുമ്പോഴാണ് വിളിച്ചുകൂട്ടലിന്‍റെ ഭൂമി എന്ന പനാമയുടെ വിളി സാധ്യമാകുകയുള്ളു. ഒരാളുടെ സമ്പന്നതയെ നീതിയോടെ പങ്കിടാനുള്ള ഉറച്ച തീരുമാനമുള്ളപ്പോൾ മാത്രമേ ഏതാനും ചിലരുടെ മാത്രം താല്പര്യങ്ങൾക്കു മേലെ സകലരുടേയും താല്പര്യങ്ങൾ സംരക്ഷിക്കാൻ കഴിയുകയുള്ളുവെന്ന് പാപ്പാ സൂചിപ്പിച്ചു.\nലളിതവും സുതാര്യത നിറഞ്ഞതും മറ്റുള്ളവരോടും ലോകത്തോടും ഉത്തരവാദിത്വമുള്ള ഒരു ജീവിത ശൈലിയെയാണ് അധികാര നേതൃത്വങ്ങളിലിരിക്കുന്നവരിൽ നിന്ന് ഇന്നത്തെ യുവജനങ്ങൾ ആഗ്രഹിക്കുന്നത്. അഴിമതിയുടെ എല്ലാ രൂപങ്ങൾക്കും വിപരീതവും, നീതിയുടേയും സത്യസന്ധതയുടെയും പര്യായമാണ് പൊതുപ്രവർത്തനമെന്ന് പാപ്പാ ഉദ്ബോധിപ്പിച്ചു.\nമറ്റെന്തിനേക്കാളും ഈ ദിവസങ്ങളിൽ പനാമ പ്രത്യാശയുടെ കേന്ദ്രമായി മാറും. അഞ്ച് ഭൂഖണ്ഡങ്ങളിൽ നിന്നുമുള്ളയുവജനങ്ങളുടെ സ്വപ്നങ്ങളും പ്രത്യാശകളും ആഘോഷിക്കപ്പെടുകയും, കണ്ടുമുട്ടുകയും, പ്രാർത്ഥിക്കുകയും കൂടുതൽ മനുഷ്യത്വമുള്ള ഒരു ലോക സൃഷ്ടിക്കുവേണ്ടിയുള്ള അവരുടെ ആഗ്രഹവും പ്രതിബദ്ധതയും തിരികൊളുത്തപ്പെടുകയും ചെയ്യുന്ന ഒരിടമാവുമായി രൂപാന്തരപ്പെടുമെന്ന് പാപ്പാ പ്രത്യാശിച്ചു.\nആർത്തിയില് നിന്നും പിറവി കൊള്ളുന്ന വികലവും ശുഷ്കിച്ചതുമായ വീക്ഷണങ്ങളും, സാങ്കേതീക വൈദഗ്ദ്ധ്യം വിശ്വസിപ്പിക്കാൻ ശ്രമിക്കുന്ന മാത്സര്യ, ഊഹക്കച്ചവട നിയമങ്ങളും ശക്തന്മാര്‍ക്ക് മാത്രം അതിജീവനം എന്ന തത്വങ്ങളെയും പൊളിച്ചെഴുതണം. യുവജനോത്സവത്തില് സന്നിഹിതരായിരിക്കുന്ന യുവാക്കളുടെ സ്വപ്‌നങ്ങളെ സ്വാഗതം ചെയ്യുന്ന പനാമ ഒരിക്കൽ കൂടി നമ്മുടെ കാലത്തിന്‍റെ പല നിശ്ചിത ത്വങ്ങളെ വെല്ലുവിളിക്കുന്ന ഒരു സ്വപ്ന ഭൂമിയും ചരിത്ര രൂപീകരണത്തിന്‍റെ ഒരു പുത്തൻ വഴിയുമാകുമെന്ന് ആശംസിച്ചു.\nപനാമ രാഷ്ട്രത്തലവനും, യുവജനസംഗമം സാധ്യമാക്കാൻ പരിശ്രമിച്ച എല്ലാവർക്കും അവിടെ സന്നിഹിതരായവർക്കും, മാധ്യമങ്ങളിലൂടെ സംഗമത്തില് പങ്കുചേരുന്ന സകലർക്കും നന്ദി പറഞ്ഞു കൊണ്ടും, പൊതുനന്മയ്ക്കായുള്ള പ്രവർത്തനങ്ങൾക്ക് പ്രത്യാശയും സന്തോഷവും ആശംസിച്ചു കൊണ്ടും ലാ ആന്തീഗ്വ മാതാവ് പനാമയെ സംരക്ഷിക്കുകയും ചെയ്യട്ടെ എന്നനുഗ്രഹിച്ചും കൊണ്ട് പാപ്പാ തന്‍റെ പ്രഭാഷണം ഉപസംഹരിച്ചു.\n25 January 2019, 15:57


സംസ്ഥാനത്ത് ഇന്ന് 2475 പേർക്ക് കൊവിഡ് | | Mora News\nസംസ്ഥാനത്ത് ഇന്ന് 2475…\nസംസ്ഥാനത്ത് ഇന്ന് 2475 പേര്‍ക്ക് കോവിഡ്-19 സ്ഥിരീകരിച്ചു. കോഴിക്കോട് 341, മലപ്പുറം 283, എറണാകുളം 244, പത്തനംതിട്ട 233, കൊല്ലം 201, തൃശൂര് 195, കോട്ടയം 180, തിരുവനന്തപുരം 178, ആലപ്പുഴ 171, കണ്ണൂര് 123, കാസര്‍ഗോഡ് 121, ഇടുക്കി 85, വയനാട് 63, പാലക്കാട് 57 എന്നിങ്ങനേയാണ് ജില്ലകളില് ഇന്ന് രോഗ ബാധ സ്ഥിരീകരിച്ചത്.\nകഴിഞ്ഞ 24 മണിക്കൂറിനിടെ 62,486 സാമ്പിളുകളാണ് പരിശോധിച്ചത്. ടെസ്റ്റ് പോസിറ്റിവിറ്റി നിരക്ക് 3.96 ആണ്. റുട്ടീന് സാമ്പിള്, സെന്റിനല് സാമ്പിള്, സിബി നാറ്റ്, ട്രൂനാറ്റ്, പി.ഒ.സി.ടി. പി.സി.ആര്., ആര്.ടി. എല്.എ.എം.പി., ആന്റിജന് പരിശോധന എന്നിവ ഉള്‍പ്പെടെ ഇതുവരെ ആകെ 1,20,60,313 സാമ്പിളുകളാണ് പരിശോധനയ്ക്കായി അയച്ചത്.കഴിഞ്ഞ ദിവസങ്ങളിലുണ്ടായ 14 മരണങ്ങളാണ് കോവിഡ്-19 മൂലമാണെന്ന് ഇന്ന് സ്ഥിരീകരിച്ചത്. ഇതോടെ ആകെ മരണം 4342 ആയി.\nകേരളത്തില് ഇന്ന് 6334 പേര്‍ക്ക് കോവിഡ്


ബി.ഡി. ദത്തൻ - വിക്കിപീഡിയ\n(1946-11-15) നവംബർ 15, 1946 (74 വയസ്സ്)\n2019 ലെ രാജാ രവിവർമ പുരസ്‌കാരം\nകേരളീയനായ ചിത്രകാരനാണ് ബി.ഡി. ദത്തൻ. 2019 ലെ രാജാ രവിവർമ പുരസ്‌കാരം ലഭിച്ചു.\nകൊല്ലം ഫെസ്റ്റ് ദേശീയ പെയിന്റിംഗ് ക്യാമ്പിൽ ചിത്രരചനയിൽ\n1946 നവംബർ 15ന് തിരുവനന്തപുരത്താണ് ബി. ഡി. ദത്തന്റെ ജനനം. തിരുവനന്തപുരം സ്‌കൂൾ ഓഫ് ആർട്ട്‌സിൽ ചിത്രകലയിൽ ഡിപ്ലോമ നേടിയ ബി. ഡി. ദത്തൻ തിരുവന്തപുരത്തെ ജവഹർ ബാലഭവൻ, ടൗൺ പ്ലാനിംഗ് ഡിപ്പാർട്ട്‌മെന്റ്, മ്യൂസിയം ആന്റ് സൂ, സർവ്വവിജ്ഞാനകോശം ഇൻസ്റ്റിറ്റ്യൂട്ട് എന്നിവിടങ്ങളിൽ സേവനം അനുഷ്ഠിച്ചിട്ടുണ്ട്. കേരള ലളിതകലാ അക്കാദമിയുടെ മൂന്നു ഭരണസമിതികളിൽ നിർവ്വാഹക സമിതി അംഗമായിരുന്നു. കേരള യൂണിവേഴ്‌സിറ്റി ബോർഡ് ഓഫ് സ്റ്റഡീസ് അംഗമായിരുന്നു.\nകേരള ലളിതകലാ അക്കാദമി ഫെലോഷിപ്പ് ലഭിച്ചിട്ടുണ്ട്. കേരള ലളിതകലാ അക്കാദമിയുടെ സംസ്ഥാന അവാർഡ് ഏഴ് പ്രാവശ്യം നേടി. ഗാന്ധി ലെനിൻ സെന്റിനറി സെലിബറേഷൻ അവാർഡ്, ഗാന്ധി പീസ് ഫൗണ്ടേഷൻ അവാർഡ് എന്നിവ ലഭിച്ചിട്ടുണ്ട്. നിരവധി ഏകാംഗ-സംഘ ചിത്രപ്രദർശനങ്ങൾ കേരളത്തിനകത്തും പുറത്തും നടത്തിയിട്ടുണ്ട്. ഇന്ത്യയ്ക്കകത്തും വിദേശ രാജ്യങ്ങളിലും ചിത്രശേഖരങ്ങളുണ്ട്. 2019 ലെ രാജാ രവിവർമ പുരസ്‌കാരം ലഭിച്ചു.\n↑ "പാരീസ് വിശ്വനാഥനും ബി ഡി ദത്തനും രാജാ രവിവർമ പുരസ്‌കാരം". ദേശാഭിമാനി. October 7, 2020. ശേഖരിച്ചത് October 7, 2020.\n"https://ml.wikipedia.org/w/index.php?title=ബി.ഡി._ദത്തൻ&oldid=3537482" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 11:59, 19 മാർച്ച് 2021.


ആറ് മാസം കൊണ്ട് ഒരു ലക്ഷം ബിഎസ്6 വാഹനങ്ങള് വിറ്റ് ഹോണ്ട | Honda Sells 1 Lakh BS6 Two Wheeler With In Six Months\nബിഎസ്6 മാനദണ്ഡം ആറുമാസം മുമ്പേ നടപ്പിലാക്കി ജാപ്പനീസ് ഇരുചക്ര വാഹന നിര്‍മ്മാതാക്കളായ ഹോണ്ട\nMumbai, First Published Jan 27, 2020, 9:23 AM IST\nരാജ്യത്തെ മലിനീകരണ നിയന്ത്രണ ചട്ടമായ ബിഎസ്6 മാനദണ്ഡം ആറുമാസം മുമ്പേ നടപ്പിലാക്കി ജാപ്പനീസ് ഇരുചക്ര വാഹന നിര്‍മ്മാതാക്കളായ ഹോണ്ടയുടെ ഇന്ത്യന് ഉപസ്ഥാപനമായ ഹോണ്ട മോട്ടോര്‍സൈക്കിള് ആന്‍ഡ് സ്‌കൂട്ടര് ഇന്ത്യ (എച്ച്എംഎസ്‌ഐ). ഹോണ്ടയുടെ ബിഎസ്6 ശ്രേണിയില്‍പ്പെട്ട ഇരുചക്ര വാഹനങ്ങളുടെ ഒരുലക്ഷം യൂണിറ്റ് എന്ന വില്‍പ്പനനേട്ടം കൈവരിച്ചു. മൂന്ന് മോഡലുകള് ചേര്‍ന്നാണ് ഈ നേട്ടം കൈവരിച്ചത്.\n2020 ഏപ്രില് ഒന്നിന് മുന്‍പ് ബിഎസ്6 ലേക്ക് മാറണം എന്നാണ് നിയമം. എന്നാല് ആറുമാസം മുമ്പ് തന്നെ ഹോണ്ട ഈ വിഭാഗത്തിലുള്ള വാഹനങ്ങള് പുറത്തിറക്കി തുടങ്ങിയിരുന്നു.\nഹോണ്ട ടീ വീലറുകളിലെ ടോപ്പ് സെല്ലിങ്ങ് മോഡലായ ആക്ടീവ 125 ബി.എസ്. 6, എസ്.പി. 125, ആക്ടീവ 6ജി എന്നിവയുടെ വില്‍പ്പനയാണ് ഒരുലക്ഷം എന്ന നേട്ടം കൈവരിച്ചത്.\nഇഎസ്‍പി സാങ്കേതികവിദ്യയുള്ള ബിഎസ്6എന്‍ജിന് ആണ് വാഹനത്തില് ഉള്ളത്. ഇ.എസ്.പി. സംവിധാനത്തില് എ.സി.ജി. സ്റ്റാര്‍ട്ടര് മോട്ടോര്, പ്രോഗ്രാംഡ് ഫ്യൂവല് ഇന്‍ജെക്ഷന് എന്നിവ ഉള്‍പ്പെടുന്നു.\n10 ശതമാനം മുതല് 16 ശതമാനം വരെ അധിക മൈലേജ് വാഹനത്തിന് ലഭിക്കും. ഡിജിറ്റല് മീറ്റര്, എല്.ഇ.ഡി. ഡി.സി. ഹെഡ് ലാംപ്, എന്‍ജിന് സ്റ്റാര്‍ട്ട് /സ്റ്റോപ്പ് സ്വിച്ച്, ഗിയര് പൊസിഷന് ഇന്‍ഡിക്കേറ്റര് എന്നിവ ഈ വാഹനങ്ങളുടെ സവിശേഷതയാണ്.\n2020 സാമ്പത്തിക വര്‍ഷത്തിന്റെ ആദ്യ ഒമ്പത് മാസങ്ങളില് ഹോണ്ട 40 ലക്ഷം ഇരുചക്ര വാഹനങ്ങള് വിറ്റിരുന്നു. 2019 ഏപ്രില് മുതല് ഡിസംബര് വരെയുള്ള കണക്കുകളാണിത്.\nആഭ്യന്തര വിപണിയില് 37,71,457 യൂണിറ്റ് വില്‍പ്പന നടന്നപ്പോള് 2,52,697 യൂണിറ്റ് കയറ്റുമതി ചെയ്തു. മൊത്തം 40,24,154 യൂണിറ്റ് ഇരുചക്ര വാഹനങ്ങളാണ് വിറ്റുപോയത്.\nനിലവില് ആഗോളതലത്തില് 50 സിസി മുതല് 1,800 സിസി വരെയുള്ള മോട്ടോര്‍സൈക്കിളുകളും സ്‌കൂട്ടറുകളുമാണ് ഹോണ്ട നിര്‍മിക്കുന്നത്. 21 രാജ്യങ്ങളിലെ 35 നിര്‍മാണശാലകളിലായി ഈ ഇരുചക്ര വാഹനങ്ങള് നിര്‍മിക്കുന്നു. ഈയിടെയാണ് ആഗോളതലത്തില് ഇതുവരെയായി 400 മില്യണ് (40 കോടി) യൂണിറ്റ് ഇരുചക്ര വാഹനങ്ങള് നിര്‍മിച്ചതായി ഹോണ്ട മോട്ടോര് കമ്പനി പ്രഖ്യാപിച്ചത്. 1949 ല് മോട്ടോര്‍സൈക്കിളുകള് നിര്‍മിച്ചുതുടങ്ങിയതിന്റെ എഴുപതാം വര്‍ഷത്തിലാണ് ഈ നേട്ടം.\nഗുജറാത്തിലെയും മനേസറിലെയും പ്ലാന്റുകള് ഉൾപ്പടെ നിലവില് ഇന്ത്യയില് നാല് പ്ലാന്റുകളിലാണ് ഹോണ്ടയുടെ ഇരുചക്ര വാഹനങ്ങള് നിര്‍മിക്കുന്നത്.


ഫ്‌ളെക്‌സി നിരക്കിലൂടെ ഒരു വര്‍ഷത്തില് ലഭിച്ചത് 540 കോടി രൂപയുടെ അധിക വരുമാനം - FUTURE KERALA - Daily on Business Economy and Society\nന്യൂഡെല്‍ഹി: ഫ്‌ളെക്‌സി നിരക്ക് സംവിധാനം അവതരിപ്പിച്ചതു വഴി ഇന്ത്യന് റെയ്ല്‍വേയ്ക്ക് ഒരു വര്‍ഷത്തിനകം 540 കോടി രൂപയുടെ അധികവരുമാനം ലഭിച്ചുവെന്നും പദ്ധതി നിര്‍ത്തലാക്കാന് ഉദ്ദേശിക്കുന്നില്ലെന്നും മുതിര്‍ന്ന റെയ്ല്‍വേ ഉദ്യോഗസ്ഥര് വ്യക്തമാക്കുന്നു. 2016 സെപ്റ്റംബര് മുതല് 2017 ജൂണ് 30 വരെയുള്ള കാലയളവിലെ കണക്കാണിത്. 2016 സെപ്തംബറിലാണ് ഫ്‌ളെക്‌സി നിരക്ക് സംവിധാനം ഇന്ത്യന് റെയ്ല്‍വെ ആരംഭിച്ചത്.\nരാജധാനി, ശതാബ്ദി, തുരന്തോ എകസ്പ്രസുകളിലെ 10 പത്ത് ശതമാനം സീറ്റുകള് മാത്രം സാധാരണ നിരക്കിലും അതിനു മുകളിലുള്ള ഓരോ 10 ശതമാനം സീറ്റുകള്‍ക്കും 10 ശതമാനം അധിക നിരക്ക് ഈടാക്കുന്നതാണ് പദ്ധതി. പരമാവധി 50 ശതമാനം അധിക നിരക്കാണ് ഈടാക്കുക.\nപദ്ധതി നടപ്പിലാക്കിയതിനു ശേഷം 85,000 അധിക യാത്രക്കാരെയാണ് നേടാനായതെന്നും ഈ പദ്ധതിയോട് യാത്രക്കാര്‍ക്കും വിമുഖതയില്ലെന്നാണ് ഇത് കാണിക്കുന്നതെന്നും റെയ്ല്‍വേ വൃത്തങ്ങള് പറയുന്നു. പദ്ധതിയില് തുടര്‍ച്ചയായി അവലോകനങ്ങള് റെയ്ല്‍വേ നടത്തുന്നുണ്ട്. അവസാന നിമിഷത്തിലെ യാത്ര ചെയ്യുന്നവരെ ആകര്‍ഷിക്കുന്നതിനായി റെയ്ല്‍വെ ഫ്‌ളെക്‌സി നിരക്ക് ഘടനയില് ഈവര്‍ഷം ചില മാറ്റങ്ങള് കൊണ്ടുവരികയും ചില ഡിസ്‌കൗണ്ടുകള് പ്രഖ്യാപിക്കുകയും ചെയ്തിരുന്നു.\n2016 സെപ്റ്റംബര് മുതല് 2017 ജൂണ് വരെയുള്ള കാലയളവില് തുരന്തോ ട്രെയ്‌നുകള് 140 കോടിയോളം രൂപയാണ് നേടിയത്. മുന് വര്‍ഷം ഇതേ കാലയളവില് നേടിയതിനെക്കാള് അധിക തുകയാണിത്. ശതാബ്ദി ട്രെയ്‌നുകള് നേടിയത് 120 കോടിയോളം രൂപയാണ്. മൊത്തം 42 രാജധാനി ട്രെയ്‌നുകളും, 46 ശതാബ്ദി ട്രെയ്‌നുകളും, 54 തുരന്തോ ട്രെയ്‌നുകളുമാണ് സര്‍വീസ് നടത്തുന്നത്.\nഈ വര്‍ഷം ഏപ്രില്-ജൂണ് കാലയളവില് 240 കോടി രൂപയുടെ അധിക വരുമാനമാണ് റെയ്ല്‍വെ നേടിയത്. മൊത്തം വര്‍ഷത്തില് ഇത് ഏകദേശം 960 കോടിയോളം രൂപ വരുമെന്നാണ് പ്രതീക്ഷിക്കുന്നതെന്നും റെയ്ല്‍വേ വൃത്തങ്ങള് വ്യക്തമാക്കി.\nTags:\tFlexi fare: Indian Railways earns additional Rs 540 crore in less thanayear


സൗദിയില് വൈദ്യുതി ബില് വാടക കരാറുമായി ബന്ധിപ്പിക്കുന്നു - :: Garshom :: ‹ :: Garshom ::\nസൗദിയില് വൈദ്യുതി ബില് വാടക കരാറുമായി ബന്ധിപ്പിക്കുന്നു\nസ്വന്തം ലേഖകന്Wednesday, September 12, 2018 12:43 pm\nറിയാദ്: സൗദിയില് വൈദ്യുതി ബില് വാടക കരാറുമായി ബന്ധിപ്പിക്കാന് പാര്‍പ്പിടകാര്യ മന്ത്രാലയം നീക്കം തുടങ്ങി. ഇന്ന് മുതല് ഇഖാമ പുതുക്കാന് വാടക കരാര് രജിസ്റ്റര് ചെയ്തിരിക്കണം. വാടക കരാര് രജിസ്റ്റര് ചെയ്തിട്ടില്ലാത്തവര് പിഴയൊടുക്കേണ്ടി വരും. സൗദി ഇലക്ട്രിസിറ്റി കംബനിയുമായി ചേര്‍ന്നാണ് പാര്‍പ്പിടകാര്യ മന്ത്രാലയലത്തിന്റെ പദ്ധതി. ഇതുമായി ബന്ധപ്പെട്ട പ്രഖ്യാപനം ഉടനുണ്ടാകും. അതോടെ ഇഖാമ പുതുക്കേണ്ട കാലവധി വരെ ആര്‍ക്കും കാത്തിരിക്കാനാകില്ല.\nകഴിഞ്ഞ ഫെബ്രൂവരി 12നാണ് ഇജാര് പ്രോഗ്രാം ഔദ്യോഗികമായി ആരംഭിച്ചത്. ഈ മാസം മുതല് ഇഖാമയും ലേബര് കാര്‍ഡും പുതുക്കാന് വാടകകരാറുമായി ബന്ധിപ്പിക്കണം, അതനുസരിച്ച് ഇന്നുമുതല് ഇഖാമ പുതുക്കേണ്ടവര് വാടകകരാര് കൂടി രജിസ്റ്റര് ചെയ്തിരിക്കണം. കൂട്ടമായി താമസിക്കുന്ന പ്രവാസികള്‍ക്ക് വാടകകരാറില് പേര് ഉള്‍പ്പെടുത്തി കൊണ്ട് നിയമലംഘനത്തില് നിന്ന് രക്ഷപ്പെടാം.\nസന്ദര്‍ശനവിസയിലുളളവരും ഇജാറില് രജിസ്റ്റര് ചെയ്തിരിക്കണമെന്നാണ് ചട്ടം. ഓരോ വിദേശിയും എവിടെ ആരോടൊപ്പം താമസിക്കുന്നു എന്ന വിവരം ശേഖരിക്കലാണ് പദ്ധതിയുടെ പ്രഥമ ലക്ഷ്യം.


ഇത് ട്രോളോ പരസ്യമോ? കേരള ടൂറിസം പേജില് ട്രോളന്‍മാരുടെ ഒഴുക്ക്\nBy : 24 Web Desk May 15, 2018 comments\nകര്‍ണാടകത്തിലെ തിരഞ്ഞെടുപ്പ് ഫലങ്ങളും അതേ തുടര്‍ന്നുള്ള രാഷ്ട്രീയ സന്ദേഹങ്ങളും രാജ്യത്തെ മുഴുവന് ചൂടുപിടിപ്പിച്ചിരിക്കുന്ന വേളയില് മലയാളി ട്രോളന്‍മാരെ കവച്ച് വെച്ച് കേരള ടൂറിസം ഒഫീഷ്യല് ഫേസ്ബുക്ക് പേജിലെ പരസ്യം.\n“കുഴപ്പം പിടിച്ചതും കടുപ്പമേറിയതുമായ കര്‍ണാടക തിരഞ്ഞെടുപ്പ് ഫലത്തിന് ശേഷം എല്ലാ എംഎല്‍എമാരേയും ഞങ്ങള് ദൈവത്തിന്റെ സ്വന്തം നാട്ടിലേക്ക് സ്വാഗതം ചെയ്യുന്നു. ഇവിടുത്തെ സുരക്ഷിതവും മനോഹരവുമായ റിസോര്‍ട്ടുകളിലേയ്ക്ക്” – കര്‍ണാടക നിയമസഭ തിരഞ്ഞെടുപ്പ് ഫലം പുറത്തുവന്ന പശ്ചാത്തലത്തില് കേരള ടൂറിസം ഫേസ്ബുക്ക് പേജിലിട്ട രസികന് രാഷ്ട്രീയ പോസ്റ്റ് ആണിത്. ഒരു പരസ്യമെന്ന നിലയിലാണ് ഫേസ്ബുക്കില് ഇത് പോസ്റ്റ് ചെയ്തിരിക്കുന്നതെങ്കിലും ഇതിന് ഏറെ രാഷ്ട്രീയ മാനങ്ങളുമുണ്ട്.\nപണം എറിഞ്ഞ് എംഎല്‍എമാരെ വിലക്കെടുക്കാനുള്ള രാഷ്ട്രീയ സാഹചര്യം നിലനില്‍ക്കുന്നതിനാലാണ് ഈ പരസ്യം ട്രോളായും പരിഗണിക്കപ്പെടുന്നത്. ചില പ്രമുഖ പാര്‍ട്ടികള് അത്തരത്തില് എംഎല്‍എമാരെ നഷ്ടപ്പെടാതിരിക്കാന് വ്യക്തമായ രാഷ്ട്രീയ തീരുമാനത്തില് എത്തും വരെ അവരെ അകലെയുള്ള റിസോര്‍ട്ടുകളില് ഒളിപ്പിച്ച് താമസിപ്പിച്ച ചരിത്രമുണ്ട് ദേശീയ രാഷ്ട്രീയത്തില്.\nRead more on: Karnataka election | troll\nവാഹനം ഓടിക്കുന്നതിനിടെ മൈക്കിൽ പാട്ട്; ഡൈവറുടെ ലൈസൻസ് റദ്ദാക്കി പൊലീസ്: വീഡിയോ


Europe - Otta Nottathil - 11120217signal\nവാട്സാപ്പിന്റെ തളര്‍ച്ച വളമാക്കി സിഗ്നല്\nജനീവ: വാട്സ്ആപ്പിന്‍െറ സ്വകാര്യതാ നയ പരിഷ്കാരങ്ങള് ഗുണമായത് 'സിഗ്നലി'നാണ്. ഇന്ത്യയിലെ ആപ്പിളിന്‍െറ ആപ്പ് സ്റേറാറിലെ 'ഫ്രീആപ് ലിസ്ററില്' ആദ്യമായി സിഗ്നല് ഒന്നാമതായി. അതുവരെ ഒന്നാം സ്ഥാനത്തുണ്ടായിരുന്ന വാട്സ്ആപ്പിനെ പിന്നിലാക്കി. 50 കോടി ഉപയോക്താക്കളുള്ള റഷ്യന് സന്ദേശ ആപ്പായ ടെലിഗ്രാമിനും പുതിയ നീക്കം ഗുണകരമായി.\nഅമേരിക്കക്കാരന് മോക്സി മാര്‍ളിന്‍സ്പൈക്കാണ് സിഗ്നലിന്‍െറ ഇപ്പോഴത്തെ മേധാവി. എന്‍ക്രിപ്റ്റഡ് വോയ്സ് കോളിങ് ആപായ റെഡ്ഫോണ്, എന്‍ക്രിപ്റ്റഡ് ടെക്സ്ററ് പ്രോഗ്രാമായ ടെക്സ്ററ് സെക്വര് എന്നിവയാണ് സിഗ്നലിന്‍െറ മുന്‍തലമുറക്കാര്. 2014 ജൂലൈയില് റെഡ്ഫോണ്, ടെക്സ്ററ് സെക്വര് എന്നിവ ചേര്‍ന്ന് സിഗ്നലായി.\nവാട്സ്ആപ്പിന്‍െറ സഹ സ്ഥാപകനായ ബ്രയാന് ആക്ടണ് തന്നെയാണ് മോക്സിയുമായി ചേര്‍ന്ന് 2018ല് സിഗ്നലിന്‍െറ നിലവിലെ മാതൃകമ്പനിയായ സിഗ്നല് ഫൗണ്ടേഷന് തുടക്കംകുറിച്ചവരില് ഒരാള്. ഫേസ്ബുക്ക് ഏറ്റെടുത്തശേഷം 2017ലാണ് ആക്ടണ് വാട്സ് ആപ് വിടുന്നത്.\n50 ദശലക്ഷം ഡോളര് സിഗ്നലിനായി ദാനവും നല്‍കി. ലാഭേച്ഛയില്ലാതെ സംഭാവനകളും ഗ്രാന്‍റുകളും സ്വീകരിച്ച് പ്രവര്‍ത്തിക്കുന്ന ഈ ആപ് ഓപണ് സോഴ്സ് പ്രൊജക്ടായതിനാല് പാളിച്ചകള് സൈബര് വിദഗ്ധര്‍ക്ക് പരിശോധിക്കാന് കഴിയും. വാട്സ്ആപ്പിലുള്ളതുപോലെ ടെക്സ്ററ്, ഡോക്യുമെന്‍റ്, ചിത്രങ്ങള്, വിഡിയോകള് എന്നിവ അയക്കാനും വോയ്സ്~വിഡിയോ കോളുകള് ചെയ്യാനും ഗ്രൂപ്പുണ്ടാക്കാനും ഡെസ്ക്ടോപ്പില് ഉപയോഗിക്കാനും സാധിക്കുന്ന ആപ്പാണ് സിഗ്നലും.\nKeywords: Europe - Otta Nottathil - 11120217signal Europe - Otta Nottathil - 11120217signal,pravasi news,malayalam news portal,malayalam news from Europe,Gulf malayalam news,American malayalam news,Canadian malayalam news,Singapore malayalam news,Australia malayalam news,Newzealand malayalam news,Malayalees News Portal,Malayali News,News for Mallus,Finance, Education, Sports, Classifieds, Current Affairs, Special & Entertainment News. Classifieds include Real Estate, Condolence, Matrimonial, Job Vacancies, Buy & Sell of products and services, Greetings. Pravasi Lokam - pravasionline.com-apravasi malayalam news portal. Malayalam Pravasi news from Europe,Gulf malayalam news,American malayalam news,Canadian malayalam news,Singapore malayalam news, Australia malayalam news,Newzealand malayalam news,Inda and other countries. Covers topics - News headlines, Finance, Education, Sports, Classifieds, Current Affairs, Special & Entertainment News. Classifieds include Real Estate, Condolence, Matrimonial, Job Vacancies, Buy & Sell of products and services, Greetings.\nഫ്രഞ്ച് വിദ്യാര്‍ഥികള്‍ക്ക് ഒരു യൂറോയ്ക്ക് രണ്ടു നേനരം ഭക്ഷണം\nയൂറോപ്യന് അതിര്‍ത്തികള് അടയ്ക്കുന്നത് പരിഗണനയില്\nയൂറോപ്യന് യൂണിയനുമായി സംഘര്‍ഷത്തിനു സാധ്യത തുടര്‍ന്നു വായിക്കുക


ബോക്‌സോഫീസിലെ അടുത്ത രാജാവ് ടൊവിനോ ! - Filmibeat Malayalam\nPublished : September 12, 2018, 01:10\nബോക്‌സോഫീസിലെ അടുത്ത രാജാവ് ടൊവിനോ !\nനവാഗതനായ ഫെലിനി ടിപി സംവിധാനം ചെയ്ത തീവണ്ടിക്കൊപ്പമാണ് ഇപ്പോള് മലയാളി പ്രേക്ഷകര്. ബിനീഷ് ദാമോദറെന്ന ബിഡിയായി ടൊവിനോ തോമസ് ജീവിക്കുകയായിരുന്നു. പുതുമുഖ നായികയുടെ യാതൊരു പരിഭ്രമവുമില്ലാതെ ദേവിയെ അങ്ങേയറ്റം മനോഹരമാക്കിയിട്ടുണ്ട് സംയുക്ത മേനോന്.


"അമേരിക്കയിലേക്ക് മരണം"തിരിച്ചടിക്കാനൊരുങ്ങി ഇറാൻ, വീണ്ടും ഭീഷണിയുമായി ട്രംപ്\nBy വെബ്ഡെസ്ക് • 05/01/2020 at 2:21PM\nഇറാനിലെ 52 പ്രദേശങ്ങൾ ആക്രമിക്കുമെന്ന് യു എസ് പ്രസിഡന്റ് ട്രംപ് ഭീഷണിപ്പെടുത്തി. ഖാസിം സുലൈമാനിയുടെ വിലാപയാത്രയിൽ നിരവധിയാളുകൾ പങ്കെടുത്തു. അമേരിക്കയിലേക്ക് മരണം എന്ന മുദ്രാവാക്യം വിലാപയാത്രയിൽ മുഴങ്ങി\nഅമേരിക്ക വധിച്ച ഇറാനിയൻ രഹസ്യ സേനാ മേധാവി ഖാസിം സുലൈമാനിയുടെ വിലാപയാത്ര യു എസിനിതെരയുള്ള പ്രതിഷേധവും കൂടിയായി മാറി. . ഖാസിം സുലൈമാനിയുടെ കൊലപാതകത്തിൽ ഇറാൻ തിരിച്ചടിച്ചാൽ അതിനെതിരെ അതിവേഗത്തിലും അതിശക്തമായും ആയിരിക്കും അതിനോടുള്ള പ്രതികരണമെന്ന് യു എസ് പ്രസിഡന്റ് ട്രംപ് പറഞ്ഞു.\nഇറാനിലെ ജാംകരന് മോസ്കിലെ താഴികക്കുടത്തില് ചുവപ്പു കൊടി ഉയര്‍ന്നു. വലിയൊരു യുദ്ധം വരുന്നതിന്‍റെ സൂചനയാണിതെന്ന് റിപ്പോർട്ടുകൾ പറയുന്നു.\nഇറാൻ തിരിച്ചടിച്ചാൽ 52 പ്രദേശങ്ങളിലായിരിക്കും യു എസ് തിരിച്ചടിക്കുകയെന്ന് ട്രംപ് ഭീഷണിപ്പെടുത്തി. യു എസ് സ്ഥാപനങ്ങളെയോ പൗരന്മാരെയോ ഇറാൻ ആക്രമിച്ചാൽ അതിന് മറുപടിയുണ്ടാകുമെന്നും ട്രം പ് പറഞ്ഞു. കഴിഞ്ഞ പത്ത് മണിക്കൂറിനുള്ളിൽ രണ്ടാം തവണയാണ് ഇറാനെതിരെ ട്രംപ് രംഗത്ത് വരുന്നത്.\nഇറാന്റെ തന്ത്രപ്രധാനമായതും സാംസ്കാരിക പ്രാധാന്യമുള്ളതുമായ 52 സ്ഥലങ്ങളായിരിക്കും ആക്രമിക്കുയെന്നും ട്രംപ് പറഞ്ഞു. 1979 ൽ ഇറാന 52 യു എസ് പൗരന്മാരെ ബന്ദികളാക്കിയിരുന്നുവെന്നതിനാലാണ് 52 ഇടങ്ങൾ ഇറാൻ തിരിച്ചടിച്ചാൽ ആക്രമിക്കുന്നതിന് കാരണമെന്നും ട്രംപ് വ്യക്തമാക്കുന്നു.\nരണ്ട് ട്രില്യണ് ഡോളറാണ് ആയുധങ്ങള്‍ക്ക് വേണ്ടി മാത്രം യുഎസ് ചിലവഴിച്ചത്. ലോകത്തിലെ ഏറ്റവും വലുതും മികച്ചതുമായ സൈന്യമാണ് യു എസ്സിനുള്ളത്. . സൈനിക താവളങ്ങളെയോ, ഏതെങ്കിലും യു എസ് പൗരനെയോ ഇറാന് ആക്രമിക്കുകയായണെങ്കില് ഒരു പുതിയ ആയുധം ഞങ്ങള് ഇറാനിലേക്ക് അയക്കും. അതില് ഒരു സംശയവും വേണ്ട'- ട്രംപ് ട്വിറ്ററില് ഭീഷണി മുഴക്കിയത്. .\nഇറാൻ സായുധസേനയായ ഇസ്‌ലാമിക് റവല്യൂഷണറി ഗാർഡ് കോർപ്സിന്റെ രഹസ്യസേനയായ ഖുദ്സിന്റെ തലവനായിരുന്നു ഖാസിം സുലൈമാനി. സുലൈമാനിയെ വെള്ളിയാഴ്ചയാണ് യുഎസ് വധിച്ചത്. ഇത് ഈ മേഖലയിൽ യുദ്ധ ഭീതി ഉയർത്തിയിരിക്കുകയാണ്. . ‘ഒരു സൈനിക നടപടിക്ക് മറുപടിയും സൈനിക നടപടി തന്നെയാണ്. പക്ഷേ, അത് എപ്പോൾ എങ്ങനെ ആരെ ലക്ഷ്യംവച്ച് എന്നൊക്കെ കാത്തിരുന്നു കാണാമെന്നായിരുന്നു സംഭവത്തോട് ഇറാൻ പ്രതികരിച്ചത്. യു എസ് നടപടിക്ക് തിരിച്ചടിയുണ്ടാകുമെന്ന് ഇറാൻ വ്യക്തമാക്കിയിരുന്നു.\nരഹസ്യസേനാ തലവന് ഖാസിം സുലൈമാനിയുടെ സംസ്കാരച്ചടങ്ങുകള്‍ക്ക് തൊട്ടുപിന്നാലെ ഇറാഖിന്‍റെ തലസ്ഥാനമായ ബഗ്ദാദില് വന് സ്ഫോടനങ്ങളുണ്ടായി. യുഎസ് എംബസിയെ ലക്ഷ്യം വച്ചായിരുന്നു മിസൈല് ആക്രമണം.\nയുഎസ്, ഇറാൻ സംഘർഷം മൂർച്ഛിക്കുന്ന സാഹചര്യത്തിൽ ഗൾഫ് രാജ്യങ്ങൾ കനത്ത ജാഗ്രതയിലും ആശങ്കയിലുമായി. ഒരിടവേളയ്ക്ക് ശേഷം ഗൾഫ് മേഖലയിൽ വീണ്ടും സംഘർഷസാധ്യതയിലേക്ക് വീണിരിക്കുകയാണ്. കൂടുതൽ സംഘർഷങ്ങളിലേക്ക് നീങ്ങാതിരിക്കണമെന്ന് യുഎഇ അഭിപ്രായപ്പെട്ടു. . വിവേക പൂര്‍ണാമായ രാഷ്ട്രീയപരിഹാരത്തിനാണ് ശ്രമിക്കേണ്ടതെന്ന്ന യുഎഇ വിദേശകാര്യസഹമന്ത്രി പറഞ്ഞു.\nയു എ ഇ ക്ക് പുറമെ സൗദിയും ഈ വിഷയത്തിൽ പ്രതികരിച്ചു. ഭീകര പ്രവര്‍ത്തനങ്ങളുടെ അനന്തരഫലമാണ് ഇപ്പോള് ഉണ്ടായതെന്നായിരന്നു സൗദിയുടെ പ്രതികരണം.സ്ഥിതിഗതികള് കൂടുതല് വഷളാക്കാതിരിക്കാനും ഗുരുതരമായ പ്രത്യാഘാതങ്ങള്‍ക്കിടയാക്കുന്നതുമായ എല്ലാ നടപടികളില് നിന്നും പിൻമാറണമെന്നും സംയമനം പാലിക്കണമെന്നും സൗദി പറഞ്ഞു.\nയുദ്ധ സമാന സാഹചര്യം നിലനിൽക്കുന്നത് അറബ് മേഖലയിലെ രാജ്യങ്ങളെ കൂടുതൽ അസ്വസ്ഥമാക്കിയിട്ടുണ്. അറബ് മേഖലയിൽ ജോലി ചെയ്യുന്ന മറ്റ് രാജ്യങ്ങളിലെ പ്രവാസികൾ ഏറെയുണ്ട് എന്നതിനാൽ ലോകമൊട്ടാകെ ആശങ്കയിലേക്ക് ആഴ്ത്തിയിരിക്കുകയാണ് നിലവിലത്തെ സാഹചര്യം.\nഅതേസമയം, ഖാസിം സുലൈമാനിയുടെയും വ്യോമാക്രമണത്തില് കൊല്ലപ്പെട്ട മറ്റുള്ളവരുടെയും മൃതദേഹങ്ങള് വഹിച്ചുള്ള വിലാപയാത്രയില് നിരവധിപേര് പങ്കെടുത്തു.വിലാപയാത്രയില് "അമേരിക്കയിലേക്ക് മരണം" എന്ന മുദ്രാവാക്യം മുഴങ്ങി . മൃതദേഹങ്ങള് ഇറാനിലെ അഹ്വാസ് നഗരത്തിലെത്തിച്ചു. ഇവിടെയും ആയിരക്കണക്കിന് ആളുകൾ അന്തിമോപചാരം അർപ്പിച്ചു. ടെഹ്‌റാന്, ക്യോം എന്നീ നഗരങ്ങളിലൂടെയാകും വിലാപയാത്ര. തിങ്കളാഴ്ച ഖാസിം സുലൈമാനിയുടെ ജന്മനാടായ കെര്‍മാനിലായിരിക്കും ഖബറടക്കം.\nഇറാഖി എയർബേസിൽ വീണ്ടും റോക്കറ്റ് ആക്രമണം\n'ഭ്രാന്തന് ട്രംപ്, അച്ഛന്റെ രക്തസാക്ഷിത്വത്തോടെ എല്ലാം അവസാനിച്ചെന്ന് കരുതേണ്ട'; സുലൈമാനിയുടെ മകള്


തട്ടുകടകളുടെ മറവിൽ കോട്ടയത്ത് ക്രിമിനലുകൾ പെരുകുന്നു. കുറ്റവാളികളെ ഒതുക്കാൻ കോട്ടയം പോലീസിന്റെ ഓപ്പറേഷൻ ടൗൺ ക്ലീൻ | Kerala Dhwani News | Kerala Dhwani - Largest Malayalam Digital News Paper\nതട്ടുകടകളുടെ മറവിൽ കോട്ടയത്ത് ക്രിമിനലുകൾ പെരുകുന്നു. കുറ്റവാളികളെ ഒതുക്കാൻ കോട്ടയം പോലീസിന്റെ ഓപ്പറേഷൻ ടൗൺ ക്ലീൻ\nകേരള ധ്വനി ന്യൂസ് ബ്യൂറോ | September 20, 2019\nകോട്ടയം: നഗരത്തിലെ കുറ്റവാളികളെ ഒതുക്കാൻ ‘ഓപ്പറേഷൻ ടൗൺ ക്ലീൻ’ എന്ന പേരിൽ കർശന നടപടികളുമായി പോലീസ്. നഗരത്തിലെ ക്രിമിനലുകളെയും അവരെ സഹായിക്കുന്ന അനധികൃത കച്ചവടക്കാരെയും ഇല്ലാതാക്കുന്നതിന്റെ ഭാഗമായാണ് പോലീസ് നടപടി. വെള്ളിയാഴ്ചമുതൽ ഓപ്പറേഷൻ ടൗൺ ക്ലീനിങ് നഗരത്തിൽ നടപ്പാക്കുമെന്ന് കോട്ടയം വെസ്റ്റ് പോലീസ് ഇൻസ്പെക്ടർ എം.ജെ.അരുൺ പറഞ്ഞു. കോട്ടയം നഗരത്തിലെ തട്ടുകടകളിൽ കച്ചവടം നടത്തുന്നതിലേറെയും ക്രിമിനലുകളും നിരവധി കേസുകളിലെ പ്രതികളുമാണെന്ന് പോലീസ് പറഞ്ഞു.\nകടച്ചവടത്തിനായി നഗരസഭ നൽകുന്ന ലൈസൻസ് യഥാർഥ ഉടമകളിൽനിന്ന് മറിച്ചുവില്പനയിലൂടെ വാങ്ങിയാണ് ക്രിമിനലുകൾ കച്ചവടം നടത്തുന്നത്. എന്നാൽ, നഗരസഭയുടെ രജിസ്റ്ററിൽ ലൈസൻസ് യഥാർഥ ഉടമയുടെ പേരിലായിരിക്കും. ലൈസൻസ് ഉടമകൾക്ക് വൻതുകകൾ നൽകിയാണ് ക്രിമിനലുകൾ അനധികൃത കച്ചവടം നടത്തുന്നത്. നഗരസഭ നൽകിയ ലൈസൻസ് ഉടമയല്ലാതെ ഇത്തരത്തിൽ കച്ചവടം നടത്തുന്ന കടകൾ ഒാപ്പറേഷൻ ടൗൺ ക്ലീൻ നടപടിയിലൂടെ പൊളിച്ചുനീക്കാനാണ് പോലീസിന്റെ തീരുമാനം. കച്ചവടത്തിന്റെ മറവിൽ മറ്റ് സ്ഥലങ്ങളിൽനിന്നുള്ള കുറ്റവാളികൾ നഗരത്തിൽ തമ്പടിക്കുകയാണ്. ഒരു കടയെ ചുറ്റിപ്പറ്റി നിരവധിപ്പേരാണുള്ളത്. ഇത്തരത്തിൽ കടകൾ കേന്ദ്രീകരിച്ച് നിൽക്കുന്ന സംഘമാണ് നഗരത്തിലെ അടിപിടി-അക്രമങ്ങൾക്കും പിടിച്ചുപറിക്കും മറ്റ് സാമൂഹികവിരുദ്ധ പ്രവർത്തനങ്ങൾക്കും പിന്നിലെന്ന് കണ്ടെത്തിയതായും പോലീസ് പറഞ്ഞു.\n« തിങ്കളാഴ്ച്ച വോട്ടെടുപ്പ്. ഇന്നു കലാശക്കൊട്ട്; പാലായിൽ ഇന്നു ഗതാഗത നിയന്ത്രണം. (Previous News)\n(Next News) കാരുണ്യ ലോട്ടറിയുടെ ഒന്നാം സമ്മാനമായ ഒരു കോടി രൂപ കോട്ടയം കറുകച്ചാലിലെ ടാക്സി ഡ്രൈവർക്ക്.. »


ബ്രെയിൻ ചിപ്പ് മുതൽ DOGE-1 സാറ്റലൈറ്റ് വരെ; 2022ൽ എലോൺ മസ്‌കിന്റെ ലക്ഷ്യങ്ങൾ എന്തെല്ലാം? | From brain chip to DOGE-1 satellite; What are Elon Musk's goals for 2022? – News18 Malayalam\nElon Musk | ബ്രെയിൻ ചിപ്പ് മുതൽ DOGE-1 സാറ്റലൈറ്റ് വരെ; 2022ൽ എലോൺ മസ്‌കിന്റെ ലക്ഷ്യങ്ങൾ എന്തെല്ലാം?\nഈ വര്‍ഷം മസ്‌ക്കും അദ്ദേഹത്തിന്റെ കമ്പനിയും നടപ്പിലാക്കാന് സാധ്യതയുള്ള പ്രധാന പദ്ധതികള് എന്തൊക്കെയെന്ന് നോക്കാം\nലോകത്തിലെ ഏറ്റവും ധനികരില് ഒരാളും സ്പേസ് എക്സിന്റെയും (SpaceX) ടെസ്ലയുടെയും (Tesla) സിഇഒയുമായ എലോണ് മസ്‌കിനെ (Elon Musk) 2021ലെ പേഴ്സണ് ഓഫ് ദ ഇയര് (Person of the Year) ആയി ടൈം മാഗസിന് തിരഞ്ഞെടുത്തു.\nകഴിഞ്ഞ 12 മാസങ്ങളില് അദ്ദേഹം ചെലുത്തിയ സ്വാധീനവും അദ്ദേഹത്തിന്റെ കമ്പനികള് നേടിയ സുപ്രധാന നേട്ടങ്ങളും പരിഗണിച്ചാണ് ടൈം മാഗസിന് മസ്‌കിനെ തിരഞ്ഞെടുത്തത്. ഇപ്പോള് ഇതാ 2022 എത്തിയിരിക്കുന്നു. ഈ വര്‍ഷം മസ്‌ക്കും അദ്ദേഹത്തിന്റെ കമ്പനിയും നടപ്പിലാക്കാന് സാധ്യതയുള്ള പ്രധാന പദ്ധതികള് എന്തൊക്കെയെന്ന് നോക്കാം.\nമസ്‌കിന്റെ കമ്പനിയായ ന്യൂറലിങ്കിന്റെ 2020ലെ ഏറ്റവും വലിയ നേട്ടങ്ങളിലൊന്ന് ഒരു പന്നിയുടെ തലച്ചോറില് ബ്രെയിന്-കമ്പ്യൂട്ടര് ഇന്റര്‍ഫേസ് (ബിസിഐ) ചിപ്പ് ഘടിപ്പിച്ചതാണ്. 2022ല് കമ്പനി മനുഷ്യരില് പരീക്ഷണം ആരംഭിക്കാന് ഒരുങ്ങുകയാണ്. തലച്ചോറിന്റെ പ്രവര്‍ത്തനം റെക്കോര്‍ഡ് ചെയ്യാനും ഉത്തേജിപ്പിക്കാനും ലക്ഷ്യമിട്ടുള്ള ചിപ്പാണിത്.\nഎന്നാല് സിന്‍ക്രണ് എന്ന മറ്റൊരു ബിസിഐ കമ്പനി ഇതിനകം ഈ രംഗത്ത് കുതിച്ചുചാട്ടം നടത്തി. സിന്‍ക്രണിന്റെ ബിസിഐ ഇംപ്ലാന്റ് നടത്തിയ ഒരാള് കഴിഞ്ഞ ദിവസം കൈകളുടെയോ ശബ്ദത്തിന്റെയോ സഹായമില്ലാതെ മനസ്സില് ചിന്തിച്ച കാര്യം ട്വീറ്റായി പോസ്റ്റ് ചെയ്തിരുന്നു. ന്യൂറലിങ്കിന്റെ പരീക്ഷണങ്ങള് തീര്‍ച്ചയായും ബിസിഐ മേഖലയില് വലിയ മാറ്റങ്ങള്‍ക്ക് കാരണമായേക്കും.\n2021 ഓഗസ്റ്റില് നടന്ന ഒരു ടെസ്ല ഇവന്റില് സംസാരിക്കവേ, ടെസ്ല ഒരു ഹ്യൂമനോയിഡ് റോബോട്ട് നിര്‍മ്മാണത്തില് ഏര്‍പ്പെട്ടിട്ടുണ്ടെന്നും 2022ഓടെ ഇത് പ്രദര്‍ശിപ്പിക്കുമെന്നും മസ്‌ക് വ്യക്തമാക്കിയിരുന്നു. മസ്‌ക് വെളിപ്പെടുത്തിയ കാര്യങ്ങള് അനുസരിച്ച് 57 കിലോഗ്രാം ഭാരവും 173 സെന്റീമീറ്റര് ഉയരവുമുള്ള ടെസ്ല ഒപ്റ്റിമസ് റോബോട്ടിന് ആവര്‍ത്തിച്ചുള്ള ജോലികള് ചെയ്യാനും വോയ്സ് കമാന്‍ഡുകള്‍ക്ക് അനുസരിച്ച് പ്രവര്‍ത്തിക്കാനും 20 കിലോഗ്രാം വരെ ഭാരം ഉയര്‍ത്താനും കഴിയും.\nഇലക്ട്രിക് വാഹനങ്ങള് നിര്‍മ്മിക്കുന്ന കമ്പനി 2022ല് നിരവധി വാഹനങ്ങള് പുറത്തിറക്കുമെന്നും പ്രതീക്ഷിക്കാം. വിദഗ്ധരുടെ അഭിപ്രായത്തില് ഇത് കമ്പനിയെ 50% വളര്‍ച്ചാ നിരക്ക് വര്‍ദ്ധിപ്പിക്കാന് സഹായിച്ചേക്കാം. ഈ പദ്ധതികളില് പുതിയ ജിഗാഫാക്ടറികളും ഊര്‍ജ, സോഫ്റ്റ്വെയര് മേഖലകളിലെ കമ്പനിയുടെ വിപുലീകരണവും ഉള്‍പ്പെടുന്നു.\n2021 ഡിസംബര് അവസാനത്തോടെ 31 വിക്ഷേപണ ദൗത്യങ്ങള് പൂര്‍ത്തിയാക്കി മസ്‌കിന്റെ എയ്റോസ്പേസ് കമ്പനിയായ സ്പേസ് എക്സ് ബഹിരാകാശ ദൗത്യങ്ങളില് പുതിയ റെക്കോര്‍ഡ് സൃഷ്ടിച്ചിരുന്നു. 2022ലും പുതിയ വിക്ഷേപണ റെക്കോര്‍ഡുകള് സൃഷ്ടിക്കാനാണ് സ്പേസ് എക്സ് ഒരുങ്ങുന്നത്.\nഇപ്പോള് ലഭ്യമായ വിവരങ്ങള് അനുസരിച്ച്, സ്‌പേസ്എക്‌സ് 2022ല് 36 വിക്ഷേപണങ്ങള് നടത്താനുള്ള ഒരുക്കത്തിലാണ്. കമ്പനി ആദ്യത്തെ ക്രിപ്റ്റോകറന്‍സി-ഫിനാന്‍സ്ഡ് സാറ്റലൈറ്റ് DOGE-1 2022ന്റെ ആദ്യ പാദത്തില് റൈഡ് ഷെയറായി അയയ്ക്കുമെന്നും പ്രതീക്ഷിക്കുന്നു. കൂടാതെ ചന്ദ്രനിലേക്ക് ലാന്‍ഡറുകള് അയയ്ക്കാനും ബഹിരാകാശയാത്രികരെ അന്താരാഷ്ട്ര ബഹിരാകാശ നിലയത്തിലേക്ക് കൊണ്ടുപോകാനും പദ്ധതിയുണ്ട്.\nFirst published: January 05, 2022, 14:27 IST


വൈക്കം മുഹമ്മദ് ബഷീര് പുരസ്‌കാരം കെ. രേഖയ്ക്കു നല്‍കി | Vaikom Muhammad Basheer award presented to K Rekha\nAug 20, 2021, 11:05 AM IST\nജനതാ കള്‍ച്ചറല് സെന്റര് കുവൈത്ത്(ജെ.സി.സി.) ഏര്‍പ്പെടുത്തിയ വൈക്കം മുഹമ്മദ് ബഷീര് പുരസ്‌കാരം കഥാകൃത്ത് കെ.രേഖയ്ക്ക് മന്ത്രി സജി ചെറിയാന് നല്‍കുന്നു. എല്.ജെ.ഡി. സംസ്ഥാന പ്രസിഡന്റ് എം.വി. ശ്രേയാംസ് കുമാര് എം.പി., വി.സുരേന്ദ്രന്‍പിള്ള, ഷെയ്ക് പി.ഹാരിസ്, എന്.എം.നായര് തുടങ്ങിയവര് സമീപം\nതിരുവനന്തപുരം: ജനതാ കള്‍ച്ചറല് സെന്റര് കുവൈത്ത്(ജെ.സി.സി.) ഏര്‍പ്പെടുത്തിയ വൈക്കം മുഹമ്മദ് ബഷീര് പുരസ്‌കാരം കഥാകൃത്ത് കെ.രേഖയ്ക്കു നല്‍കി. മന്ത്രി സജി ചെറിയാന് പുരസ്‌കാരദാനം നിര്‍വഹിച്ചു. വൈക്കം മുഹമ്മദ് ബഷീറിന്റെ സംഭാവനകള് പുതുതലമുറയെ പഠിപ്പിക്കാനുള്ള പദ്ധതികള് സര്‍ക്കാര് ആവിഷ്‌കരിക്കുമെന്ന് മന്ത്രി പറഞ്ഞു. അഫ്ഗാനിസ്താനിലെ സംഭവവികാസങ്ങള് കേരളത്തിലെ ജനങ്ങള്‍ക്കു പാഠമാകണം. ഇത്തരം വിഭജന സമീപനങ്ങളെ നേരിടാന് സാംസ്‌കാരികരംഗത്തുള്ളവര് പ്രതിബദ്ധത കാണിക്കണമെന്നും അദ്ദേഹം അഭിപ്രായപ്പെട്ടു.\nഎല്.ജെ.ഡി. സംസ്ഥാന പ്രസിഡന്റ് എം.വി.ശ്രേയാംസ് കുമാര് എം.പി. അധ്യക്ഷനായി. കുവൈത്തിലെ എല്ലാ മേഖലയിലും അംഗീകാരം കിട്ടിയ സംഘടനയാണ് ജെ.സി.സി.യെന്നും വിശ്വസാഹിത്യകാരന്റെ പേരിലുള്ള പുരസ്‌കാരം അര്‍ഹതപ്പെട്ടവര്‍ക്കുതന്നെയാണ് ലഭിച്ചിരിക്കുന്നതെന്നും അദ്ദേഹം അഭിപ്രായപ്പെട്ടു. 25000 രൂപയും ഫലകവും പ്രശസ്തിപത്രവുമാണ് പുരസ്‌കാരം.\nജെ.സി.സി. മിഡില് ഈസ്റ്റ് പ്രസിഡന്റ് സഫീര് പി.ഹാരിസ്, എല്.ജെ.ഡി. ജനറല് സെക്രട്ടറി ഷെയ്ക് പി.ഹാരിസ്, ബാലു കിരിയത്ത്, പ്രമോദ് പയ്യന്നൂര്, മുന് മന്ത്രി വി.സുരേന്ദ്രന്‍പിള്ള, എല്.വി.ഹരികുമാര്, എന്.എം.നായര്, പനവൂര് നാസര് എന്നിവര് സംസാരിച്ചു.\nContent Highlights: Vaikom Muhammad Basheer award presented to K Rekha


4 ദിവസത്തെ സന്ദർശനം; പ്രധാനമന്ത്രി ഇന്ന് അമേരിക്കയിലേക്ക് | Newsthen l The news interactive\nHome/NEWS/4 ദിവസത്തെ സന്ദർശനം; പ്രധാനമന്ത്രി ഇന്ന് അമേരിക്കയിലേക്ക്\nനാല് ദിവസത്തെ സന്ദര്‍ശനത്തിനായി പ്രധാനമന്ത്രി ഇന്ന് അമേരിക്കയിലേക്ക് പുറപ്പെടും. കോവിഡ് നേരിടാന് ജോ ബൈഡന് വിളിച്ച സമ്മേളനത്തില് മോദി പങ്കെടുക്കും. അമേരിക്കന് സന്ദര്‍ശനത്തില് അഫ്ഗാന് വിഷയവും ചര്‍ച്ചയാകും എന്ന വിദേശകാര്യ മന്ത്രാലയം വ്യക്തമാക്കി.അഫ്ഗാനിസ്ഥാനില് താലിബാന് സര്‍ക്കാര് രൂപവത്കരണം നടക്കുന്നതിനിടയിലാണ് പ്രധാനമന്ത്രിയുടെ നിര്‍ണായക അമേരിക്കന് സന്ദര്‍ശനം. ഇന്ന് വൈകുന്നേരം ന്യൂയോര്‍ക്കിലേക്കു മടങ്ങുന്ന മോദി വ്യാഴാഴ്ച യു.എന്. പൊതുസഭയില് പ്രസംഗിക്കും. ബൈഡന് ഭരണകൂടം അധികാരത്തിള് വന്നതിന് ശേഷം ഇതാദ്യമായാണ് മോദിയുടെ അമേരിക്കന് സന്ദര്‍ശനം.\nഅമേരിക്കന് പ്രസിഡന്റ് ജോ ബൈഡന് , വൈസ് പ്രസിഡന്റ് കമല ഹാരിസ്. ആപ്പിള് സി.ഇ.ഒ. ടിം കുക്ക്, ഓസ്ട്രേലിയന് പ്രധാനമന്ത്രി സ്‌കോട്ട് മോറിസണ്, ജപ്പാന് പ്രധാനമന്ത്രി യോഷിഹിഡെ സുഗ എന്നിവരുമായും മോദി കൂടിക്കാഴ്ച നടത്തും. അഫ്ഗാനിസ്ഥാനിലെ സാഹചര്യവും, ആഗോള ഭീകരവാദവുമായിരിക്കും പ്രധാന ചര്‍ച്ചാ വിഷയം. വൈറ്റ് ഹൗസില് നടക്കുന്ന ക്വാഡ് ഉച്ചകോടിയിലും പ്രധാനമന്ത്രി പങ്കെടുക്കും. 25ന് ഐക്യരാഷ്ട്ര സഭയുടെ 76-ാം വാര്‍ഷിക പൊതുയോഗത്തെ അഭിസംബോധന ചെയ്യും. കഴിഞ്ഞ വര്‍ഷം 75-ാം സഭ വെര്‍ച്ച്വലായാണ് സംഘടിപ്പിച്ചിരുന്നത്.\nആഗോള ഭീകരതയും കാലാവസ്ഥാ വ്യതിയാനവും ആഫ്രിക്കന് രാജ്യങ്ങളിലെ രാഷ്ട്രീയ അസ്ഥിരതയും ഏറെ പ്രധാന്യത്തോടെ ലോകത്തിന് മുന്നില് വെച്ചത് ഇന്ത്യയാണ്. നരേന്ദ്രമോദിയുടെ വിമര്‍ശനങ്ങള് ഐക്യരാഷ്ട്രസഭയുടെ പ്രവര്‍ത്തനത്തില് പ്രകടമായ മാറ്റങ്ങളായിരുന്നു വരുത്തിയത്. ഉച്ചകോടിക്ക് മുന്‍പായി വിദേശകാര്യ മന്ത്രി എസ്. ജയശങ്കറും അമേരിക്കയിലെത്തിയിട്ടുണ്ട്. ഉച്ചകോടിക്ക് മുന്‍പായുള്ള അടിസ്ഥാന ചര്‍ച്ചകള്‍ക്കായാണ് വിദേശകാര്യ മന്ത്രി യുഎസിലെത്തിയത്. ഉച്ചകോടിയിലെ പ്രധാന ചര്‍ച്ചാ വിഷയം താലിബാന് തന്നെയായിരിക്കും.\nഇതിനു പുറമെ കൊറോണ വ്യാപനം, ഇന്തോ-പസഫിക് ചര്‍ച്ച എന്നിവയുള്‍പ്പെടെയുള്ള സമകാലിക വിഷയങ്ങളും യോഗത്തില് ചര്‍ച്ചചെയ്യും. മോദി അവസാനമായി അമേരിക്കയിലെത്തിയത് 2019 ല് ഹൂസ്റ്റണില് നടന്ന ഹൗഡി മോദി പരിപാടിയില് പങ്കെടുക്കാനായാണ്.


നബിദിനാഘോഷം സംഘടിപ്പിച്ചു : Deepika.com Nattu Visesham\nകൊട്ടാരക്കര: ജില്ലയിലെ വിവിധ സ്ഥലങ്ങളിൽ നബിദിനാഘോേഷം നടന്നു. കൊട്ടാരക്കര മുസ്ലിം ജമാ അത്തിന്‍റെ നേതൃത്വത്തിൽ നബിദിന ഘോഷ യാത്ര സംഘടിപ്പിച്ചു. രാവിലെ എട്ടിന് സീറ നഗറിൽ നിന്നും ആരംഭിച്ച ഘോഷ യാത്ര പള്ളിക്കൽ പാലം, റെയിൽവേ മേൽ പാലം വഴി ചന്തമുക്ക് ചുറ്റി വലിയ പള്ളിയിൽ സമാപിച്ചു.\nനൂറ് കണക്കിന് മദ്രസ വിദ്യാർഥികൾ റാലിയിൽ പങ്കെടുത്തു. ജമാ അത്ത് പ്രസിഡന്‍റ് എ. സലിം, സെക്രട്ടറി എ.നസീർ ഖാൻ, അജീബ് എന്നിവർ നേതൃത്വം നൽകി. കൊട്ടാരക്കര മുസ്ലിം ജമാ അത്ത് ചീഫ് ഇമാം മുഹ്സിൻ അഹമ്മദ് ബാഖവി നബി ദിന സന്ദേശം നൽകി. പൊതു സമ്മേളനവും മദ്രസ വിദ്യാർഥികൾക്കുള്ള സമ്മാന ദാനം പള്ളി അങ്കണത്തിൽ നടന്നു. ചീഫ് ഇമാം മുഹ്സിൻ അഹമ്മദ് ബാഖവി ഉദ്ഘാടനം ചെയ്തു.\nപുനലൂർ: നബി സന്ദേശം പകർന്നും പൗരാവകാശം സംരക്ഷിക്കാനുള്ള ആവശ്യമുയർത്തി പുനലൂരിൽ റാലിയും സമ്മേളനവും നടത്തി.\nനബിദിനാഘോഷങ്ങളുടെ ഭാഗമായി താലൂക്ക് ജമാഅത്ത് ഫെഡറേഷൻ, ജംഇയ്യത്തുൽ ഉലമ, ലജ്നത്തുൽ മുഅല്ലിമീൻ യുവജന ഫെഡറേഷൻ എന്നിവയുടെ സംയുക്ത ആഭിമുഖ്യത്തിലായിരുന്നു റാലി യും സമ്മേളനവും. ഞായറാഴ്ച വൈകുന്നേരം എൻഎം എ ഹനഫി ജമാ അത്ത് അങ്കണത്തിൽ ഇമാം സഈദ് അഹമ്മദ് ബാഖവിയുടെ പ്രാർഥനയോടെ ആരംഭിച്ച റാലി പട്ടണം ചുറ്റി മാർക്കറ്റ് ജംഗ്ഷനിൽ സമാപിച്ചു. നൂറു കണക്കിന് വിശ്വാസികൾ പങ്കെടുത്തു.\nതുടർന്ന് നബിദിന സമ്മേളനം ഏരൂർ ഷംസുദീൻ മദനി ഉദ്ഘാടനം ചെയ്തു. കടയ്ക്കൽ ജുനൈദ് മുഖ്യപ്രഭാഷണം നടത്തി. ഫെഡറേഷൻ പ്രസിഡന്‍റ് കുളത്തുപ്പുഴ സലീം അധ്യക്ഷത വഹിച്ചു. കെ.എ. റഷീദ്, ശിഹാബുദ്ദീൻ മഅദനി, കുളത്തുപ്പുഴ അഷറഫ് മൗലവി, അൻസാർ റഹിം, സജ്ജു ബുഹാരി , സുരേന്ദ്രനാഥ തിലകൻ, എം. നാസർ ഖാൻ, എസ്. താജുദ്ദീൻ, ഷാജഹാൻ മൗലവി, ഇടമൺ സലിം എന്നിവർ പ്രസംഗിച്ചു. ഏ.എ. ബഷീർ, എം.എം ജലീൽ, മെഹബൂബ്ജാൻ, നെടുങ്കയം നാസർ, ഉമ്മർ കണ്ണ്റവുത്തർ, ജാഫർ, അബ്ദു റഊഫ് മന്നാനി, എസ്. എ.സമദ്, ഐ. എ.റഹിം എന്നിവർ നേതൃത്യം നൽകി. ചികിൽസാ സഹായം വിതരണം ചെയ്തു.


വേഗപരിധി ലംഘിച്ചാല് ഇനി വാഹനം പിടിച്ചെടുക്കും - :: Garshom :: ‹ :: Garshom ::\nസ്വന്തം ലേഖകന്Tuesday, June 5, 2018 12:30 pm\nദോഹ: അപകടകരമായ വേഗത്തില് പായുന്ന വാഹനങ്ങള് ഗതാഗതവകുപ്പ് പിടിച്ചെടുത്തു തുടങ്ങി. ജനറല് ട്രാഫിക് ഡയറക്ടറേറ്റ് മാധ്യമ, ബോധവല്‍ക്കരണവിഭാഗം ഡയറക്ടര് കേണല് മുഹമ്മദ് രാദി അല് ഹാജിരിയാണ് ഇക്കാര്യം അറിയിച്ചത്. മണിക്കൂറില് 200 കിലോമീറ്റര് വേഗത്തില് വാഹനമോടിച്ച വ്യക്തിയെ പിടികൂടി നിയമനടപടിക്കായി പബ്ലിക് പ്രോസിക്യൂഷനു കൈമാറിയതായും അദ്ദേഹം അറിയിച്ചു.\nനാലുദിവസം മുന്‍പു മൂന്നു യുവാക്കളാണു വാഹനാപകടത്തില് മരണമടഞ്ഞത്. അമിതവേഗമായിരുന്നു കാരണം. വാഹനത്തിലുണ്ടായിരുന്നവര് സീറ്റ് ബെല്‍റ്റ് ഉപയോഗിച്ചിരുന്നില്ല. അമിതവേഗത്തില് വാഹനം ഓടിക്കുന്നതിലേറെയും കൗമാരക്കാരാണ്.


ലോകകപ്പ് ഇംഗ്ലണ്ടും ന്യൂസിലാന്‍ഡും പങ്കിടണമായിരുന്നോ? വാട്‌മോര് പറയുന്നു - Malayalam MyKhel\n» ലോകകപ്പിന്റെ യഥാര്‍ഥ അവകാശി... ഇംഗ്ലണ്ടോ, ന്യൂസിലാന്‍ഡോ? വാട്‌മോര്‍ക്ക് പറയാനുള്ളത്\nലണ്ടന്: ലോര്‍ഡ്‌സില് നടന്ന ക്ലാസിക്കില് ഇംഗ്ലണ്ട് കന്നി ലോകകപ്പുയര്‍ത്തിയെങ്കിലും ക്രിക്കറ്റ് ലോകം ഇപ്പോഴും രണ്ടു തട്ടിലാണ്. ന്യൂസിലാന്‍ഡുമായുള്ള ഇംഗ്ലണ്ടിന്റെ ഫൈനല് ടൈയില് കലാശിപ്പച്ചോള് കൂടുതല് ബൗണ്ടറികള് നേടിയ ടീമെന്ന നിലയില് ഇംഗ്ലണ്ട് വിജയികളാവുകയായിരുന്നു. ഈ നിയമത്തെയാണ് പലരും വിമര്‍ശിക്കുന്നത്.\nനിശ്ചിത ഓവറിലും സൂപ്പര് ഓവറിലും ഇരുടീമുകളും ഒപ്പത്തിനൊപ്പമായിരുന്നതിനാല് ഇരുവരെയും സംയുക്ത വിജയികളായി പ്രഖ്യാപിക്കുകയായിരുന്നു ഐസിസി ചെയ്യേണ്ടിയിരുന്നതെന്നാണ് പലരും ചൂണ്ടിക്കാട്ടുന്നത്. ലോകകപ്പ് ഫൈനലുമായി ബന്ധപ്പെട്ട വിവാദം ചര്‍ച്ചാ വിഷയമായിക്കൊണ്ടിരിക്കെ അഭിപ്രായവുമായി രംഗത്തു വന്നിരിക്കുകയാണ് മുന് ഗ്ലാമര് കോച്ചായ ഡേവ് വാട്‌മോര്.\nഫൈനലില് ആരും വിജയിച്ചിട്ടില്ലെന്ന അഭിപ്രായമാണ് വാട്‌മോറിനുള്ളത്. അതു കൊണ്ടു തന്നെ കിരീടം ഇംഗ്ലണ്ടും ന്യൂസിലാന്‍ഡും ചേര്‍ന്നു പങ്കിടുകയായിരുന്നു ചെയ്യേണ്ടിയിരുന്നതെന്നും അദ്ദേഹം ചൂണ്ടിക്കാട്ടി.\nഇത്തരത്തിലുള്ള കാര്യങ്ങള് കുറേക്കൂടി നല്ല രീതിയില് കൈകാര്യം ചെയ്യേണ്ടിയിരുന്നു. ഒരുപക്ഷെ മല്‍സരം വീണ്ടും നടത്താമായിരുന്നുവെന്നും വാട്‌മോര് വിശദമാക്കി.\nഫൈനലിലെ സംഭവങ്ങള് നിര്‍ഭാഗ്യകരമാണെന്ന് വാട്‌മോര് അഭിപ്രായപ്പെട്ടു. ഇത്തരത്തിലുള്ള സംഭവങ്ങള് നേരത്തേയുമുണ്ടായിട്ടുണ്ടെന്നു പറയുന്നവരുണ്ടാവാം. സൂപ്പര് ഓവറും ടൈയില് കലാശിച്ചാല് കൂടുതല് ബൗണ്ടറി നേടിയവര് ജയിക്കുമെന്ന നിയമത്തെക്കുറിച്ച് എത്ര പേര്‍ക്ക് അറിയാമായിരുന്നുവെന്നതില് ആശ്ചര്യമുണ്ട്.\nഅംപയര്‍മാരും മനുഷ്യന്‍മാരാണ്. ഫൈനലില് നിശ്ചിത ഓവറും സൂപ്പര് ഓവറും ടൈ ആയതിനാല് യഥാര്‍ഥത്തില് ആരും ജയിച്ചിട്ടില്ല. എന്നാല് നിയമപ്രകാരം കാര്യങ്ങള് ഇംഗ്ലണ്ടിനു അനുകൂലമാവുകയായിരുന്നുവെന്നും അദ്ദേഹം പറഞ്ഞു.\nനിശ്ചിത ഓവറും സൂപ്പര് ഓവറും ടൈയില് കലാശിക്കുകയാണെങ്കില് കൂടുതല് ബൗണ്ടറികള് നേടിയ ടീമിനെ വിജയികളായി പ്രഖ്യാപിക്കുകയെന്ന ഐസിസിയുടെ നിയമത്തെക്കുറിച്ച് തനിക്ക് അറിയില്ലായിരുന്നുവെന്നു വാട്‌മോര് വെളിപ്പെടുത്തി. ലോകകപ്പ് ഫൈനലിലേതു പോലെയുള്ള സംഭവങ്ങള് അപൂര്‍വ്വമായി മാത്രം ഉണ്ടാവുന്നതാണെന്നും 1996ല് ശ്രീലങ്കയെ കന്നി ലോക കിരീടത്തിലേക്കു നയിച്ച വാട്‌മോര് കൂട്ടിച്ചേര്‍ത്തു.\n33 min ago ഇന്ത്യന് ഫുട്‌ബോളിന് വാനോളം പ്രതീക്ഷ; ഐഎസ്എല്ലും പ്രീമിയര് ലീഗും കരാറൊപ്പിട്ടു\n33 min ago രോഗവും ചെറുത്തുനില്‍പ്പും; ന്യൂസിലന്‍ഡ് ഇതിഹാസം റിച്ചാര്‍ഡ് ഹാഡ്‌ലിക്ക് പുതിയ ജീവിതം\n37 min ago ഹാര്‍ദിക് ഹീറോടാ... നാല് സിക്‌സര്, മൂന്ന് വിക്കറ്റ്, ക്രിക്കറ്റിലേക്കു ഗംഭീര തിരിച്ചുവരവ്, വീഡിയോ\n48 min ago ന്യൂസീലന്‍ഡ് മണ്ണില് തകര്‍പ്പന് അര്‍ധ സെഞ്ച്വറി, പുത്തന് റെക്കോഡുമായി പൃഥ്വി ഷാ\nRead more about: icc world cup 2019 world cup 2019 final england newzealand ഐസിസി ലോകകപ്പ് 2019 ലോകകപ്പ് 2019 ഫൈനല് ഇംഗ്ലണ്ട് ന്യൂസിലാന്‍ഡ്


നയതന്ത്ര ബാഗ് വഴി ഖുറാൻ കൊണ്ടുവന്നതിൽ കസ്റ്റംസ് കേസെടുത്തു; കോൺസുലേറ്റ് എതിർകക്ഷി | Metro Journal Online\nനയതന്ത്ര ബാഗ് വഴി ഖുറാൻ കൊണ്ടുവന്ന സംഭവത്തിൽ കസ്റ്റംസ് പ്രത്യേകം കേസെടുത്തു. നയതന്ത്ര ബാഗിലൂടെ കൊണ്ടുവന്ന വസ്തുക്കൾ പുറത്ത് വിതരണം ചെയ്തുവെന്നതാണ് കേസ്. നയതന്ത്ര ബാഗിലൂടെ കൊണ്ടുവരുന്ന വസ്തുക്കൾ വിതരണം ചെയ്യണമെങ്കിൽ വിദേശകാര്യ മന്ത്രാലയത്തിന്റെ അനുമതി ആവശ്യമാണ്. യുഎഇ കോൺസുലേറ്റിനെ എതിർകക്ഷിയാക്കിയാണ് കസ്റ്റംസ് കേസെടുത്തിരിക്കുന്നത്.\nസ്വർണക്കടത്തുമായി ബന്ധപ്പെട്ട കേസ് അന്വേഷണം ആരംഭിച്ചതിന് ശേഷം യുഎഇ കോൺസുലേറ്റിനെതിരായ ആദ്യ നടപടിയാണിത്. കേസിൽ മന്ത്രി കെ ടി ജലീലിനെയും ചോദ്യം ചെയ്യും. ഖുറാൻ കൈപ്പറ്റിയത് എന്തുകൊണ്ട് കേന്ദ്രത്തെ അറിയിച്ചില്ല, മുൻകൂട്ടി അനുമതി തേടിയില്ലെന്ന ചോദ്യം എൻഐഎ ഇന്നലെ മന്ത്രിയോട് ചോദിച്ചിരുന്നു.\nകോൺസുലേറ്റുമായുള്ള ഇടപെടലിൽ മന്ത്രി ചട്ടങ്ങൾ പാലിച്ചിട്ടില്ലെന്ന് എൻഐഎ വ്യക്തമാക്കുന്നു. ഇതുസംബന്ധിച്ച മൊഴി എൻഐഎ കേന്ദ്ര ഓഫീസിന് കൈമാറിയിട്ടുണ്ട്. ജലീലിന്റെ മൊഴി ഇന്ന് എൻഐഎ വിശദമായി പരിശോധിക്കും.\n← ‘വെള്ളത്തുണിയില് പുതപ്പിച്ച ശബരി ചെറു പുഞ്ചിരിയോടെ ഉറങ്ങികിടക്കുന്നു…’ കിഷോർ സത്യ\nകേസുകളുടെ എണ്ണം കൂട്ടി ലീഗ് എംഎൽഎ കമറുദ്ദീൻ; ഇന്ന് രണ്ട് കേസുകൾ കൂടി രജിസ്റ്റർ ചെയ്തു →


ഐശ്വര്യ റായിയും ജയ ബച്ചനും ആദ്യമായി ഒന്നിക്കുന്നു, ഒപ്പം ബിഗ് ബി കുടുംബം മുഴുവനും!!! | Aishwarya Rai To Work With Jaya Bachchan In This Film - Malayalam Filmibeat\n» ഐശ്വര്യ റായിയും ജയ ബച്ചനും ആദ്യമായി ഒന്നിക്കുന്നു, ഒപ്പം ബിഗ് ബി കുടുംബം മുഴുവനും!!!\nഐശ്വര്യ റായിയും ജയ ബച്ചനും ആദ്യമായി ഒന്നിക്കുന്നു, ഒപ്പം ബിഗ് ബി കുടുംബം മുഴുവനും!!!\nUpdated: Thursday, March 16, 2017, 10:52 [IST]\nസിനിമ താരങ്ങളുടെ കുടുംബ ബന്ധങ്ങള്‍ക്ക് ആയുസ് കുറഞ്ഞു വരുന്ന കാലത്ത് മാതൃകയാവുകയാണ് ബോളിവുഡില് നിന്നും ബിഗ് ബിയും കുടുംബവും.\nകുടുംബം മുഴുവന് ഒരു സ്‌ക്രീനിനു മുന്നില് വരാന് ഒരുങ്ങുകയാണ്. അമ്മായിയമ്മയും മരുമകളുമായ ജയ ബച്ചനും ഐശ്വര്യ റായിയും ആദ്യമായി സിനിമയില് ഒന്നിക്കുന്നു എന്ന പ്രത്യേകതയുമുണ്ട്. 'ഗുലാം ജാം' എന്ന ചിത്രത്തിലാണ് എല്ലാവരും ഒന്നിക്കുന്നത്.\nതിരക്കഥ തിരഞ്ഞെടുത്ത് ബച്ചന് കുടുംബം\nഅമിതാഭ് ബച്ചനും ഐശ്വര്യയും അഭിഷേകിനും സിനിമയുടെ തിരക്കഥ വളരെ ഇഷ്ടപ്പെട്ടു എന്നാണ്\nഡിഎന്‍എ യുടെ റിപ്പോര്‍ട്ടുകളില് നിന്നും പുറത്തു വരുന്ന വാര്‍ത്തകള്.\nഎല്ലാവരും ആദ്യമായി ഒരു സിനിമയില് എത്തുന്നു\nബച്ചന് കുടുംബം ആദ്യമായിട്ടാണ് ഒരു സ്‌ക്രീനിനു മുന്നിലെത്തുന്നത്. 'ഗുലാം ജാം' എന്ന ചിത്രത്തിലാണ് എല്ലാവരും ഒന്നിക്കുന്നതെന്നാണ് ബിഗ് ബി പറയുന്നത്.\nഅമിതാഭ് ബച്ചനും അഭിഷേകും ഐശ്വര്യയും ഒന്നിച്ച് സിനിമകള് ചെയ്തിരുന്നെങ്കിലും ഐശ്വര്യയും ജയ ബച്ചനും ആദ്യമായിട്ടാണ് ഒന്നിച്ചാഭിനയിക്കാന് പോകുന്നത്.\nഐശ്വര്യയും ജയബച്ചനും യുദ്ധത്തിലായിരുന്നോ ?\nഐശ്വര്യയും ജയയും തമ്മില് വഴക്ക് നടക്കുന്നുണ്ടെന്ന് പല കഥകളും പ്രചരിച്ചിരുന്നു. എന്നാല് അതില് യാതൊരു കാര്യവുമില്ലെന്ന് പറയുകയാണ് അമര് സിങ്. അതെല്ലാം വെറും കിംവദന്തികള് മാത്രമായിരുന്നെന്നും അമര് പറയുന്നു.\nഐശ്വര്യയുടെ സിനിമകളില് സംതൃപ്തരല്ലാത്ത കുടുംബം\nഅടുത്തിടെ ഐശ്വര്യയുടെ രണ്ടു ചിത്രങ്ങളാണ് പുറത്തിറങ്ങിയത്. അതില് രണ്‍ബീര് കപൂറുമായി അഭിനയിച്ച 'എയ് ദില് ഹെ മുഷ്‌കില്' എന്ന സിനിമയില് ഐശ്വര്യ രണ്‍ബീറുമായുള്ള അഭിനയം ബച്ചന് കുടുംബത്തിന് ഒട്ടും ഇഷ്ടപ്പെട്ടില്ല എന്ന തരത്തിലായിരുന്നു വാര്‍ത്തകള് പുറത്ത് വന്നിരുന്നത്.\nസത്യങ്ങളെപ്പോഴും ആരും കാണില്ല\nതാരങ്ങളെക്കുറിച്ച് പുറത്തു വരുന്ന വാര്‍ത്തകള് എപ്പോഴും സത്യാമാണെന്നാണ് എല്ലാവരും കരുതുന്നത്. അതിലെ സത്യമെന്താണെന്ന് ആരും അന്വേഷിക്കാറില്ല. അത്തരത്തില് സത്യങ്ങളെപ്പോഴും അകലെയാണ്. ഗോസിപ്പുകളാണ് സത്യങ്ങളായി പ്രചരിക്കപ്പെടാറുള്ളത്. ജയയുടെയും ഐശ്വര്യയുടെയും ഇടയില് സംഭവിക്കുന്നതും അതൊക്കെയാണ്.\nആരാധ്യ ഭാഗ്യവതിയാണെന്ന് ജയ ബച്ചന്\nഐശ്വര്യയുടെയും അഭിഷേകിന്റെയും മകള് ആരാധ്യ ഭാഗ്യവതിയാണെന്നാണ് ജയ പറയുന്നത്. അതിന് പിന്നിലെ കാരണം ലോകസുന്ദരി അവള്‍ക്ക് മുന്നലില് ഒരു നഴ്‌സായിട്ടാണ് പെരുമാറുള്ളതെന്നാണ് ജയ പറയുന്നത്.\n'ഗുലാം ജാമില് പ്രതീക്ഷയുമായി ബച്ചന് കുടുംബം\nഎല്ലാവരും ഒന്നിക്കുന്നു എന്നതിനാല് സിനിമയില് വലിയ പ്രതീക്ഷയാണ് നല്‍കിയിരിക്കുന്നത്. അതുപോലെ സിനിമയുടെ ഔദ്യേഗിക പ്രഖ്യാപനത്തിനായി കുടുംബം കാത്തിരിക്കുകയാണ്.\nRead more about: bollywood cinema film bigbamithabh bhachchan aishwarya rai bollywood cinema bollywood film bollywood movie ബോളിവുഡ് സിനിമ ബോളിവുഡ് സിനിമ\nAishwarya Rai Bachchan and Jaya Bachchan might work together in Anurag Kashyap's next. More details below.


Devadathan short story 'Otta Maram natta Penkutty'-ഒറ്റമരം നട്ട പെണ്‍കുട്ടി\nWritten By Devadathan\nUpdated: February 22, 2019 2:12:11 pm\n” അമ്മേ, ഇതു കണ്ടോ, എനിക്ക് സ്കൂളില് നിന്ന് കിട്ടിയ ചെടിയാ.”\n” ഇതു മാവല്ലേ ”\n” അതെ, എല്ലാവരും ഇത് നട്ടു വളര്‍ത്തണം എന്ന് ടീച്ചര് പറഞ്ഞു”.\n“ങും, ശരി ആയിക്കോ, അടുത്താഴ്ച പരീക്ഷ തുടങ്ങുന്ന കാര്യം മറക്കേണ്ട”.\n” ഞാന് പഠിക്കുന്നുണ്ടമ്മേ, ഇത്തവണയും ഞാന് ഫസ്റ്റ് വാങ്ങും”.\n” ഉം, വാങ്ങിച്ചാല് നിനക്ക് കൊള്ളാം”.\nഅമ്മ അകത്തേയ്ക്ക് പോയി. പുറമ്പോക്കിലെ ഒരു ചെറിയ കുടിലിലാണ് അവരുടെ താമസം. ചെടിയും കൊണ്ടവള് വീടിന് പുറത്തേയ്ക്ക് പോയി. റോഡിനോട് ചേര്‍ന്നുള്ള മുറ്റത്ത് കുഴി എടുത്ത് ചെടി നട്ടു. അതിനോട് ആദ്യം പ്രതികരിച്ചത് അയല്‍ക്കാരായിരുന്നു. പിന്നീട് വഴിപോക്കരും.\n” കൊച്ചേ, ഇതെന്തോന്നാ ഈ കാണിക്കുന്നത്. ഇവിടൊക്കെ കൊണ്ട് മരം നട്ടാല് ആളുകളെതിലെ നടക്കും. മാത്രമല്ല റോഡില് കൂടി പോകുന്ന വണ്ടികള്‍ക്കും ആപത്താണ്”.\nഅവളൊന്നും മിണ്ടിയില്ല. പ്രതികരിക്കാനുള്ള കഴിവ് പാവം അവള്‍ക്കില്ല. മുതിര്‍ന്നവരോട് തര്‍ക്കിക്കരുതെന്ന് അമ്മ അവളോട് പറഞ്ഞിട്ടുണ്ട്. അപ്പോള് ഒരു അംബാസിഡര് കാര് റോഡിന്റെ ഓരത്ത് വന്നു നിന്നു. ഖദറിട്ട മനുഷ്യന് അതില് നിന്നിറങ്ങി. അവളെ വഴക്കുപറയുകായിരുന്ന ആള്‍ക്കാര് അയാളെ കണ്ടതോടെ പറഞ്ഞു:-\n” ആ മെമ്പര് വന്നല്ലോ, ഇനി എന്ത് ചെയ്യണമെന്ന് അദ്ദേഹം തീരുമാനിക്കട്ടെ.”\nമെമ്പര് എന്ന് വിളിക്കപ്പെട്ട ആ മനുഷ്യന് സംഭവങ്ങള് മുഴുവന് ശാന്തമായി കേട്ടു. എന്നിട്ട് പരിസരമാകെ ഒന്നു വീക്ഷിച്ചിട്ട് അവരുടെ കുടിലിന്റെ മുറ്റത്തേയ്ക്ക് കയറിച്ചെന്നു. അവളുടെ അമ്മ ഇറങ്ങിവന്നു.\n” ഇത് നിങ്ങളുടെ മോളല്ലേ”.\n” അതെ, എന്താ സാറേ.”\n” നിങ്ങളും മകളും എന്താ വിചാരിച്ചിരിക്കുന്നത്. ഇത് റോഡാണ്. അല്ലാതെ തോന്നിയത് കാണിക്കാന് നിങ്ങളുടെ അപ്പന്റെ വകയൊന്നുമല്ല. പുറമ്പോക്കിലാണ് താമസിക്കുന്നതെന്ന് മറക്കേണ്ട. ഇനി റോഡും കൂടി കൈയ്യേറാനാണോ അമ്മയുടെയും മകളുടെയും ഒരുക്കം. അടങ്ങി ഒതുങ്ങി കഴിഞ്ഞില്ലെങ്കില് കുടിലിനെയും ചേര്‍ത്ത് പച്ചയ്ക്ക് ഞാനങ്ങ് കത്തിക്കും.”\nഅമ്മയെയും മകളെയും ഭയത്തിന്റെ മേല്‍ക്കുൂരയ്ക്ക് കീഴിലിരുത്തി ആ ഖദര് മനുഷ്യനും കൂട്ടരും മടങ്ങി. സന്തോഷത്തോടെ വഴിപോക്കരും അവരുടെ പാട്ടിനുപോയി. ഇതുതന്നെ പറ്റിയ സമയം എന്ന് മനസ്സിലാക്കിയ പീടികക്കാരന് അപ്പോള് ആ കുടിലിലേയ്ക്ക് ചെന്നു. വന്നപാടെ മുറ്റത്തേയ്ക്ക് മുറുക്കാന് ആഞ്ഞുതുപ്പി, എന്നിട്ട് ചോദിച്ചു.\n” ശാരദേ പീടികേലെ കാശ് കഴിഞ്ഞമാസത്തേതു കൂടിച്ചേര്‍ത്ത് രണ്ടായിരം രൂപ പറ്റുണ്ടല്ലോ. ഇതിങ്ങനെ കൂടിപോകുന്നതല്ലാതെ ഒന്നും അങ്ങോട്ട് വരുന്നില്ലല്ലോ. ഇനി ഞാന് വേറെ എന്തെങ്കിലും വഴി പ്രയോഗിക്കേണ്ടി വരുമോ”.\n“ഒരാഴ്ചയും കൂടി സമയം തരണേ, ഏമാന്‍മാര് ശമ്പളം തന്നില്ല. വരവും അല്‍പ്പം കുറവാണേ”. -കൈകൂപ്പികൊണ്ട് അമ്മ പറഞ്ഞു.\n” ഉം, ഒരാഴ്ച കഴിഞ്ഞ് ഇനി എന്നെ ഇങ്ങോട്ട് വരുത്തരുത്”. തോളിലെ തോര്‍ത്ത് കുടഞ്ഞ് അയാള് ഇറങ്ങി.\n” അമ്മേ, അച്ഛനുണ്ടായിരുന്നെങ്കില് എല്ലാവരും കയറി നമ്മളെ ഇങ്ങനെ വഴക്കുപറയില്ലായിരുന്നു, അല്ലേ..”.\n” മിണ്ടരുത് നീ. കേള്‍പ്പിക്കാനുണ്ടായ ജന്മം, പോടീ അകത്ത്”.\nഅവള് ഇതുവരെയായിട്ടും അമ്മയില് നിന്നും കനപ്പിച്ച വാക്കുകള് കേട്ടിട്ടില്ല. വല്ലാതെ സങ്കടം വന്നു. അവള് മുറിയില് പോയി കരഞ്ഞു.\nവീടിനടുത്തുള്ള സര്‍ക്കാര് സ്കൂളില് അഞ്ചാം ക്ലാസിലാണ് മീനുമോള് പഠിക്കുന്നത്. കടബാധ്യത കാരണം അച്ഛന് ആത്മഹത്യ ചെയ്തു. അമ്മയായിരുന്നു അവള്‍ക്കെല്ലാം. സ്വന്തം വീട് ജപ്തിചെയ്തു പോയതിനുശേഷം പുറമ്പോക്കിലെ ചെറുകുടിലിലായിരുന്നു അവരുടെ ജീവിതം. അച്ഛന് ബാക്കിവെച്ചുപോയ കടങ്ങള് തീര്‍ക്കാന് നിവൃത്തിയില്ലാത്തപ്പോഴും ഒരു വിഷമവും അറിയിക്കാതെ അവര് മീനുവിനെ വളര്‍ത്തി.പക്ഷെ ഇന്ന് അമ്മ അവളെ വളരെ ശകാരിച്ചു. അതുകൊണ്ടാണവള് കരഞ്ഞത്.\nഅവള് ഒറ്റയ്ക്കിരുന്നു കരയുന്നത് കണ്ടപ്പോള് അമ്മയ്ക്ക് വിഷമമായി. അവര് അവളുടെ അടുത്തുച്ചെന്നു അവളെ കെട്ടിപിടിച്ചു കരഞ്ഞു.\n” നമ്മുക്ക് ഇങ്ങനെയൊക്കയല്ലേ മോളെ ജീവിക്കാന് പറ്റൂ.”\nപക്ഷെ ആ കാഴ്ച കാണാന് മേഘങ്ങളില്ലാത്ത ആകാശവും വെളിച്ചമില്ലാത്ത സൂര്യനും മാത്രമേ ഉണ്ടായിരുന്നുള്ളൂ.\nപിറ്റേ ദിവസം ശനിയാഴ്ചയായിരുന്നു. അമ്മ അവളെ താന് ജോലിചെയ്യുന്ന വര്‍ഗീസ് മുതലാളിയുടെ കൃഷിസ്ഥലത്തേയ്ക്ക് കൊണ്ടുപോയി. അവള്‍ക്കുടുക്കാന് അച്ഛനുണ്ടായിരുന്നപ്പോള് വാങ്ങിച്ചുകൊടുത്ത കീറിയ ഉടുപ്പും മുഷിഞ്ഞ പാവാടയുമേയുള്ളൂ. കൃഷിസ്ഥലത്തേയ്ക്ക് പോകുമ്പോള് മാവിന്‍തൈ എ‍ടുക്കാന് അവള് മറന്നില്ല. അവി‍ടെ അമ്മ മാത്രമല്ല, ഇരുപതോളം ജോലിക്കാര് വേറെയുണ്ട്. മുതലാളിത്തതിന്റെ മൂപ്പ് എടുത്തുകാട്ടുന്ന പ്രകൃതമാണ് വര്‍ഗീസ് മുതലാളിക്ക്. കുടുംബസ്വത്ത് ഭാഗം വച്ചപ്പോള് കൈവന്ന എട്ട് ഏക്കര് ഭൂമിയില് കൃഷിപ്പണി നടത്താന് ജോലിക്കാരും ബംഗ്ലാവിലെ പണിക്ക് മറ്റ് ജോലിക്കാരുമായി സുഖിച്ചുകഴിയുകയാണയാള്. പണത്തിന് പഞ്ഞമില്ലെങ്കിലും തൊഴിലാളികള്‍ക്ക് കൂലി കൂട്ടികൊടുക്കാതിരിക്കാനുള്ള പതിനെട്ടടവും അയാള് പഠിച്ചിരുന്നു.ഇപ്പോള് ജോലിക്കാരെ കുറച്ചിട്ട് യന്ത്രങ്ങള് ഉപയോഗിച്ചുള്ള ഹൈടെക്ക് ഫാമിംഗിന് പദ്ധതിയിടുകയാണയാള്.\nമീനുമോള്‍ക്ക് വളരെ ഇഷ്ടമാണ് ആ കൃഷിസ്ഥലം. പച്ചപരവതാനി വിരിച്ചതുപൊലെയുള്ള പുല്‍മേടും അതില് അലങ്കാര വസ്തുക്കള് നിരത്തിയതുപോലെ വളരുന്ന വാഴയും തെങ്ങും ഇഞ്ചിയും അവളുടെ കണ്ണിനെ കുളിരണിയിക്കും. പലതട്ടുകളായി തിരിച്ച കൃഷിഭൂമി അങ്ങനെ\nവ്യാപിച്ചു കിടക്കുന്നു. അമ്മ പണിക്കാരോടൊത്ത് പോയപ്പോള് ഒരു വാഴയുടെ തണലില് അവളിരുന്നു. അപ്പോഴാണ് മാവിന്‍തൈയെ പറ്റി ഓര്‍ത്തത്. അമ്മയുടെ കീറിയ തുണി സഞ്ചിയില് നിന്നും ആ തൈ എടുത്തുകൊണ്ടു വന്നു വാഴത്തോട്ടത്തിനിടയില് തന്നെ മണ്ണ് നീക്കി കുഴി എടുത്ത് നട്ടു.\nപെട്ടെന്നാണ് പിന്നില് അലര്‍ച്ച കേട്ടത്.\n“ഛീ, നിര്‍ത്തടീ അസത്തേ..”.\nപാറയില് ഉരച്ചതുപോലെയുള്ള ശബ്ദം കേട്ടവള് ഞെട്ടി. അത് വര്‍ഗീസ് മുതലാളിയുടേതായിരുന്നു.\n” ഇതാരുടെ കൊച്ചാ, ചോദിച്ചത് കേട്ടില്ലേ.. ഇത് ആരുടെ കൊച്ചാണെന്ന്”.\n” എന്റെ കൊച്ചാ, ഏമാനേ”.- ശബ്ദം കേട്ട് ഓടിവന്ന ശാരദ തല കുനിച്ചുകൊണ്ട് പറഞ്ഞു.\n” എന്റെ പറമ്പില് കയറി തോന്നിയത് കാണിക്കാനാണോ നിനക്കൊക്കെ ഞാന് ശമ്പളം തന്ന് നിര്‍ത്തിയിരിക്കുന്നത്”. അരിശം മൂത്തയാള് മാവിന്‍തൈ പിഴുത് വലിഞ്ഞെറിഞ്ഞു.\n” മോളെ കൊണ്ടു മരം നടീപ്പിച്ച് എന്റെ ഭൂമിയില് കയറിപ്പറ്റാനുള്ള അടവാല്ലേ, ശമ്പളം വാങ്ങാനങ്ങു വാ ഞാന് കാണിച്ചു തരാം.”. ശാരദയുടെ മനസ്സില് ഭയത്തിന്റെ കഠാര കുത്തികയറ്റി അയാള് നടന്നുപോയി.\nവീട്ടില് മടങ്ങിയെത്തിയപ്പോള് അമ്മ അവളെ തലങ്ങും വിലങ്ങും തല്ലി.\n” എന്തിനാടീ നീ എന്നെ ഇങ്ങനെ പറയിപ്പിക്കുന്നത്. ഇനി മേലാല് നീ എന്റെ കൂടെ പണി സ്ഥലത്ത് വരരുത്. അവളുടെ ഒരു മാവിന്‍തൈ”.\nദ്വേഷ്യത്തില് അമ്മ മാവിന്‍തൈ പുറത്തേയ്ക്ക് വലിച്ചെറിഞ്ഞു.\nപിടിച്ചുവച്ച സങ്കടമെല്ലാം കണ്ണീരായി പുറത്തുവന്നു. അമ്മ കാണാതെ അവള് വ‍ൃക്ഷത്തൈ സ്കള് ബാഗില് സൂക്ഷിച്ചുവച്ചു. തിങ്കളാഴ്ച സ്കൂളിലേയ്ക്ക് പോയപ്പോഴും ചെടി ബാഗില്‍തന്നെയുണ്ടായിരുന്നു. ക്ലാസിലെത്തിയപ്പോള് കൂട്ടുകാരി ലക്ഷ്മി ചോദിച്ചു.\n” മീനു. നീ ചെടി നട്ടോ, ഞാന് മരം നട്ടല്ലോ. എന്റെ വീട്ടുപറമ്പില്. എനിക്ക് പ്ലാവിന്‍തൈയാണ് കിട്ടിയത്. ഞാന് മാത്രമല്ല. നമ്മുടെ ക്ലാസിലെ എല്ലാ കുട്ടികളും നട്ടു”.\nമീനുവിന് അത് കേട്ടപ്പോള് വിഷമവും വാശിയും തോന്നി. എനിക്ക് സ്വന്തം ഭൂമിയില്ലാത്തതുകൊണ്ടല്ലേ മരം നടാന് കഴിയാത്തത്. എന്തുമാത്രം ഭൂമിയാണ് സ്കൂളിലുള്ളത്. എന്റെ മരം സ്കൂള് വളപ്പില് നടാം. അവള് മനസ്സില് ഉറപ്പിച്ചു.\nഇന്റര്‍വെല് മണി മുഴങ്ങിയപ്പോള് മാവിന്‍തൈയുമെടുത്ത് അവള് ഗ്രൗണ്ടിലേക്ക് ഓടി. അവിടെ ഒഴിഞ്ഞ ഭാഗത്ത് മരം നടാന് ഒരുങ്ങി. എന്നാല് അവളറിയാതെ ഉണ്ട കണ്ണടയ്ക്കുള്ളില് നിന്നും പ്രിന്‍സിപ്പലിന്റെ ചുവന്ന കണ്ണുകള് അവളെ കാണുന്നുണ്ടായിരുന്നു.\n“ഹെ, വാട്ട് ആര് യു ഡൂയിംഗ് ദെയര് ”\n” അത് സര്, ഈ ചെടി ഇവിടെ നടാന്.”\n” നിങ്ങളെ സ്കൂളില് വിടുന്നത് പഠിക്കാനാണ്. അല്ലാതെ ചെടി നടാനല്ല. അതൊക്കെ അങ്ങ് വീട്ടില് .”\n” സോറി സര് ”\n” ഉം, ക്ലാസില് പൊയ്ക്കോളൂ. “\n” ശരി സാര് ”\nഅവള് ക്ലാസിലേയ്ക്ക് പോയി. അവള്‍ക്ക് മാത്രമല്ല. സ്കുളിലെ എല്ലാ കുട്ടികള്‍ക്കും പ്രിന്‍സിപ്പലിനെ പേടിയായിരുന്നു.\nവൈകിട്ട് സ്കൂള് വിട്ടപ്പോള് അവള് വീട്ടിലേയ്ക്ക് നടന്നു. മഴ പെയ്ത് തോര്‍ന്നുകിടന്നതിനാല് വഴിയില് നല്ല നനവുണ്ടായിരുന്നു. അപ്പോഴാണ് അവള് ഓര്‍ത്തത്. എന്തുകൊണ്ട് മരം ഇവിടെ റോഡരികില് നട്ടുകൂടാ. അവള് വഴി അരികില് കിടന്ന ഒരു മരക്കമ്പെടുത്ത് നനഞ്ഞ മണ്ണിലൊരു കുഴിയെടുത്തു. തൊട്ടുത്ത് പോസ്റ്റ് നന്നാക്കികൊണ്ടിരുന്ന വൈദ്യതി ബോര്‍ഡിന്റെ ജീവനക്കാരെ അവള് കണ്ടിരുന്നില്ല.\nപോസ്റ്റിന്റെ മുകളില് നിന്നൊരു ശബ്ദം കേട്ടപ്പോള് അവള് ഞെട്ടി.\n” കൊച്ചേ , നീ എന്താ മണ്ടിയാണോ, ലൈനിന് താഴെയാണോ മരം നടുന്നത്. നാളെ മരക്കമ്പ് ഒടിഞ്ഞു വീണ് കറന്റ് പോകുമ്പോള് ഞങ്ങള്‍ക്ക് പണിയാവുമല്ലോ. എടുത്തുകൊണ്ടു പോയെ മെനക്കെടുത്താതെ”.\nഅവള് ചെടി അവിടെ നിന്നെടുത്തു. കെ.എസ്.ഇ.ബി ജീവനക്കാരെ അവള്‍ക്കെന്നും ഇഷ്ടമായിരുന്നു. വീട്ടില് മീറ്റര് റീഡിംഗ് എടുക്കാന് വരുന്നയാള് സ്നേഹത്തോടെയാണ് അവളോട് സംസാരിച്ചിരുന്നത്. എന്നാല് ഇപ്പോള് ഇഷ്ടപ്പെടുന്നവര് കൂടി തന്നോട് കയര്‍ക്കുന്നു. അച്ഛന്റെ വിയോഗത്തിന്റെ വില അവളറിഞ്ഞു. സ്നേഹത്തിന്റെയും ലാളനയുടെയും നഷ്ടം.\nഅന്ന് രാത്രി അവള് അച്ഛനെ സ്വപ്നം കണ്ടു. ആ വിരലുകള് അവളുടെ മൂര്‍ദ്ധാവില് തഴുകി. ഉറക്കത്തിലാണെങ്കിലും അവള് കരഞ്ഞു.\nപിറ്റേ ദിവസം അവള് നേരത്തെ ഉണര്‍ന്നു. പതിവിലും നേരത്തെ സ്കൂളിലേയ്ക്ക് പോയി. സാധാരണ പോകുന്ന വഴിയില് നിന്നു മാറി പൊതുശ്മശാനത്തിന്റെ മുന്നിലൂടെ പോകുന്ന വഴിയിലെത്തി. അവളുടെ അച്ഛനെ അടക്കിയിരിക്കുന്നത് അവിടെയാണ്. വിജനമായിരുന്നു ആ പ്രദേശം. പുല്ല് മൂടിക്കിടന്ന ശ്മശാനഭൂമിയിലേയ്ക്ക് അവള് കയറി. വര്‍ഷത്തിലൊരിക്കല് അമ്മയുമൊത്ത് അവളവിടെ വന്നിരുന്നു. സ്വന്തമായി ഭൂമിയില്ലാത്ത ദരിദ്രരായ ആളുകളുടെ മൃതദേഹം സംസ്കരിക്കാനായിരുന്നു പഞ്ചായത്ത് ആ ശ്മശാനം നിര്‍മ്മിച്ചിരുന്നത്. അച്ഛനെ അടക്കിയിരുന്ന സ്ഥലമെന്ന് അമ്മ കാട്ടികൊടുത്തിരുന്ന സ്ഥലത്ത് മുട്ട് കത്തിയിരുന്നു. ഇതുവരെ നടാനാകാതിരുന്ന ആ മരത്തൈ അവള് അവിടെ നട്ടു. ആ ആറടി മണ്ണിന് വില ചോദിക്കാന് അപ്പോള് ആരും വന്നില്ല.\nWeb Title: Otta maram natta penkutty story devadathan


ഇനി ഡൈവറില്ലാകാറുകളുടെ കാലം – Media Mangalam\nപ്രമുഖ മൊബൈല് ചിപ് നിര്‍മാതാക്കളായ ക്വാല്‍കോം ഡ്രൈവറില്ലാക്കാറുകള്‍ക്കു വേണ്ടിയുള്ള കംപ്യൂട്ടിങ് സംവിധാനം അവതരിപ്പിച്ചു. ഭാവിയില് ഡ്രൈവറില്ലാക്കാറുകള് നിര്‍മിക്കുന്ന കമ്പനികള്‍ക്ക് സ്വന്തമായി കംപ്യൂട്ടിങ് സംവിധാനം വികസിപ്പിച്ചെടുക്കേണ്ട സാഹചര്യം ഒഴിവാക്കാനും കാറുകളിലെ സംവിധാനങ്ങള്‍ക്കു പൊതുസ്വഭാവം നല്‍കാനും സ്‌നാപ്ഡ്രാഗന് റൈഡ് എന്ന ഈ പുതിയ കംപ്യൂട്ടറിനു സാധിക്കും.\nഡ്രൈവറില്ലാക്കാര് കംപ്യൂട്ടിങ് സംവിധാനങ്ങളില് ഇന്റലും എന്‍വിഡിയയും മുന്നിട്ടു നില്‍ക്കുമ്പോഴാണ് ഈ കമ്പനികളെയെല്ലാം പിന്നിലാക്കിക്കൊണ്ടു കംപ്യൂട്ടര് സംവിധാനം തന്നെ ക്വാല്‍കോം അവതരിപ്പിച്ചിരിക്കുന്നത്. ഒരു കയ്യില് ഒതുങ്ങുന്ന വലുപ്പമുള്ള കംപ്യൂട്ടര് ആണിതെന്നും തുടര്‍ച്ചയായി പ്രവര്‍ത്തിക്കേണ്ടി വരുന്ന ഇതിനെ തണുപ്പിക്കാന് ഫാനിന്റെയോ കൂളറിന്റെയോ ആവശ്യമില്ലെന്നും കമ്പനി മേധാവി പാട്രിക് ലിറ്റില് അറിയിച്ചു.\nനിലവിലുള്ള ഡ്രൈവറില്ലാക്കാറുകളില് ഉപയോഗിക്കുന്ന സൂപ്പര് കംപ്യൂട്ടറുകള് ഏറെ വലുപ്പമുള്ളതാണ്. വിവിധ കാര് നിര്‍മാതാക്കളുടെ ആവശ്യമനുസരിച്ചു വ്യക്തിഗതമാക്കാവുന്ന തരത്തിലാണു സ്‌നാപ്ഡ്രാഗന് റൈഡ് നിര്‍മിച്ചിരിക്കുന്നത്.\nആപ്പിളും ആമസോണും ഗൂഗിളും കൈകോർക്കുന്നു;വൻ മാറ്റത്തിനൊരുങ്ങി സ്മാർട്ട് ലോകം


From 91Kg To 84kg: Bigg Boss Malayalam Season2Fame Veena Nair Revealed Her Weight Loss Journey - Malayalam Filmibeat\n| Published: Friday, May 28, 2021, 17:40 [IST]\nബിഗ് സ്ക്രീനിലും മിനിസ്ക്രീനിലും ഒരുപോലെ ആരാധകരുള്ള താരമാണ് വീണ നായർ. അഭിനേത്രി എന്നതിൽ ഉപരി നർത്തകി കൂടിയാണ് താരം. മിനിസ്ക്രനിൽ നിന്നാണ് വീണ ബിഗ് സ്ക്രീനിലെത്തിയത്. സിനിമയിലും ടെലിവിഷനിലും ഒരുപോലെ ആരാധകരെ കണ്ടെത്താൻ നടിക്ക് കഴിഞ്ഞിരുന്നു.\nമിനിസ്ക്രീൻ പ്രേക്ഷകരുടെ പ്രിയപ്പെട്ട റിയാലിറ്റി ഷോയായിരുന്നു ബിഗ് ബോസ്. മലയാളം ബിഗ് ബോസ് സീസൺ2 ലെ മികച്ച മത്സരാർഥിയായിരുന്നു വീണ നായർ. ടാസ്ക്കിലും ഹൗസിനുള്ളിലും വീണ സജീവമായിരുന്നു. എന്നാൽ ഷോ നിർത്തി വയ്ക്കുന്നതിന് മുൻപ് തന്നെ വീണ ഹൗസിൽ നിന്ന് പുറത്തായിരുന്നു. സോഷ്യൽ മീഡിയയിൽ സജീവമാണ് താരം.\nഇപ്പോൾ സമൂഹമാധ്യമങ്ങളിൽ വൈറലാകുന്നത് വീണയുടെ ഫിറ്റ്നസ് വീഡിയോയാണ്. 20 ദിവസം കൊണ്ട്6കിലോ ഭാരമാണ് വീണ കുറച്ചിരിക്കുന്നത്. താൻ ഫോളോ ചെയ്ത ഡയറ്റിനെ കുറിച്ചും വർക്കൗട്ടിനെ കുറിച്ചുമൊക്കെ വീണ കൃത്യമായി വീഡിയോയിലൂടെ പങ്കുവെയ്ക്കുന്നുണ്ട്. തന്നെ പോലെ ശരീരഭാരം കുറയ്ക്കണമെന്ന് ആഗ്രഹിക്കുന്നവർക്ക് വേണ്ടിയാണ് വീഡിയോ പങ്കുവെയ്ക്കുന്നതെന്നും വീണ പറയുന്നുണ്ട്. മധുരം,വറുത്ത സാധനങ്ങളൊക്കെ ആഹാരത്തിൽ നിന്ന് ഒഴിവാക്കിയെന്നും ഡയറ്റിനെ കുറിച്ച് പങ്കുവെയ്ക്കവെ നടി പറയുന്നു.\nവീണയുടെ മേക്കോവർ സോഷ്യൽ മീഡിയയിൽ വലിയ ചർച്ചാ വിഷയമായിരുന്നു. നടി തന്നെയായിരുന്നു തന്റെ ചിത്രങ്ങൾ സമൂഹമാധ്യമങ്ങളിൽ പങ്കുവെച്ചത്. ബിഗ് ബോസ് ഷോയിൽ നിന്ന് നേരെ വിദേശത്തേയ്ക്കാണ് വീണ പോയത്. വ്ലാഗർ കൂടിയായ വീണ, വിദേശത്തെ വിശേഷവും മറ്റും പങ്കുവെച്ചിരുന്നു. മികച്ച പ്രേക്ഷക സ്വീകാര്യതയാണ് വീണയുടെ വ്ലോഗിങ്ങ് വീഡിയോയ്ക്ക് ലഭിക്കുന്നത്. വീണയുടെ പുതിയ ഫിറ്റ്നസ്സ് വീഡിയോയും സോഷ്യൽ മീഡിയയിൽ വൈറലായിട്ടുണ്ട്. ആരാധകർക്കൊപ്പം നടി സാധിക, ആര്യ എന്നിവർ കമന്റുമായി എത്തിയിട്ടുണ്ട്.\nവീണ നായർ വീഡിയോ കാണാം\nRead more about: veena nair bigg boss malayalam\nFrom 91Kg To 84kg: Bigg Boss Malayalam Season2Fame Veena Nair Revealed Her Weight Loss Journey\nStory first published: Friday, May 28, 2021, 17:40 [IST]